
PREDGOVOR 


Za potpunije razumijevanje kršćanstva od posebna je 
značenja poznavanje njegove prvotne slike, koja se obliko- 
vala u specifičnu kulturnom i religijskom okružju. 
Temeljni su sadržaji kršćanstva, naime, brojnim teološkim 
tumačenjima tijekom povijesti poprimali različite izražajne 
forme uvjetovane vremenom i mjestom nastanka, kultu- 
rom, mentalitetom... Takva su tumačenja produbljivala 
razumijevanje Kristove poruke, ali su na njoj ostavljala i 
slojeve shvaćanja i pogleda primjerenih jednom odre- 
đenom vremenu, prostoru, kulturi. . . Stoga je posve oprav- 
dano ispod tih slojeva uvijek iznova tragati za onom izvor- 
nom slikom kršćanstva, koja bi bila pročišćena od povijes- 
nih naslaga i time postala pristupačnijom razumijevanju 
suvremena čovjeka. 

I rano se kršćanstvo, dakako, oblikovalo u određenom 
vremenu i kulturi, određenom religijskom ozračju, pa je i 
u njemu moguće razlučiti povijesno uvjetovane oblike od 
njegova temeljna sadržaja. To je, naime, doba kada u 
europsko-mediteranskom svijetu prevladavaju grčko-rim- 
ska kultura i civilizacija, pa su duhovni elementi toga svi- 
jeta - zajedno sa židovskim - u određenoj mjeri tvorili 
izražajnu formu i okvir evanđeoske poruke, što je u to 
doba moglo samo pogodovati njezinu boljem razumijeva- 
nju. Prvotno je naviještanje Radosne vijesti imalo, dakle, u 
vidu ljude, koji su ponikli u židovskoj odnosno grčko-rim- 
skoj sredini, te se ono i ne može cjelovito sagledati odvo- 
jeno od nje. Ali se, pritom, ne smije prenaglasiti važnost te 

ili sličnih povijesnih datosti, jer bi to vodilo neopravdanu 
nijekanju izvornog značenja kršćanstva. Bolje poznavanje 
svih onih povijesno uvjetovanih oblika omogućuje istanča- 
nije razlikovanje izvornog sadržaja Kristova naviještanja. 

S temeljnom nakanom da čitatelja približi izvornoj slici 
kršćanstva, autor je u ovoj knjizi, uz sažet prikaz kulturno- 
-religijskog obzorja židovske i grčko-rimske sredine, ori- 
sao povijesni lik Isusa - o kome izvješćuju kršćanski i 
nekršćanski izvori -, njegovo navjestitelj sko djelovanje i 
njegovo značenje za čovjeka, ah i svu težinu i delikatnost 
odluke za njegov put. Uz prikaz života prvih kršćanskih 
zajednica u knjizi su predstavljeni i likovi apostolskih 
otaca, bez čega bi, zacijelo, slika ranog kršćanstva bila 
narušena. Potreba za ovakvom knjigom u našoj sredini je 
nedvoumna. Ona može biti od posebna značenja suvreme- 
nim kršćanima i drugim ljudima kao izvor i smjerokaz za 
stvaranje vjerodostojne slike kršćanstva, a time i polazište 
za oblikovanje vlastitih životnih stavova. 

Marko Karamatić 


•» 

Prvi dio 

POVIJESNI I RELIGIJSKI OKVIR 
RANOG KRŠĆANSTVA 











1. ŽIDOVSTVO U ISUSOVO DOBA 


Židovska zajednica 

Duhovno ozračje u kojemu se pojavio Isus Krist bilo je 
određeno povijesnim zbivanjima unutar židovske zajednice 
kroz posljednjih pet stoljeća prije njegova dolaska. 

Brojna literatura, napisana u tom vremenskom razdoblju, 
svjedoči o unutarnjem sazrijevanju u kojem se obogatilo 
židovsko vjersko iskustvo, te povećala težnja za istinom i 
sigurnošću. Dovoljno je upoznati samo jedno djelo da se u 
to uvjerimo, npr. knjigu o Jobu. Neki pjesnik izuzetno jaka 
duha uhvatio se u koštac s vječnom temom: zašto strada 
pravednik? i rješavajući taj problem unio u svoje djelo svu 
ljepotu i tjeskobu vlastite duše, te tako stvorio remek djelo 
svjetskih razmjera. Njegov konačni odgovor na postavljeno 
pitanje izaziva udivljenje: rješenje je u nadi, u neograni- 
čenu pouzdanju u Gospodina. Božja svetost i ljubav poka- 
zuju nam kako je pravedni Job za svoje pouzdanje i strpljivo 
podnošenje patnje već nagrađen. 

Moguće je otkrivati i utjecaje koji su tokom toga razvoja 
dolazili izvana, iz grčko-rimske sredine i drugih susjednih 
kultura. Palestina je bila otvorena i vrlo prometna. Opseg i 
sadržaj tih utjecaja još su uvijek predmetom ispitivanja. Sa 
sigurnošću se može reći da su Židovi pomno bdjeli nad 
temeljnim zasadama svoje opredijeljenosti za savez s 
Gospodinom. To vrijedi za Židove u Palestini kao i za one u 
dijaspori. Čuvajući temeljne vrednote Saveza bili su više ili 
manje pristupačni i otvoreni stranim utjecajima, što se 

jasno može vidjeti na primjeru knjige Mudrosti. Židovima 
su ti susreti s drugim civilizacijama dobro došli: kroz njih su 
se kulturno obogatili i pod njihovim utjecajem bolje su 
upoznali, određenije postavili i jasnije izrazili svoja shvaća- 
nja i uvjerenja. 

Židovsko društveno uređenje bilo je nešto jedinstveno u 
svijetu: ni crkva ni država u današnjem smislu, već neke 
vrste teokratsko-crkvena država. Cjelokupno ustrojstvo 
zajednice vrijedilo je kao ostvarenje Božjeg nacrta koji je 
imao svoj izrićaj u Mojsijevu zakonu. Vjera, pravo, školstvo, 
politika, uprava, sve se to ispreplitalo i uzajamno bilo pove- 
zano, a u svojoj provedbi počivalo na crkvenoj hijerarhiji, s 
levitima i svećenicima, te vrhovnim upraviteljem - velikim 
sv ećenikom na čelu. 

Broj svećenika i levita s vremenom se smanjio, ali je ipak 
bio značajan - bio je to mali svijet koji je živio u hramu i oko 
hrama: 20.000-25.000 ljudi. Uzme li se u obzir novac koji je 
kao moćno sredstvo bio u njihovim rukama, nije teško 
zaključiti kako su mogli vršiti veliki utjecaj na obični puk. 

Nasuprot svećeničkoj, izrastala je tijekom toga razdoblja 
druga kasta: ona pismoznanaca, čuvara i tumača Mojsijeva 
zakona. Kako je zakon u državnom ustrojstvu sve više 
dobivao na snazi, tako je rastao i ugled pismoznanaca - 
rabina. Proučavanjem, poučavanjem i tumačenjem Zakona 
stvarali su oni svoje škole, razvijali još više utjecaj na narod, 
neovisno o kleru, pretvarajući mjesta svoga djelovanja, 
sinagoge, u žarišta raspravljanja o Zakonu i, u svezi s njime, 
o svim životnim problemima. 

U vrijeme nastanka kršćanstva i svećenici i pismoznanci 
imali su svoje predstavnike u Sinedriju, Velikom vijeću. U 
svom početku bilo je to vijeće koje je pomagalo Mojsiju, a 
kasnije je postalo predstavništvom aristokracije: u njemu su 
bili predstavnici svećeničkih obitelji koji su, zbog njihova 
ugleda u narodu primili i istaknute predstavnike pismozna- 
naca. Stoga ih je bilo obično 71, a na čelu im je bio veliki 
svećenik. Tako sastavljeno Veliko vijeće predstavljalo je 

vrhovni sud, teološki areopag, i upravno tijelo pa je vrlo 
dobro izražavalo ustrojbu židovske zajednice u kojoj su 
politika i religija bile tijesno povezane. Pod vrhovnom upra- 
vom Rimske vlasti, prava Sinedrija bila su donekle ograni- 
čena, npr. pri izricanju smrtne presude, ali je on u biti 
sačuvao svoju samostalnost i zadržao utjecaj na narod. 


Vjersko-političke stranke 
Saduce ji 

Kako samo ime kaže, Saduceji potječu od veliko-sveće- 
ničkog plemena, od svećenika Sadoka iz doba kraljeva 
Davida i Salamona. Prema Ez 40, 44; 44,15 samo su sinovi- 
potomci Sadokovi smjeli biti službenici u Svetištu. Oni su 
nakon progonstva 539. pr. K. u svojim redovima držali i 
velikosvećeničku čast koja nije bila samo najviša bogo- 
štovna služba nego je predstavljala i veliku političku moć. 
Zbog političkih težnji Sadokovih potomaka, saduceji su 
nastojali biti otvoreni te sa susjednim narodima imati dobre 
odnose. Ta je otvorenost povlačila za sobom i drugu vrstu 
otvorenosti - otvorenost religijskom utjecaju poganske oko- 
line. Tako se dogodilo da su najviši službenici židovskog 
bogoštovlja bili pristupačni sinkretističkim strujanjima. 
Protiv te pojave usmjerili su Ezdra i Nehemija svoju vjersku 
obnovu u drugoj polovici 5. st. pr. K. Gledom na svećeničke 
obitelji, ta obnova nije imala posebnog uspjeha. U 3. sto- 
ljeću, kad je Judeja bila pod egipatsko-ptolomejskom 
vlašću, živjeli su Sadokovi potomci u tijesnoj povezanosti s 
heleniziranim krugovima. Kad su oko 200. Palestinu osvojili 
sirijski Seleukidi, uspjela je struja otpora razotkriti ulogu 
helenizmu naklonjenih svećenika te je 152, nakon uspjeha 
Makabejskog ustanka 168-164, velikosvećenička služba 
predana svećeničkoj obitelji hasmonejaca koji nisu bili 
izravni Sadokovi potomci. Ali, kako su Sadokovi potomci bili 

elastični, brzo su se povezali s hasmonejcima koji su sada 
napustili svoju konzervativnu liniju i priključili se njihovoj 
struji. Tako su Saduceji vodili svoju nacionalnu politiku 
otvorenosti i asimilacije. To se osobito potvrdilo kad su u 
stranačkim sukobima saduceji bili na strani Hirkana I. 
(134-104), Simonova sina, koji je obnovio židovsku državu i 
učinio je prostranijom nego što je bila u vrijeme kralja 
Davida. Jednako su podržavali Aleksandra Janeja (103-76) 
u sukobima s farizejima i u pobuni naroda koji je tražio da 
vladar vrati velikosvećeničku čast izravnim Sadokovim na- 
sljednicima. 

Tim se potvrđuje njihova širina. S jedne strane bili su 
spremni surađivati s tuđim osvajačima, jer su u njima 
gledali pouzdano jamstvo za održavanje reda i ekonomsko— 
kulturnog napretka; s druge strane bili su odani Mojsijevu 
zakonu i tradiciji, pa su svestrano podržavali hasmonejske 
velike svećenike od Johana Hirkana do Aristobula II. jer su 
oni vodili izrazito narodnu politiku. Nakon razorenja 
hrama, 70. godine, i propasti otpora Rimljanima saduceji su 
bili raspršeni i, kako u svojoj orijentaciji nisu imali nasljed- 
nika, naprosto se izgubili i nestali. 

Saducejima se pripisuje sumnja u zagrobni život i uskrs- 
nuće tijela, što nije posve jasno. Sigurno je da su Saduceji 
nijekali uskrsnuće onako kako su ga shvaćali židovski apo- 
kaliptički krugovi. Jednako su odbacivali i vjeru u dobre i 
zle duhove, a ujedno i s njom povezano dualističko poima- 
nje svijeta, što je također bilo prošireno vjerovanje u apoka- 
liptičkim krugovima. Veoma odlučno zabacivali su bilo 
kakvu predestinaciju i naglašavali slobodnu volju: čovjek 
djeluje slobodno te je za svoja djela osobno odgovoran. 


Farizeji 


Njihovo podrijetlo vezano je uz pokret otpora helenizaciji 
štOyšu ga predvodili hasidejci (hasim = pobožni) koji su se u 


vrijeme ustanka pridružili Makabejcima, kako to lijepo opi- 
suje 1 Mak 2,42: »Pridružila im se zajednica hasidejaca po 
izbor junaka u Izraelu, sve ljudi odanih Zakonu«. Bili su 
apokaliptički usmjereni: očekivali su dolazak Božjeg kra- 
ljevstva pa se nisu mogli zadovoljiti samo političkom slobo- 
dom i obnovom bogoštovlja, ostvarenim pod vodstvom 
Makabejaca. Budući su bili i u sebi nejedinstveni u pogledu 
apokaliptičkih ideja koje su zastupali, raspali su se sredi- 
nom 2. stoljeća. Odatle je iz redova laika nastala stranka 
farizeja, a iz odvojenih svećeničkih krugova stranka esenal 

Samo ime farizej vjerojatno dolazi od hebrejske riječi 
perušim što znači »odijeljeni«. Odijelili su se između 
160-150. od drugih jer su željeli gajiti korjenitu vjernost 
Zakonu i predaji otaca, očekivati Božje kraljevstvo ovdje na 
zemlji ali bez želje za neizostavnim prijelazom ovoga svijeta 
u drugi, kako su to zamišljali hasidejci. U početku su i oni 
pomagali Makabejce, ali kad je dobivena politička sloboda i 
omogućeno neometano hramsko bogoštovlje, farizeji su 
tražili da vladari predaju svećeničku vlast izravnim nasljed- 
nicima Sadokove svećeničke loze. Odgovor hasidejaca bio 
je veoma žestok, što se vidi iz Qumranskih rukopisa. Budući 
je velikosvećenička služba imala i te kako veliko ne samo 
vjersko nego i političko značenje, vladar Aleksander Janej 
(103-76) nije htio na to pristati. Tako je došlo do krvavih 
sukoba u kojima je stradalo oko 50.000 ljudi. Od toga broja 
razapeto je na križ 800 ljudi u prisustvu vladara Aleksandra 
Janeja. Nastojanjem Aleksandrove žene Salome, koja je 
vladala nakon njegove smrti (76-67), došlo je do izmirenja, 
pa je utjecaj farizeja na Sinedrij znatno porastao. 

Farizeji su znali mudro iskoristiti širinu rimske uprave 
koja je Židovima u Palestini ostavila dosta prostora za 
njihovu samostalnost, pa su još više pojačali svoj utjecaj i na 
Sinedrij i na narod uopće. To su isto učinili i u tragičnim 
zbivanjima oko razorenja hrama i osvajanja Jeruzalema 70. 
poslije Krista. Nisu se slijepo vezali ni uz hram ni uz poli- 
tičku moć Jeruzalema, nego su se prolazeći kroz te kušnje 

duhovno obogatili i učinili da farizejstvo postane simbolom 
židovstva uopće i ujedno njegovom normom. 

Za razumijevanje farizeja, njihove zauzetosti i uloge u 
narodu potrebno je dobro istaknuti da su se oni odvojili od 
apokaliptičko-mesijanskog iščekivanja hasidejaca. Budući 
su zbog toga neslaganja hasidejci nazivali Makabejce 
licemjerima, moglo bi se shvatiti zašto se u nekim Qumran- 
skim rukopisima i farizeji nazivaju licemjerima, pa bi — 
dosljedno tomu - i ovaj naziv za farizeje u Evanđeljima 
trebalo promatrati u tom svjetlu, premda on tu ima i drugo 
značenje. 

U svakom slučaju novija istraživanja pokazuju kako je 
pitanje prosudbe farizeja veoma složeno, te da treba postu- 
pati oprezno kako bi se izbjegao jednostran i neispravan 
sud. Kristovi prijekori: »zmijska legla« i »obijeljeni grobovi« 
(Mt 23,27) sigurno nisu opći sudovi. 

Farizeji su bili dobri poznavatelji Zakona. Nije svaki 
pismoznanac u Izraelu bio farizej, ali je svaki farizej bio 
pismoznanac. Za razliku od saduceja njihova se vjernost 
nije odnosila samo na usko shvaćanje Zakona nego i na 
brojne i široke komentare Zakona: na predaju otaca, tj. 
pismenu i usmenu Toru; odatle su izvirali propisi bez kraja i 
konca. 

Premda su u mnogočemu bili formalisti, farizeji su ipak u 
primjeni propisa Zakona znali imati sluha i za duh Zakona i 
njegovu namijenjenost dobru čovjeka. Možda je za to zna- 
čajan piimjer farizej rabi Hillel, jedna od najprofiliranijih 
ličnosti farizejstva, koji je približno jedno pokoljenje prije 
Krista, za razliku od rabina Šamai, zastupao umjereni smjer 
unutar farizejstva. Poznato je njegovo poučavanje: »U 
ovome se sastoji sav Zakon: nemoj drugome učiniti ono što 
ne bi želio da on učini tebi. - Moja je duša gost na zemlji, i ja 
imam obveze ljubavi prema njoj. - Ne sudi svoga bližnjega 
prije nego si sam stao na njegovo mjesto. - Moje poniženje 
zvišenje. — Budi čovjek ondje gdje nema čov- 

Zakon je za farizeje bio znak posebna Božjega odabranja. 
Tim što Izrael živi prema Zakonu, doživljava svoju izuzet- 
nost i ruku Božju koja ga vodi. Ispunjavanje Zakona ima i 
svoju eshatološku učinkovitost: koji griješe, grijesima odga- 
đaju dolazak eshatološkog spasenja. Međutim, ako Izrael 
bude činio pokoru, spasit će se; ako ne bude, neće biti 
spašen. Premda je mnogo toga neovisno o čovjeku, ipak ima 
mnogo toga što ovisi o njemu i njegovoj slobodnoj volji. 
Zato čovjek može činiti dobro, a napose može gajiti straho- 
poštovanje prema Bogu: »Sve je u ruci Božjoj osim straha 
Božjeg«, 2 govorio je Chain bar Chamas početkom 3. st. 

Jer su tako bili usmjereni prema čovjeku, njihova je 
pobožnost izdržala kušnju razorenja hrama i neovisno o 
njemu nastavila svoj život. 

Premda su bili brojem mala stranka - bilo ih je svega 
6.000 - i premda su potjecali iz svih slojeva naroda, bili su 
međusobno čvrsto povezani. Nazivali su se »braća« i u 
narodu su imali ulogu kvasca. Njima u velikoj mjeri treba 
zahvaliti što se vjerska pouka Izraela nije utopila u hele- 
nizmu i što su Židovi u ovome razdoblju doživjeli duhovni 
napredak. 


E s e n i 

Poput farizeja i eseni vuku korijen iz pokreta hasidejaca i 
predstavljaju njihovo radikalno krilo. Nakon otkrića esen- 
ske zajednice u Qumranu, na sjeverozapadnoj obali 
Mrtvoga mora, moguće je o esenima znatno pouzdanije 
suditi nego prije. Qumranska zajednica predstavlja jednu u 
nizu esenskih zajednica, možda njihovo središte. Nastala je 
vjerojatno u vrijeme vladanja J. Hirkana (134-104), a u 
vrijeme Aleksandra Janeja (103—76) doživjela svoj procvat. 
Zajednicu je 31. godine zadesio jak potres i njezin se život 
privremeno gasi. Ponovno je oživjela u vrijeme vladanja 
Heroda Arhelaja (4 pr. Krista-6 poslije Krista), dok je nije 
rimski vojskovođa Vespazijan 68. godine konačno uništio. 


2 Rano kršćanstvo 

Pronađena je kulturna ostavština te zajednice i tim je 
omogućen uvid u život i nauk esena. 

Postojale su dvije skupine esena: monaška i obiteljska. 
Nije se radilo o monasima u današnjem smislu, nego o tome 
da su se eseni odricali privatnog vlasništva i bračnog života, 
i to vjerojatno iz bogoštovnih pobuda. Oni su, naime, bili 
nezadovoljni svećenstvom i bogoslužjem u tadašnjem Izra- 
elu. Smatrali su kako bogoslužje u Jeruzalemu vode nedo- 
stojni svećenici i ravnaju se po krivom kalendaru (npr. 
eseni su imali sunčev kalendar, a u Jeruzalemu su se 
ravnali prema mjesečevu kalendaru, što je bilo osobito 
važno, jer se događalo da je kod jednih dan Gospodnji bio 
subota, a kod drugih obični radni dan). 

Tako je qumranska zajednica imala u neku ruku svoje 
bogoslužje kao nadomjestak onom u Jeruzalemu. Posebno 
su se isticala njihova obredna pranja i obredna gozba. Tako 
je trebalo biti dok ne dođu, na kraju vremena, u očišćeno 
Jeruzalemsko svetište. Da bi mogli u tom bogoslužju sudje- 
lovati, trebalo je da žive suzdržljivo: da ne stupaju u brak i 
da im materijalna dobra budu zajednička. 

Članovi esenske zajednice koji su živjeli obiteljskim živo- 
tom mogli su imati svoj posjed, ali je trebalo da najmanje 
iznos od dvije dnevnice mjesečno daju u socijalne svrhe 
zajednice. 

Kao duhovni nasljednici hasidejaca u strogom smislu 
eseni su se smatrali jedinim pravim Izraelom. Središnja 
točka u njihovu zajedničkom životu bila je obredna gozba 
kojoj je predsjedao svećenik, blagovao se kruh i mošt-vino a 
barem ponekad i meso. Obredna čišćenja u obliku pranja 
imala su, uz drugo, i pokorničko obilježje. 

Za qumransku je zajednicu osobito značajan njihov 
dualistički nauk: snage svjetla i snage tame međusobno se 
bore sve do svršetka vremena kad će snage svjetla konačno 
pobijediti. Uza sve to, Bog stoji iznad tih dviju kozmičkih 
snaga, pa je tako monoteizam ostao netaknutim. Posebnu 
ulogu igrala je njihova eshatologija. Nepokolebljivo su 

ustrajali u svojoj vjeri u neposredni svršetak vremena i 
očekivali eshatološki rat osvete. U svezi s iščekivanjem 
eshatološkog svršetka vremena stoji vjera u uskrsnuće: 
nadali su se uskrsnuću čitava čovjeka u njegovu psiho- 
fizičkom jedinstvu. Uz to su vjerovali kako prije svršetka 
svijeta treba doći Prorok, Mesija-kralj i Mesija-svećenik. 

Vođa i organizator esena u njihovim dokumentima naziva 
se »učitelj pravde«, po svemu sudeći radikalan i odlučan 
čovjek. Tim je duhom bila prožeta esenska struja uopće: 
čovjek može Boga ili posve ljubiti ili posve zabaciti. S istim 
radikalizmom odnosi se esenska zajednica prema bezbož- 
cima: ona ih mrzi. Taj radikalizam prema bezbožnicima 
postupno popušta; ideja mržnje stupa u pozadinu, a javlja se 
veće razumijevanje spram nevjernika i grješnika te se i na 
njih širi ljubav. 


Z e 1 o ti 

Ova skupina izbija u prvi plan u doba židovskog ustanka 
protiv Rimljana godine 67, ali je njihova povijesna pozadina 
mnogo starija. 

Kao svojevrsna grupacija u narodu zeloti su stariji i od 
farizeja i od esena. Podrijetlo im valja tražiti prvenstveno u 
svećeničkim krugovima. Temeljno im je geslo: revnost za 
Božju stvar. Kako se u Bibliji ističe Božja revnost za izabrani 
narod tako se spominju i pojedinci koji izgaraju u odušev- 
ljenju za Božji zakon i slobodu bogoštovlja. Tako se govori o 
Pinhasu, sinu Eleazarovu, koji je igrao vodeću ulogu u borbi 
protiv Midijanaca, a ujedno je služio kao svećenik (Br 25, 
11-11; 51,6-54). 

Za razliku od Zapada, Istok bijaše područje velikih 
država. I samo kada bi neka velesila zapala u krizu, mogao 
se pojedini mali narod domoći svoje samostalnosti. Me- 
đutim, čim bi se ta velesila oporavila ili pojavila neka druga, 
došao bi kraj toj samostalnosti malog naroda. 



Nakon propasti moćnoga Sjevernog kraljevstva - Izraela 
sa sjedištem u Samariji, 721. godine, Južno kraljevstvo - 
Juda održalo se još sve do 587. Nu kada je te godine 
novobabilonski kralj Nabukodonozor osvojio Jeruzalem i 
veliki dio pučanstva odveo u ropstvo, moglo se pomisliti 
kako je svijet ponovno doveden u red: isčezao je, kao izuze- 
tak, i taj zadnji ostatak samostalnosti jednog malog naroda. 
A poslije Babilonaca na vlast su došli Perzijanci, pa zatim 
Grci i napokon Rimljani. 

Međutim, Židovi se nisu mirili s tim stanjem. Njima 
jednostavno nije išlo u glavu da moraju živjeti potlačeni. 
Kao najčešće objašnjenje javljala se pomisao o kazni za 
njihove prijestupe i grijehe. 

S vremenom se i to shvaćanje mijenjalo. Nekoć nemiran, 
buntovan i ratoboran narod, barem kad je riječ o pobožnim 
ljudima u narodu, a takva je bila većina, smirivao je svoju 
bojovnu krv i prestajao posezati za oružjem. Ovdje-ondje 
izbijale su ponekad pobune, ali u cjelini gledano ljudi su 
izgubili pouzdanje u svoju ratnu vještinu i vojnu snagu. 

Već je prorok Izaija djelovao u tom smjeru: 

»Mir i obećanje - spas vam je, 
u smirenu uzdanju snaga je vaša« (Iz 30,15). 

Međutim, stara predaja o ratničkoj snazi i bojovnim pot- 
hvatima nije netragom nestala. Javljala se od vremena do 
vremena pozivajući preko pojedinaca cijeli narod na otpor i 
pobunu protiv tuđincima i osvajačima. 

Kad je Antioh Epifan, sirijski vladar (175-163), pokušao 
obnoviti moćno kraljevstvo Aleksandra Velikog, pošao je 
preko Palestine u pohod na Egipat. Nametnuo je i Židovima 
jedinstven jezik i poganske običaje. Tada se među Židovima 
počeo stvarati razdor: jedan dio pučanstva - prvenstveno iz 
svećeničke aristokracije - htijući ići u korak s vremenom 
prihvaćao je poganske običaje i javno kršio propise Mojsi- 
jeva zakona - jeli su čak i svinjsko meso. Budući se većina 

naroda tomu opirala, nastali su progoni. Suradnici s tuđin- 
skom vlasti otkrivali su, zlostavljali pa štoviše i ubijali 
opslužitelje Mojsijeva zakona. Tako je započeo prvi, koliko 
se do sada zna, vjerski progon u povijesti svijeta. Premda su 
bili u ropstvu, Židovi su do tada mogli nesmetano obdrža- 
vati svoje vjerske predaje i običaje. Sada su se najednom 
našli pred izborom: ili se odreći svoga vjerskog uvjerenja ili 
trpjeti progonstvo pa i podnijeti smrt. 

U tom zapletenom povijesnom trenutku jedan stari sve- 
ćenik iznova je pokušao nekoć prokušano rješenje: prihva- 
tio je mač i podigao ustanak. Bio je to Matatija, otac Jude 
nazvanog Makabejac. Tako je nastao najveći pokret židov- 
skih zelota - revnitelja za Božji zakon i narodnu slobodu 
srcem i oružjem (1 Mak, 2,23-68; 2 Mak 4,2). 

U Isusovo doba zeloti se prepoznaju u pojedincima iz 
redova hramskih svećenika. Oštricu svoga žara usmjeruju 
proti Rimljanima zbog povrede svetosti hrama, ali su tako- 
đer buntovni i kad je riječ o velikom svećeniku budući je on 
surađivao s Rimljanima i, osim toga, bio nezakonito iza- 
bran: nije iz neposredne loze Sadokovih potomaka. 

Za razliku od tih zelota iz redova hramskih svećenika 
postojala je i druga skupina koju povjesnik Josip Flavije 
naziva »šikari« (»sica« - bodež) ili razbojnici. Oni su također 
revnovali za slobodu, ali pritom bijahu spremni postupati 
fanatično i služiti se nasiljem. Vjerojatno je ta grupacija bila 
udomaćena u Galileji te je djelovala i iz socijalnih pobuda. 
U njoj se razvijalo pojačano mesijansko iščekivanje s ista- 
knutim obilježjem društveno-političke prirode. Njezino bi 
se geslo moglo izraziti riječima: ponovno će jedan istinski 
Židov u ime Jahvino biti kralj. 

Za vrijeme židovskog rata s Rimljanima ta se grupacija 
zelota pridružila zelotima iz redova svećenika te su obje 
grupacije često zajednički djelovale, ali su među njima ipak 
izbijale nesuglasice. 

Kako je oduševljenje zelota raslo i prerastalo u fanatizam 

pokazuje upravo taj rat u svojoj cjelini i pojedinim doga- 
đajima od kojih valja spomenuti samo jedan: 

Pod vodstvom Eleazara ben Simona zeloti su za vrijeme 
rata protiv Rimljana (66-70) ušli u Jeruzalem i utvrdili se u 
hramu. Rad su odatle bili potisnuti, povukli su se u tvrđavu 
Masadu, na zapadnoj obali Mrtvog mora. Tu su pružali 
neopisiv otpor Rimljanima i onda kad je već svaki trag 
borbe na drugim mjestima iščezao. Na kraju su se, 74. 
godine, svi međusobno poubijali kako ne bi pali u ruke 
Rimljanima. 

To je bio kraj zelota. 



Monoteizam 

Židovski se monoteizam i u ovom razdoblju potvrđuje u 
svojoj jasnoći i čistoći. To je za Židove nešto što je samo po 
sebi razumljivo i što uopće nije moguće dovesti u pitanje. S 
nepokolebljivim uvjerenjem isticali su svojstva Boga Jahve: 

živi, jaki, sveti, Svevišnji, svesilni . . . Pred njim je čovjek 
malen, neznatan, grješan, te se nisu usuđivali izustiti ni 
njegovo osobno ime JAHVE, nego su se namjesto toga služili 
riječju Adonai = Gospod. 

Što se više bliži čas Isusova nastupa, množi se uloga 
posrednika, anđela, što se događa pod stranim utjecajem. 
Razlika se ipak pokazuje u bitnom: dok u Iranu anđeli i 
demoni izviru iz dva različita izvora, ovdje Bog stvara dobre 
anđele pa od njih neki svojim krivicama postaju zli. 

Židovi razvijaju svoje razmišljanje o Bogu, obogaćujući 
svoju spoznaju i svoje shvaćanje Boga. U jednom ipak 
nastaje pometnja: u shvaćanju Božje blizine. Bog je nekoć 
bio veoma bliz svom narodu. Preko Abrahama, Mojsija i 
proroka objavljivao je svoju nazočnost i svoju osobnu 
zauzetost za sudbinu naroda i pojedinaca u njemu. Sada 
židovski teolozi više ističu Božju nepristupačnu uvišenost 
pa se Bog sve više udaljuje od čovjeka. On je Bog Zakona, 
Bog propisa i pravila, što se snažno usijeca u svijest ljudi te 
pravni i bogoslužni propisi stupaju u vjerskom životu u prvi 
plan, dok osobni doživljaj susreta s Bogom malo dolazi do 
izražaja. To je više antropocentrizam negoli teocentrizam 
budući čovjek, u svojoj bijedi i nevolji, ostaje sam. 


Mesijanizam 

Mesijanizam (od heb. riječi mesija a znači isto što i grčka 
riječ Xristos, Krist, odnosno naša Pomazanik) predstavlja 
jedno od najvećih i najzamršenijih pitanja židovske povije- 
sti. Vremenski ga treba pomaknuti već u prvo razdoblje 
židovske povijesti, ali je tada njegov sadržaj znatno manji i 
nejasniji nego što ga poznajemo iz spisa Novoga zavjeta, pa 
je potrebno paziti da ne bismo na temelju tih spisa sudili o 
židovskom mesijanizmu uopće. Zato pri donošenju pro- 
sudbe o židovskom mesijanizmu valja prije svega nastojati 
mesijansko gibanje smjestiti u sklop povijesnih okolnosti u 

kojima je to gibanje nastajalo i razvijalo se. Bit njegove 
poruke mora se razlikovati od književnog ruha u kojem je 
izrečena. Pritom posebice treba uočiti istočnjačku sklonost 
uveličavanju, koja današnjim ljudima može biti strana (npr. 
»Teći će mlijeko i med«). Također je jednako važno shvatiti 
da mesijanizam ne možemo promatrati kao sklop me- 
đusobno logički povezanih misli, nego više kao slutnju, 
snažan predosjećaj koji je kroz povijest ispunjao dušu 
naroda i kroz izričaje istaknutih pojedinaca, proroka, popri- 
mao različite oblike, postajao sve snažniji i u određenom 
smislu sve jasniji dok konačno nije postao hitn im obilježjem 
židovstva. Njegova je životna snaga izrastala iz žive poveza- 
nosti naroda s Bogom i sigurnosti da je ovom narodu nami- 
jenjeno posebno poslanje koje Bog potkrepljuje svojim obe- 
ćanjima. Zato su Božja vjernost i Božja obećanja predmet 
udivljenja koje svoj izraz na poseban način nalazi u psal- 
mima. 

Pojam mesija bio je najprije atribut koji se prvenstveno 
pripisivao izraelskom kralju, a nakon sužanjstva, kad više 
nije bilo kralja i kad je veliki svećenik postao vođom 
naroda, i velikom svećeniku. Nekada se pridavao i drugim 
ljudima kojima je Bog povjeravao neku važnu zadaću u 
ostvarivanju svoje zamisli spasenja. Kao izuzetno zanim- 
ljivo treba istaknuti kako se i poganski kralj Cir naziva 
mesijom zbog posebne uloge koju je imao u izbavljenju 
izraelskog naroda iz sužanjstva. 

S vremenom izraz mesija postaje sastavnim dijelom Izra- 
elove nade, jedno od imena obećanoga spasitelja. U početku 
je, naime, temeljna misao da je sam Bog spasenje, da će on 
osobno spasiti svoj narod. Postupno međutim prevladava 
druga misao: Bog će svoj narod spasiti preko posrednika. 

Na pitanje tko će biti Mesija i kako će se ostvariti spas, ne 
može se dati jedinstven odgovor: 

Najprije se pojavljuje jednostavna i neodređena zamiso 
spasitelja: 

»Od Jude žezlo se kraljevsko, 
ni palica vladalačka od nogu njegovih 
udaljiti neće dok ne dođe onaj kome pripada - 
kome će se narodi pokoriti« 

(Post 49,10). 

Iz toga nagovještaja, što ga je Jakov izrekao blagoslivajući 
na samrti svoje sinove, razvoj mesijanske zamisli teče dalje 
i postaje stvarniji, sadržajniji i raznolikiji. U pojedinim 
tekstovima moguće je jasnije lučiti, egzegetski gledano, tri 
razvojne linije: 

a) Mesija će biti kralj. Prorok Natan proriče kralju 
Davidu da će mu Bog poslije smrti podići potomka i utvrditi 
njegovo kraljevstvo zauvijek (2 Sam 7,12-16). Poslije 
Davida bilo je dosta kraljeva, ali je njegovo kraljevstvo 
svakim danom sve slabije i sve ugroženije iznutra i izvana. 
Unatoč tomu narod nije izgubio nadu u ostvarenje Božjeg 
obećanja. Nadao se sve do sužanjstva, u sužanjstvu i poslije 
sužanjstva. Nada je samo poprimila drugačije obilježje: 
apokaliptičko-eshatološko. 

b) Mesija će biti idealni kralj kojega će Bog jednoga dana 
poslati da spasi svoj narod. Ostvarenje Natanova proročan- 
stva odgođeno je za dalju budućnost. Sadašnje vrijeme traje 
od početka svijeta do početka novoga doba. Novo doba, 
budući eon (grčki ’aion) nastupit će po završetku sadaš- 
njega i trajat će beskonačno. Mesija postoji od početka 
svijeta, pojavit će se na svršetku sadašnjeg doba i suđenjem 
čovječanstvu uvesti novo, buduće doba, doba blagostanja i 
svekolikoga zemaljskog napretka. To doba stoji u opreci sa 
sadašnjim, ali ne kao vječnost prema vremenu, nego kao 
vrijeme u kojem su pobijeđene zle sile prema vremenu u 
kojem su one vladale: 

»Gledah u noćnim viđenjima 
i gle na oblacima nebeskim dolazi 
kao Sin čovječji. 

On se približi pradavnome, 
i dovedu ga k njemu. 

Njemu bi predana vlast, 
čast i kraljevstvo, 

da mu služe svi narodi, plemena i jezici. 

Vlast njegova vlast je vječna 
i nikada neće proći, 

kraljevstvo njegovo neće propasti (Dan 7,13-14). 

c) Mesija će biti ponizni Sluga Božji. On će biti prezren i 
zlostavljan, ali će na sebe preuzeti krivice naroda i svojim 
stradanjem spasiti narod; ostvarit će Božji plan spasenja i 
doživjet će svoju proslavu: 

»Gle, uspjet će Sluga moj, 
podignut će se uzvisiti i proslaviti! 
kao što se mnogi užasnuše 
vidjevši ga 

- tako mu je lice bilo neljudski 
iznakaženo 

te obličjem više nije naličio 
na čovjeka - 

tako će on mnoge zadiviti narode, 
i kraljevi će pred njim usta 
stisnuti, 

videć ono o čemu im nitko nije 
govorio, 

shvaćajući ono o čemu nikad 
čuli nisu« (Iz 52,13-15; usp. 53,1-12). 

Navedena tri smjera i njihove varijante, kao što je npr. 
esenska, bili su sa svojim izričajima i predodžbama prisutni 
među Židovima Isusova vremena, bilo da su neposredno 
prožimali njihovu nadu u dolazak spasitelja i ostvarenje 
spasa, bilo da su manje ili više na neki način na nju utjecali. 
Tim je iščekivanje mesije bilo još zapletenije. Koliko je bilo 

različitih religioznih skupina, toliko je bilo različitih iščeki- 
vanja i još više različitih pojedinosti u svakoj skupini. To na 
poseban način vrijedi za jednostavni i neuki sloj pučanstva. 

Unatoč svoj toj složenosti i zapletenosti može se reći kako 
je tijekom vremena sve više i više prevladavao ovozemaljski 
oblik mesijanskog iščekivanja. To je uvjetovala ispreplete- 
nost vjerskoga života s politikom, a također i ponos naroda 
koji je imao sjajnu prošlost nakon koje su slijedila duga i 
učestala razočaranja. Iz njih se rađala nestvarna želja za 
uspjehom i gorčina zbog izgubljene sreće, što je dovelo do 
jednostranog promatranja proročkih nagovještaja, mimo- 
ilaženja i mijenjanja smisla tekstova koji govore o poniz- 
nom Mesiji i njegovu duhovnom kraljevstvu, i prenaglaša- 
vala mesijine ovozemaljske uloge dok se nije na kraju 
mesijansko iščekivanje kod mnogih Židova svelo na iščeki- 
vanje političkog mesije: Božjeg poslanika koji će narod 
osloboditi od omražene rimske vlasti. 

Molitva u »Salamonovim psalmima« (80-40 pr. K.) izraz je 
navedenog iščekivanja: 

»Pogledaj, Gospodine, na njih i podigni im, sad kad te 
mole, kralja, sina Davidova, da vlada nad Izraelom slugom 
tvojim. Opaši ga jakošću da mogne uništiti opake vladare i 
očistiti Jeruzalem od pogana koji ga uništavaju . . .«. A da će 
kralj-mesija takav biti, jasno je bez dvoumljenja: 

»Svojom željeznom šakom on će ih raztrgati na komade; 
bezbožnike će uništiti rječju svojih usta. Pred njegovim 
prijekorom razbježat će se narodi; grješnike će ukoriti zbog 
misli njihovih srdaca; skupit će sveti puk i zapovijedati mu 
po pravičnosti . . . Služit će mu neznabožački narodi ... On 
će očistiti Jeruzalem i učiniti ga sretnim kao nekad« - (Ps. 
Sal 17,21-28) 3 . Takvo iščekivanje bilo je najtipičnije za fari- 
zeje. 

Iz gore navedenog slijedi: 

Ivanov tekst: ». . . Mesija kad dođe, nitko neće znati oda- 
kle je« (Iv 6,27) upućuje na složenost i zapletenost židov- 
skog mesijanizma, a činjenica da je mnoštvo naroda nagr- 

nulo u Pustinju kad se pojavio Ivan Krstitelj te da »su svi 
pomišljali u srcima svojim ... da on možda nije Krist« (Lk 
3,15), svjedoči o njegovoj životnoj stvarnosti. 


Mojsijev zakon 

Unutar svetih knjiga što su ih Židovi smatrali svojom 
najvrjednijom vjerskom baštinom, a rabini s poštovanjem i 
ponosom proučavali i tumačili, posebno mjesto pripada 
Mojsijevu zakonu, Tori. Vjernost Zakonu smatrali su Židovi 
svojom životnom zadaćom, koju su do u sitnice nastojali 
ostvariti. Tko u bilo čemu prekrši Zakon, makar to bilo iz 
neznanja i nehotice, dužan je svoj prekršaj okajati. Zato su 
Židovi nastojali upoznati Sveto pismo i propise njegova 
Zakona. Prve pouke davali su roditelji djeci već od najranije 
dobi, a kasnije bi ih slali rabinima u njihove škole. 

Budući je Mojsijev zakon sadržavao temeljne vjerske i 
ćudoredne zasade kojih je vrijednost za međuljudske 
odnose i čovjekovu istinsku usmjerenost prema Bogu 
neprocjenjiva, vjernost Zakonu pozitivno se odražavala na 
cjelokupni život naroda. Treba se samo sjetiti nastupa pro- 
roka Natana pred kraljem Davidom pa da se osjeti kakvo je 
ozračje vladalo ondje gdje je Božji zakon bio na snazi. Na 
susjednim vladarskim dvorovima onoga vremena Natanov 
ukor kralju bio bi ne samo neizvediv već i nezamisliv. 
Svijest o Božjem vrhovnom gospodstvu, zadnjem i nepore- 
civu mjerilu čovjekova ponašanja, stalno se razvijala u 
narodu, te budila i održavala osjećaj poslušnosti Bogu i 
smisao osobne odgovornosti pred njim. 

Zakon je obuhvaćao i brojne druge propise: ratne, soci- 
jalne, obredne, koji su u izmijenjenim životnim uvjetima 
gubili ili mijenjali svoj smisao, što je dovodilo do toga da 
pojedini propisi budu teško provodivi u život, odnosno da se 
s obzirom na njih stvaraju različita shvaćanja i nastaje 
podvojenost u narodu. 

S tim u svezi rađala se pogibao da ljudi izgube iz vida 
razliku između bitnog i nebitnog u Zakonu i njegovim 
propisima, te da, zbog stavljanja nebitnog u službu bitnog, 
dođe upravo do obrnutog odnosa (usp. Mt 23,23-25). 

U borbi za što potpunije ispunjavanje Zakona, množili su 
se njegovi propisi. To na poseban način vrijedi za one 
dijelove Zakona koji govore o bogoštovlju i obredima 
uopće. Računa se da je u Isusovo doba bilo 365 zabrana i 278 
zapovijedi. Iz mnoštva propisa izrastao je pritisak što je 
poput more pritiskivao savjest jednostavnih ljudi: Zakon je 
svet i treba ga poštivati izvršavajući sve njegove propise, ali 
kako to ostvariti? Subotu je Bog dao čovjeku da se raduje 
slaveći Gospodina. Tu radost zagorčili su brojni propisi o 
subotnjem počinku i učinili je nepodnošljivim teretom. 

Zbog mnoštva propisa koje nije bilo moguće istinski 
opslužiti ljudi su spontano podlijegali napastima forma- 
lizma. 

Iz istog razloga nastala je i pometnja druge vrste: Mno- 
štvo propisa izazvalo je mnoštvo tumačenja što je dovodilo 
do oprečnih shvaćanja i oprečne prakse. Kako su svi bili 
osjetljivi i ljubomorni na svoju vjernost Zakonu, bile su 
dovoljne razlike u beznačajnim stvarima da među ljudima 
nastane svađa i razdor, uzajamno osuđivanje i mržnja, koja 
ne preza ni pred ubojstvom. 

Na kraju valja još jednom reći da je unutarnje bogatstvo 
židovske religioznosti, uza sve slabosti i zastranjenja, neis- 
crpivo u svim protežnostima. Možda je njezin svestrani 
izričaj u Psalmima najljepša potvrda istinitosti ove tvrdnje. 
A što tek reći o prorocima, o jednom Izaiji, Jeremiji? Samo 
to da je bjelodano židovska religija i u teoriji i u praksi 
izuzetna pojava u povijesti religija. 

Izabrani narod 


Na početku povijesti židovskog naroda stoji orijaški lik 
praoca Abrahama. Cijeli tijek njegova života odvija se u 
znaku posebne Božje nazočnosti i zauzetosti: Bog ga izabire 
iz sredine koja je služila mnogoboštvu, te ga vodi u nepoz- 
natu zemlju neprestano mu pokazujući neshvatljivu pažnju 
i naklonost. Svojim obećanjima daje mu naslutiti veliku 
budućnost: obećaje mu zemlju, bogatstvo i potomstvo bez 
obzira što Abraham ne vidi uvjeta kako da se sve to ostvari. 
Tim se samo jače ističe kako je riječ o čistu nezasluženu 
daru, koji svjedoči o Božjoj dobroti. A Bogu se svidjelo da je 
Abrahamu velikodušno iskaže. 

Jednako kao što je Bog izabrao Abrahama, izabrao je i 
cijeli židovski narod i obdario ga bez ikakve njegove 
zasluge. Svijest o tom izboru i Božjim obećanjima, koja ga 
prate i djelomičnim ostvarivanjem potvrđuju, živi, raste i 
sazrijeva u narodu kroz dugu povijest. Što se više ta svijest 
razvija, postaje očitijom Božja blagonaklonost i darežljivost: 
Bog ostaje vjeran svim svojim obećanjima, i to se potvrđuje 
i u trenucima nevjernosti naroda od kojega se traži budna 
vjera i bezpridržajno usvajanje Božjeg plana. 

To nadahnjuje ljude ponosom, omogućuje im dublju 
spoznaju njihova bića i ujedno vlastita mjesta među drugim 
narodima. Sve je to židovski pjesnik izrazio u pjesmi: 

». . . nad tobom (Jeruzaleme) blista Slava Jahvina, 

A zemlju, evo, tmina pokriva, 
i mrklina narode!« (Iz 60,1-2). 

U tom kontekstu temeljno je pitanje hoće li narod biti 
glasnik Slave Jahvine među drugim narodima ili će se 
zatvoriti u se, ispunjen ponosom zbog svoga povlaštena 
položaja i prezirom drugih naroda u tmini? To je problem 
partikularizma i univerzalizma u židovstvu: židovski narod 
je nešto izuzetno među narodima a ujedno je nešto izuzetno 

2. GRČKO-RIMSKI SVIJET U ISUSOVO DOBA 


Grčki svijet i njegova religioznost 

Stvaralačkim naporima grčkog duha krčen je put misa- 
onom razjašnjenju svijeta i izgradnji zajedničkog života. Na 
njegovu tlu razvile su se znanost, tehnika i grad-država 
(polis). 

Grad-država razvija se u Grčkoj kao nešto jedinstveno po 
svom obliku i značenju. Atena, Sparta, Teba, Korint, Arg, 
Mantineja, Mesinija, Megara, Elida, Egina, Plateja, Milet, 
Efez, Mitilena, Halikarnas i drugi gradovi, unatoč teritori- 
jalnoj skučenosti i malom broju stanovnika imaju sva svoj- 
stva prave države. Bili su suvereni, imali su svoje zakono- 
davne i sudske organe, svoju vojsku i svoj teritorij. Uza- 
jamni odnosi imali su značaj međunarodnih odnosa, ali su 
postojale i dodirne točke koje su ih međusobno povezivale: 
jezik, zajednička tradicija, zajedničko bogoslužje i svetišta, 
svegrčke priredbe i svečanosti, kao što su Olimpijske igre, i 
konačno zajednički stav spram drugih naroda, »barbara«, 
proti kojima su zajednički nastupali, kao npr. proti Perzijan- 
cima. 

Život u gradu-državi bio je utemeljen na pravu i zakonu. 
Zakon je smatran najvećim dobrom građana. Pokoravajući 
se zakonu oni postaju slobodni. Zajedničkim zalaganjem i 
posluhom zakonima grad postaje jakim i sposobnim braniti 
slobodu i sačuvati građane od ropstva neprijatelju. Još više 
od toga: obdržavajući zakone, građani sebi otvaraju vrata i 
omogućuju sudjelovanje u svim funkcijama i moći grada. 


Ta sloboda nije pojedinačna samovolja koju zakon svodi na 
podnošljivu mjeru i tako osigurava najveći stupanj privatne 
slobode. Ta sloboda nosi u sebi nešto stvaralačko: ona je 
sloboda za grad koji je zajednička briga svih građana; njom 
se postiže čast koju građanin uživa u svojoj odgovornosti za 
grad. To je sloboda za dužnosti grada, sloboda koja u poje- 
dinom građaninu budi svijest da njegov slobodni grad živi u 
njemu. 

Grk je s ponosom bio svjestan razlike koja postoji između 
njegova grada-države i istočnjačkih država koje nisu bile 
zajednice slobodnih građana, nego masa podanika kojom je 
vladao kralj. 

Biti odbačen od grada, znači biti isključen iz zajednice 
koja čovjeku daje pravo, slobodu i čast. Periklo je to u 
jednom svom govoru ovako opisao: ». . . svakome prema 
zakonu pripada isto pravo s drugima u svim njegovim 
potrebama. Međutim u javnim častima svaki se nalazi ondje 
gdje se dokaže, i to ne zato što je pretpostavljen jednom 
dijelu građanstva, nego je postavljen na temelju svoje vr- 
line «. 5 

Grad i zakon u njemu nisu ljudsko djelo. Oni su uteme- 
ljeni u božanstvu. Mjerilo svih napisanih zakona jest nepi- 
sani božanski zakon, kako je to Antigona naglasila u svom 
odgovoru kralju Kreonu. Zato grad i odnos prema njegovim 
zakonima nosi obilježje svetosti. To je zapravo religiozan 
odnos koji u državnom kultu poprima vidljivo obličje. Reli- 
gijski život smatra se državnim životom i religijski službe- 
nici državnim službenicima. 

Pa ipak izuzetnost grčke religioznosti prvenstveno je u 
tome što je u njoj nadvladano naturalno-kaotično stanje i 
istaknuta čovječnost. To u svakom slučaju vrijedi za grčku 
religiju Homerova razdoblja u kojemu je iza sebe ostavljala 
tminu prapovijesti, postajala sviješću te grčkom duhu uti- 
skivala svoje obilježje. 

Granica među bogovima i ljudima ipak nije uklonjena. 
Čovjek je morao biti svjestan svoje ograničenosti i ovisnosti 

o bogovima, na što je bio trajno upozoravan. Prometej je 
pokušao prekoračiti svoju mjeru i svoje granice, pa je bio 
okrutno kažnjen. U Sofoklovim (496-406) dramama junaci, 
kao što su Ajas, Antigona, Edip, Danaida, stradaju pod 
teškom rukom bogova, ali oni predstavljaju krajnju moguć- 
nost ljudskoga bića u kojoj ono ostvaruje svoju istinu. U 
zapletenoj dramskoj radnji i pod mračnim utjecajem zle 
sudbine uvijek biva jasno kako je istina na strani junaka 
koji su se odvažili i pošli za višim idealima u sferi božanstva, 
makar su ovdje bili odbačeni od svoje okoline i naoko 
neslavno završili. Moć i pravo bogova ne dolazi u pitanje: 
oni se moraju poštivati. Ako čovjek pri tom strada, to očituje 
tragičnost njegova bića i ujedno razotkriva istinu da se 
mudrost rađa u bolovima. 

S vremenom dolazi do promjene. Grčka religija sa svojim 
božanstvima nije imala snage da održi ljude u granicama 
čovječnosti. Sjeme sumnje, jednom posijano, raslo je i raz- 
vijalo se u dubinu i u širinu. 

Pravda se u početku temeljila na autoritetu bogova, a sad 
se ona postavlja kao mjerilo i bogovima. Već je Eshilov 
(525-456) Prometej, prikovan o stijeni na Kavkazu, u svojoj 
neustrašivosti i nepopustljivosti, bio otvoreno pitanje bogo- 
vima: je li pravo da tako strada onaj koji je dobro želio 
ljudima? Iz toga je slijedilo stvarno pitanje: ravna li se tijek 
svijeta istinskom pravdom ili slijepom nužnošću? Ako 
bogove ne možemo poistovjetiti s pravdom, ako je usud i 
iznad njih, onda oni ne mogu biti utemeljitelji i zaštitnici 
zakona. Koliko god se isticalo da su i grad i njegovi zakoni 
božanski utemeljeni, ostaje činjenica da je njihova prak- 
tična primjena u rukama ljudi; u praksi je mjerodavno ono 
što odluče građani. 

Takva se zapažanja otkrivaju već u Eshilovim dramama, 
a u Euripidovim (485/480-416) junacima dosežu svoj vrhu- 
nac i dovode do zauzimanja novoga motrišta u ljudskoj 
prosudbi odnošaja čovjek-božanstvo. Sad je, naime, uloga 
izmijenjena: drugačije se postavlja pitanje krivice, odgovor- 

nost snose bogovi, a čovjek se proglašava slobodnim. Rađa 
se novo shvaćanje i mitovi gube prvotnu važnost. Prije 
svega rađa se nova svijest čovjeka o samom sebi: svijest da 
je čovjek nosilac svojih odluka, svijest slobode i samostal- 
nog djelovanja što samo po sebi dovodi do slabljenja religij- 
skih i općedruštvenih spona. _ 1 

Time uloga mita nije potisnuta u strani/f Mit ]e postaVPl y 
predmetom razumskog ispitivanja, ali je u svojoj tajanstve- 
nosti bliži istini nego li razumsko mišljenje, koje sada 
nastoji razmrsiti zapleteno pitanje bogova i mogućnosti 
njihova uklapanja u čovjekov svijet. Sklonost raspravljanju 
postupno se širila i u svoje kolo uvodila ljude od sluga do 
kraljeva i na dnevni red postavljala sve: bogove i ljude, 
državu i zakone, običaje i navike, pravo i nepravdu. Sve je to 
bilo temom raspre i kritike na ulici jjj^ktlci, predmet 
razmišljanja, kritiziranja, ruganja i komedijer ~ — ^ 

Glavni nositelji toga novog duha bili su sofisti. Oni nisu 
zastupali nikakav određeni filozofski sustav, nego su se 
posvećivali proučavanju čovjekove unutarnje djelatnosti, 
njegova mišljenja i htijenja, polazeći uvijek od iskustva u 
svim područjima života. Kritički i skeptički odnosili su se 
spram tradicionalnih oblika života i javnoga mišljenja. 
Međusobno su se veoma razlikovali: jedni su bili originalni, 
a drugi samo loši nastavljači svojih prethodnika, koji su za 
novac prodavali vještinu o tome kako se svaka stvar može 
braniti i napadati. 

Duhovni vođa i najizvorniji mislilac sofizma bio je Prota- 
gora iz Abdere (481 — 41 1). Uvjeren u relativnost i u ljudsko 
podrijetlo tradicionalnih normi, zalagao se za njihovu 
promjenu. Glavni kriterij prema kojemu ih treba mijenjati 
jest sam čovjek budući je on »mjera svih stvari, onih koje 
jesu da jesu, a onih koje nisu da nisu«. 7 Taj Protagorin 
temeljni stav postao je geslom sofizma uopće. Put individu- 
alizmu i relativizmu bio je u sofističkom svijetu širom 
otvoren. 

Za razliku od sofista, Sokrat (469-399) je nastojao u 

mnogolikosti i različitosti pronaći ono što vrijedi za sve, u 
promjenjivosti i nesigurnosti pojedinačnog otkriti ono što je 
stalno, nepromjenjivo, sigurno, zasnovano na logičkoj nuž- 
nosti. Kao nikad prije, kod Sokrata je čovjek postao predme- 
tom razmišljanja. Sam je rekao kako nema vremena razmi- 
šljati o božanskim mitovima, kao filozofi prirode o svemiru, 
dok vrijedi načelo Delfijskog proročišta: »Upoznaj sebe!« 
Posvećujući se prvenstveno proučavanju čovjekova bića, a 
napose njegove ćudoredne dimenzije, Sokrat otkriva čovje- 
kov zadnji temelj u Božjem umu i transcendentnosti te na 
taj način osigurava božanski utjecaj u njegovu svijetu. 

Poziv čovjeka da upozna sama sebe prema Platonovoj 
(327-347) zamisli omogućuje čovjeku da dođe do istinskoga 
svoga bića. A pravi čovjekov život je u transcendentnosti 
odakle potječe njegov duh i čovjek je na putu prema vječ- 
nom dokle god mu Bog daje vrijeme i dokle god se ne izbavi 
iz ovoga prividnog svijeta i ne dospije u stvarni svijet, svijet 
ideja. Čovjekov mukotrpni put povratka u susret najvećoj 
ideji - ideji Dobra, stoji u službi istinskog utemeljenja 
čovjekova života. Samo na taj način čovjek postaje sposob- 
nim nadvladati svaku tjeskobu i ne bojati se ni same smrti. 

Sofisti su namjesto religije u prvi plan stavljali znanost, 
koja za Grke obuhvaća i prirodne znanosti i teologiju. Zato 
jedinstvo shvaćanja ostaje trajno naglašeno: Bog - svijet - 
čovjekov život. Grčko nastojanje da se ta tajna razjasni ima 
svoj vrhunac u ovome: Bog je životno načelo svijeta, snaga 
koja u njemu djeluje, razum koji njime ravna, neovisno o 
tom koje mu se ime pripisuje; čovjek po svom duhu ima 
udjela i u zakonitosti svijeta i u božanstvu. 

Navedene struje i misaoni tijekovi nisu ostali samo u 
uskim okvirima Grčke. Njihov utjecaj širio i na Istok i na 
Zapad. S pojavom helenizma miješali su se dalje s duhov- 
nim blagom Istoka i Zapada te doživljavali razne promjene, 
Nu korijen i jezgra bili su i ostali grčki. 

Helenizam 


Grčka je uljudba i prije Aleksandra Velikog prodirala na 
istok i širila se među pučanstvom, ali su Grci ipak s nepovje- 
renjem gledali na narode Istoka, smatrali ih »barbarima« i 
od njih se ograđivali. S Aleksandrom Velikim stvoren je 
snažan i dalekosežan pokret miješanja grčke uljudbe s 
uljudbama istočnjačkih naroda i stvaranja novih tokova 
života i povijesnih zbivanja. 

Propalo je staro grčko poimanje grada-države, a s njim 
zajedno propadali su i okviri grčke kulture uopće i religij- 
ske prakse napose. Taj je proces u unutrašnjosti zemlje i na 
selu bio sporiji i slabiji, dok je u novoosnovanim gradovima 
bio veoma jak i svoje središte imao u Aleksandriji. Nastajao 
je tip građanina izrazito individualistički i kozmopolitski 
usmjerena, svjetski mudra i spremna na ironiju, svojeglava, 
usamljena i otvorena raznim utjecajima. Pritom je veliku 
ulogu igrala činjenica da se od 4 st. na cjelokupnom heleni- 
stičkom području usvajao i konačno usvojio grčki kao jedin- 
stven jezik, što je omogućilo lakše proširenje vidokruga 
ljudskoga zanimanja i uzajamnoga utjecaja. 

Vrlo jak utjecaj na ljude u doba helenizma vršila je 
stoička filozofija. Od 308. kada je njezin začetnik Zenon iz 
Kiti j e (Zenon Mlađi 350-264) osnovao svoju školu u Ateni 
pa do filozofa Seneke (4-65) i od Seneke sve do 529., kad je 
car Justinijan zatvorio sve filozofske škole, temeljne misli 
grčkog shvaćanja svijeta i života, što su se sačuvale i nakon 
propadanja grčkih gradova-država, u stojičkoj su filozofiji 
pronalazile svoj izraz, dakako modificiran, ali zaokružen i 
povijesno djelotvoran. 

U središtu je stoičke filozofije čovjek, njegovo mjesto u 
svijetu i njegovo ćudoredno djelovanje. Stoici shvaćaju svi- 
jet kao jedinstvenu cjelinu kojom upravlja božanska moć, 
božanski um. To je svijet sklada i zakonitosti. U njemu 
eovjek ima izuzetno mjesto, jer od svega što postoji na 
zemlji jedino je on božanskoga roda, kako je to običavao 

govoriti filozof Rleant (331-251). Njemu je određeno da 
slavi božanski um i zakonitost u svijetu te da se potpuno 
podloži njihovoj providnosti. Budući je uređenje svijeta 
istovjetno sa zakonom čovjekova bića, vrijedi načelo: »Tko 
se ne podvrgava zakonu, otuđuje se samom sebi i prezire 
ljudsku narav«. 8 

Bitna je čovjekova zadaća posvetiti se svojoj unutrašnjosti 
i biti neovisan o izvanjskim događajima i prilikama u svi-; 
jetu. Nad izvanjskim svijetom on nema nikakve moći; ne 
može spriječiti da izvana doživljava neugodne stvari, ali 
može sve udarce junački podnositi i tako sačuvati svoj mir, 
biti istinski slobodan, jer »nikakvo ga zemaljsko dobro ne 
može obogatiti, nikakav zemaljski gubitak ne može mu 
nešto oduzeti, nikakav mu usud ne može naškoditi«. 9 

Vrlina se sastoji u nadvladavanju osjećaja, a zlo u njihovu 
izmicanju ispod kontrole razuma. U tom je razlika između 
mudraca i nerazumnih ljudi. U kasnijem razdoblju tu 
razliku stoici nisu suviše zaoštreno isticali, nego su dopu- 
štali mogućnost da postoji velik broj ljudi koji se više ili 
manje približavaju idealu savršena čovjeka - mudraca. 

Budući je stoička filozofija bila ravnodušna spram izvanj- 
skoga svijeta, njezini se predstavnici nisu mnogo zanimali 
za korijenite promjene u njemu, ali su razvijali ideju čov- 
jeka uopće, čovjeka svjetskog građanina. Nijekali su uteme- 
ljenost suprotstavljanja Grka i »barbara«, gospodara i 
robova, te širili ideju opće pravednosti i ljubavi među lju- 
dima. Nu zbog praktične pasivnosti sve je to ostajalo bez 
pravog učinka. Također je stoičko veličanje jedinstva 
božanstva, svijeta i čovjeka pod pojmom razuma gubilo 
svoje značenje: božanstvo nije više bilo usmjereno prema 
čovjeku, svijet je izgubio egzistenciju, a čovjek svoju povi- 
jest. Čovjek ima svoje određenje u nekom bezvremenskom, 
idealnom bivstvovanju pred kojim njegov sadašnji trenutak 
gubi svoju bit i po tom svoj pravi smisao. 

Uz skepticizam ovdje treba samo spomenuti još novopita- 

goreizam i epikureizam, koji su s našeg motrišta zanimljivi i 
važni. 

Pokret novopitagorovaca razvija se u 1. i 2. st. Njegovi su 
sljedbenici bili skeptički raspoloženi spram svakoga razum- 
sko-znanstvenoga ispitivanja. Oni su pokušavali ne razum- 
jeti nego vjerovati. Bog, kojega je bit nedokučiva, može se 
dostići jedino preko posrednih osoba, nižih bogova i 
demona. Ovdje se zapaža kako filozofija postaje religijom i 
nalazi dodirne točke s misterijskim kultovima. 

Epikureizam ima svoja začetnika u filozofu Epikuru 
(341-270) koji je bio nastavljač filozofa Demokrita. Posebno 
je njegovo proučavanje prirode. Smatrao je da upoznavanje 
prirode oslobađa čovjeka od straha pred bogovima, koji 
postoje ali nemaju nikakva utjecaja na čovjekov život. 
Prema njegovu shvaćanju čovjekova se sreća sastoji u 
užitku. Čovjek nalazi užitak u njegovanju znanja i prijatelj- 
stva, u bezbolnosti i duhovnom smirenju, ataraksiji. 

Brojni Epikurovi nastavljači vulgarizirali su njegovo uče- 
nje. Ni izdaleka nisu bili na visini svoga učitelja. Njegov 
zahtjev za proučavanjem prirodnih zakona nisu provodili u 
djelo, a odbacivali su njegov nauk o ograničavanju osjetil- 
nih zadovoljstava, dok su u krivom svjetlu prikazivali nje- 
govo učenje o uživanju kao najvećem dobru za čovjeka. 


Misteriji 

Misteriji predstavljaju religijske kultove kojima je pristup 
bio obilježen tajnim, misterijskim obredima, tzv. inicijaci- 
jom. Dijele se na misterije grčkog podrijetla, kao što su 
Eleuzijski, Dionizijski, Orfički, Samotrački i misterije istoč- 
njačkog podrijetla, koji se iz tri žarišta, egipatskog, malo- 
azijskog i sirijskog, šire u Grčku i preko Grčke u Rimsko 
carstvo uopće. Njima treba pribrojiti i iransko žarište odakle 
nešto kasnije dolazi Mitrin kult koji u misterijskim kulto- 
vima ima zasebno mjesto. 


39 


Iz Egipta se u doba helenizma prenosio u Grčku i u Rim 
kult Ozirisa i Izide. Oziris je bog sunca i plodnosti prirode. 
Grci su ga izjednačili s Dionizom, a Rimljani su u njemu 
nalazili osobine rimskih bogova. Izida je boginja starih 
Egipćana, zaštitnica obitelji, izumiteljica poljodjelstva, 
zaštitnica moreplovstva, utemeljiteljica prava i državnog 
uređenja, zaštitnica progonjenih i osloboditeljica iz svake 
nevolje. U misterijskim se kultovima uz Iziđu pojavljuje 
Oziris kao njezin muž koji umire i oživljuje. Kasnije, u 
ptolomejsko doba, namjesto Ozirisa stupa Serapis. To se 
zbivalo pod utjecajem Ptolomeja I, koji je na taj način želio 
ujediniti Egipćane i Grke. 

Atis i Cibela podrijetlom su iz Male Azije. Cibela, Velika 
majka, bila je boginja plodnosti. Njezino se štovanje naglo 
proširilo u doba helenizma, pa je 294. uvedeno i u Rimu. U 
Grčkoj su je izjednačili s kultom Reje, grčke majke bogova. 
Uz nju se štuje njezin ljubimac Atis, komu je ona zbog 
nevjernosti oduzela razum što je bilo uzrokom njegove 
smrti. Poslije smrti Atis se budi na novi život i ponovno se 
susreće s Cibelom. 

Atargatida je bila božica Aramejaca u Siriji i Filistejaca u 
Palestini, koji su je štovali kao božicu plodnosti. Glavna su 
joj svetišta bila u Hierapolisu i Askalonu. Uz nju je čašćen 
Adonis, bog raslinstva koji umire i oživljuje. Prema priči 
njega je u lovu ranio vepar te je od te rane umro, ali je 
uskrsnuo. 

Mitski sadržaj vezan uz pojedina božanstva u pojedino- 
stima se razlikovao već prema pojedinim mjestima i raz- 
dobljima. Međutim, temeljni im je sadržaj u biti bio isti: 
smrt i ponovo rađanje. Prvotno su misterijska božanstva 
zauzimala položaj bogova vegetacije. Kao bogovi vegetacije 
oni umiru i oživljuju s prirodom. Priroda zimi umire pa se 
na proljeće ponovo budi, s njom zajedno periodički umiru i 
bogovi, te potom ponovno oživljaju. S vremenom se to 
prvotno shvaćanje proširilo i u svom bitnom sadržaju pre- 
nosilo na čovjeka. Kako su obredi primanja kandidata kao i 

godišnjih zajedničkih proslava bili veoma raznovrsni i 
tajanstveni, to su pojedini filozofi, i općenito pisci, mogli u 
njima vidjeti i ono značenje što ga oni u svome početku nisu 
imali. O tom procesu sublimacije misterijskih kultova 
posebno svjedoče Plutarhova (45-125) djela. 

Budući su misterijski kultovi budili nadu u rješenje 
temeljnog pitanja čovjekova života i sudbine: osiguranja 
života poslije smrti, a svojim obredima djelovali na čovje- 
kove osjećaje, širili su se u doba helenizma veoma brzo i 
osvajali pristaše u svim slojevima ondašnjeg društva. 

Treba dakako reći kako ovdje ipak nije moguće govoriti o 
ostvarivanju osobne povezanosti čovjeka s misterijskim 
božanstvom. Mit o smrti i oživljavanju božanstva ništa ne 
govori o njegovoj osobnoj namjeri; nigdje se, naime, ne 
ističe da bogovi umiru radi čovjeka i njegova izbavljenja iz 
smrti. Istina je da se u obredima govori o čišćenju i prepo- 
rodu. Ali, način na koji su sredstva čišćenja upotrebljavana 
govori kako nije riječ o duhovnom preporodu i očišćenju od 
duhovne, ćudoredne nečistoće nego je u pitanju preporod i 
očišćenje kao nešto što je fizički utemeljeno. 10 

Sljedbenici misterija koji sudjeluju u tajanstvenim obre- 
dima ograničuju se na zajedništvo simpatije. Njima je 
nepoznata istina o dubljem, osobnom sjedinjenju s 
Bogom. 11 1 kad se govorilo o životu poslije smrti, to nije bio 
govor o sjedinjenju s Bogom, nego o blijedom boravku s 
nebeskim bogovima. 12 

Misteriji nisu od vjernika ništa tražili osim da izvrše 
propisani obred. Od njih se nije tražila ni vjera ni nada ni 
ljubav, a ni posebne obveze u pogledu nauka i ponašanje. 

Spram drugih religija misteriji su bili posve tolerantni. 
Međusobno su se miješali i spajali. Njihovim sljedbenicima 
nije bilo zabranjeno sudjelovati i u obredima drugih reli- 
gija. 

Sve u svemu: misteriji su bili religija osjećaja. 

Nije stoga čudo što su uz svečanosti i obrede misterijskih 
kultova vezane kojekakve pretjerano sti, kao što su beskra- 

jan plač i jauk zbog smrti boga, a onda prekomjerna, 
neobuzdana radost zbog njihova ponovnog rođenja. Osim 
ovih i sličnih pretjeranosti poznati su također i primjeri 
etički nedopustivih djela, kao npr. sakaćenja i bludnost. 

Ne znamo sigurno koliko su ovi misterijski kultovi imali 
pristaša, ali vjerojatno njihov broj nije bio malen. Posebno 
su im se pridruživali ljudi iz srednjeg staleža, dok su viši 
pretežno tražili rješenje svojih problema u filozofiji, a voj- 
nici u kultu boga Mitre. 


Mitrin kult 

Mitrin je kult indoiranskog podrijetla. Mitra je štovan 
najprije kao zaštitnik kozmičkoga i pravnoga reda. U Iranu 
je bio neko vrijeme potisnut naučavanjem Zaratustre 
(VII-VI st.), ali se ipak zadržao u pučkoj religioznosti i 
širenjem perzijskog carstva prešao u Malu Aziju. Poslije 
propasti Perzijskog carstva Mitrin je kult djelovanjem maga 
doživio znatnu promjenu. Sretnim miješanjem perzijskih, 
grčkih i kaldejskih mitova i simbola, uz Mitrino su ime 
vezane brojne legende, što je njegov kult učinilo sadržajni- 
jim i uspješnijim. Tako je prikazivano njegovo rođenje iz 
stijene, te otimanje i ubijanje bika iz kojega izlazi svoje- 
vrsna plodnost koju inače ugrožavaju neprijateljske sile. 
Zatim je opisivana Mitrina borba s bogom sunca i njezin 
sretan završetak: Mitra se izmiruje i u kolima boga sunca 
odlazi na nebo. 

U 2. st. poslije Krista počinje se Mitrin kult jače širiti i u 
zapadnim dijelovima Rimskog carstva. Posebno je postao 
omiljen kod vojnika koji su njegov kult širili po cijelom 
carstvu, a najviše uz rijeke Rajnu i Dunav. Tragova njegova 
štovanja ima dosta i u našim krajevima, npr. u Jajcu. Vojnici 
su veličali Mitrinu nepobjedivost, izjednačivali ga s bogom- 
-suncem nazivajući ga zanosno »Deus Sol Invictus Mithras.« 
Dok je u Grčkoj Mitrin kult imao malo pristaša, u samom 


42 


Rimu je čašćen u brojnim špiljama. Car Neron je simpatizi- 
rao Mitrin kult, Komod je bio njegov sljedbenik, Aurelijan 
se zalagao za njegovo proširenje, Dioklecijan ga smatra 
zaštitnikom carstva - »fautor imperii«, a Julijan je pomoću 
Mitrina kulta nastojao suzbiti kršćanstvo. U 5. st. Mitrin je 
kult pred kršćanstvom konačno iščeznuo. 

U središtu Mitrina kulta nalazi se prikaz Mitrina otimanja 
bika koji je bio pod vlašću Mjeseca i njegovo klanje. Mitra je 
tim postao donositelj svake plodnosti. Mitrini štovatelji u 
zajedničkoj svečanosti ubijaju bika i škrope se njegovom 
krvlju. 

Tajanstvenim obredima mogli su prisustvovati samo 
muškarci. U zajednicu su stupali nakon što su bili iskušani u 
hrabrosti. Prizori te kušnje prikazani su u Mitrinoj špilji u 
Rapui. Poslije svečanih obreda primanja, inicijacije, kandi- 
dat je smatran preporođenim, renatus, i pribrojen zajednici 
čiji su se članovi međusobno nazivali braćom, a bili su 
razdijeljeni u sedam razreda. Štovatelji Mitre redovito su se 
sastajali u posebnim pećinama. Poznavali su obredna čišće- 
nja, obredno obilježavanje, zatim obrednu gozbu vode, 
kruha i vina. Svojim sljedbenicima Mitra je bio jamstvo 
sigurna života, oslobađao ih je od zle moći zvijezda i omo- 
gućavao im vječni život: kao što je bog sunca Helios odveo 
Mitru na sunčanim kolima, tako će i Mitrini štovatelji biti 
uzvišeni na onom svijetu. 

Već su stari kršćanski pisci, kao Tertulijan, zamijetili da 
postoje određene sličnosti između kršćanstva i elemenata 
Mitrina kulta. Još je uvijek teško u pojedinostima prosuditi 
odakle dolaze i što znače te sličnosti. Važno je uočiti da je 
Mitrin kult »u čitavom helenističko-rimskom svijetu bio još 
beznačajan kad je kršćanski nauk o spasenju, ne samo u 
poslanicama sv. Pavla, bio već duboko razvijen, nego su 
štoviše postojali prvi patristički pokusi sustavnog nauka o 
spasenju«. 13 Tako se npr. često spominjani prizor klanja 
bika (taurobolium), kao središte zbivanja u Mitrinu kultu, 
po prvi put susreće u povijesnim izvorima tek u drugom 

stoljeću poslije Krista. 14 A preporod o kojem se govori oče- 
kuje se na fizičkom području; ono čemu se nada jest 
magično pojačanje fizičke snage. U kasnijem razdoblju 
pripisivan je tom preporodu i učinak poslije groba, a to se 
vjerojatno ima pripisati stranom utjecaju, pa i kršćan- 
skom. 15 Međutim, važno je reći da je u Mitrinu kultu 
temeljna misao dualizam. Iz tog dualizma nastaje njegov 
nauk o spasenju. U borbi svjetla i tmine on spašava od djela 
tame i zle moći zvijezda. Uz to valja uočiti da su u Mitrinu 
kultu nazočne sastavine politeizma, naturalizma i fata- 
lizma, dok je osobni stav u vjeri, pouzdanju i ljubavi, što 
tvori srž religioznog raspoloženja, više ili manje zane- 
maren. 



Gnosticizam 

Više od 150 godina učenjaci svestrano proučavaju 
duhovni pokret poznat pod imenom gnosticizma; ispituju 
njegovo podrijetlo, razvitak i unutarnji sadržaj, njegov 
odnos prema židovskoj i poganskoj religiji, te kršćanstvu. 
Još uvijek ne možemo sa sigurnošću odgovoriti na niz 
pojedinačnih pitanja što se nameću u vezi s tim pokretom. 
Bitne su stvari ipak poznate i na njih ćemo se ovdje ograni- 
čiti. 


% 

Sigurno je da su neki elementi gnosticizma postojali prije 
pojave kršćanstva. Ovdje valja ponajprije spomenuti duali- 
zam: shvaćanje kako postoji apsolutna suprotnost između 
svjetla i tmine, dobra i zla, duha i materije. Njegovo podri- 
jetlo učenjaci otkrivaju u Iranu. Zatim, kao značajan izvor 
gnostičkih shvaćanja treba spomenuti »egipatsku mudrost«, 
tj. astrološke ideje što su se širile u doba helenizma i u Rimu 
bile poznate pod tim imenom. Svojim naukom o položaju 
zvijezda, njihovu utjecaju na čovjeka i na svijet, o polarnoj 
zvijezdi kao ishodištu svjetlosnog carstva, o sedam zlih 
planeta i njihovim sferama zadobila je »egipatska mudrost« 
u gnosticizmu vrlo važno mjesto i snažan utjecaj na ljude. 
Također je utvrđeno da postoji povezanost između egipat- 
skog hermetizma, sekte astrološko-religiozno-mističkog i 
ritualnog karaktera, i gnosticizma. 

Veoma je složeno pitanje u kakvu odnošaju stoje židov- 
stvo i gnosticizam. Kao pouzdano može se reći da je u 
kasnom židovstvu bilo pojedinaca koji su usvajali dualizam. 
Otvoreno je pitanje je li postojala povezanost između esena 
i gnostika. Zna se da je Qumranska zajednica imala neka 
dualistička obilježja, ali nije sigurno, premda postoji 
mogućnost, da su nakon razaranja ostaci ove zajednice 
našli svoje mjesto u gnostičkim zajednicama. 

Neki elementi gnostičkih shvaćanja mogu se otkriti već 
kod Platona, kao npr. njegov nauk o zatvorenosti duše u 
materijalnom tijelu, a zatim kod stoika, novijih pitagorejaca 
kao i kod misterij skih kultova. 

Sve te sastavine slijevale su se na razne načine u jednu 
cjelinu. Međutim, sam helenizam nije dostatan da bi tu 
složenu pojavu učinio do kraja shvatljivom, premda je ne- 
dvojbeno da je on stvorio pogodnu atmosferu za gnosti- 
cizam. 

Teško je sa sigurnošću tvrditi kada je i kako došlo do 
prvih dodira gnosticizma i kršćanstva. Već su u poslanici 
Kološanima (2,8-23) prisutni kritički osvrti na neka židov- 
sko-gnostička stajališta. Budući je sinkretizam bio uhvatio 

dubokog korijena kad je kršćanstvo prelazilo okvire pale- 
stinske zajednice i stupalo u grčko-rimski svijet, prirodno je 
bilo očekivati da će ono svojom porukom o spasenju privući 
pažnju ljudi s probuđenim zanimanjem za religijsku pro- 
blematiku. Općenito gledano, ljudi su tada bili religiozni, a 
mnogi i živo zainteresirani za sudbinska pitanja čovjekova 
života i smrti. Zato je za njih upoznavanje kršćanske poruke 
o Isusu Kristu i u njemu obećanog spasitelja bilo izuzetno 
privlačno. Ne raspolažemo potrebnim podacima koji bi nam 
omogućili uvid u razvoj susreta kršćanstva i religioznog 
sinkretizma u pojedinim elementima, ali je sasvim sigurno 
da su početkom drugoga stoljeća postojale sinkretističko— 
gnostičke vjerske skupine koje su se pozivale na Kristovo 
učenje i apostolsku predaju te se pokušavale predstaviti kao 
izvorno kršćanstvo. 

Među prvim gnostičkim vođama te struje spominje se 
Satornil, koji je oko 120. djelovao u Antiohiji (Siriji) i preko 
Menandra iz Samaije bio povezan s predgnostičkim 
naukom Dositeja i Simona Maga. 

Zahvaljujući Bazilidu u Aleksandriji 120-145, koji je raz- 
vio zamašnu književnu djelatnost - napisao je Tumačenje 
evanđelija u 24 knjige i zbirku himana i molitava - gnostici- 
zam se počeo naglo širiti, tako da je Bazilid imao svojih 
pristalica i u Rimu. 

U Rimu je 145-160. djelovao najsposobniji predstavnik 
gnosticizma, Valentin. Započeo je naučavati oko 135. u 
Aleksandriji, zatim je prešao u Rim i tu ostao 20 godina, pa 
se ponovno vratio na Istok. Pisao je pisma, homilije i 
psalme. Njemu se pripisuje i djelo Evanđelje istine, ali nije 
sigurno da ga je on napisao. Njegovi najpoznatiji učenici i 
nastavljači bili su na Zapadu: Ptolomej, autor Pisma Flori, 
Sekund, Herakleon, pisac Tumačenja Ivanova Evanđelja, 
možda i djela Rasprava o trima prirodama, koje neki pripi- 
suju Valentinu, i Florin, a na Istoku: Teodot i Marko. 

Osim tih glavnih nosilaca gnosticizma postoji čitav niz 
manje važnih gnostičkih predstavnika i nekoliko gnostičkih 


sekti poznatih kao samostalne gnostičke skupine. Tu se 
ubrajaju: barbeliti, ofiti, nasenci i setovci. Barbeliti ili 
barbelognostici vjerojatno su dobili ime prema ženskoj 
emanaciji Praoca koja se zvala Barbelo. Predstavljaju pučku 
mješavinu Valentinova gnosticizma i istočnjačkog 
dualizma. Ofiti su bili najbrojnija gnostička struja, a nasenci 
su vjerojatno bili jedno krilo njihova pokreta, koji je povezi- 
vao razne kaldejsko-babilonske elemente sa židovsko-krš- 
ćanskim. Gnostički spisi pronađeni u Nag Hammadi, među 
kojima je Knjiga Velikog Seta, govore, među ostalim, o 
setovcima. Prema svjedočanstvu Hipolita Rimskog setovci 
su sebe smatrali izvornim gnosticima, koji su se napose 
isticali učenjem o tri počela: svjetlu, tami i pneumi. Pozivali 
su se na utemeljitelja proroka Seta ili Sema. Svoje su gno- 
stičko učenje vješto prikazivali u kršćanskom ruhu, pa se 
mogu smatrati jednim od značajnijih predstavnika gnosti- 
cizma u kršćanskim redovima. 

Valja također spomenuti da se i kod Marciona nalazi 
dodirnih točaka s gnosticizmom. U svom djelu Antiteze 
(Antiteze = suprotnosti između Staroga i Novog zavjeta) 
Marcion izlaže pojam boga-stvoritelja u Starom zavjetu - on 
je bog zla i nema ništa zajedničko s Bogom ljubavi koji se 
objavio po Kristu, a zatim zastupa odbacivanje braka i 
tvrdnju da je tijelo dio zle tvari te da prema tome Krist nije 
imao pravo nego samo prividno tijelo. Marciona je njegov 
otac, biskup u Sinopi na Crnom moru, izbacio iz kršćanske 
zajednice. Kad ga ni Polikarp u Smirni nije primio, Marcion 
je 140. našao utočište u kršćanskoj zajednici u Rimu, ali ga 
je i ona 144. isključila iz svojih redova. Nakon toga on je i 
nadalje s uspjehom osnivao svoje vjerske zajednice i 
odlično ih organizirao pa su se održale sve do 6. stoljeća. 

Već nam taj kratki pregled gnostičkog pokreta daje naslu- 
titi kako je on veoma složen i mnogovrstan. U njemu dolaze 
do izražaja razne Fdozoflje, mitološke i religijske tradicije u 
jednoj sinkretističkoj tvorevini. Nastao je kao sliv pokušaja 


47 


da se protumači svijet i život te da čovjek zauzme stav koji 
bi mu omogućio osobni spas. 

Zbog svoga nastojanja da se uhvate u koštac s rješenjem 
problema čovjekova spasa razne struje gnosticizma pobu- 
dile su zanimanje širih slojeva ondašnjeg društva. Tim što 
je u očima ljudi bio bliz kršćanstvu, a i prihvaćanjem i 
ugrađivanjem Krista u svoj sustav gnosticizam je jedno od 
najvažnijih sastavnica tadašnjeg religioznog mišljenja 
uopće. U njemu se, uza sve posebnosti i razlike, može otkriti 
srž koja je u raznim oblicima zajednička svim gnostičkim 
strujama. 

Klement Aleksandrijski navodi, kao karakteristično, pita- 
nje gnostika Teodota, Valentinova sljedbenika: 

»Što smo bili, što smo postali, gdje smo bili, kamo smo 
bačeni, kamo se žurimo, od čega ćemo se osloboditi; što je 
rođenje, a što ponovno rođenje?« 16 

U traženju prave spoznaje (gnosis-spoznaja; odatle naziv 
gnosticizam) koja rješava ta pitanja čovjekove egzistencije, 
u gnostičkom se pokretu zastupa korjenita razlika između 
čovjekova Ja i cjelokupne stvarnosti svijeta. Cjelokupni je 
svijet za čovjeka nešto tuđe, strano u najdubljem značenju 
riječi. Svijet je za čovjeka tamnica. Čovjek je u svijetu 
potpuno usamljen i nesretan; on je u njemu kao u paklu, 
izložen utjecaju demonskih sila koje su protivne čovjeku i 
koje se međusobno sukobljavaju. Ni Bog nije u svijetu 
nazočan, jer je on tako daleko da Bog i svijet čine dva 
suprotna pola. Svijet je bez Boga. 


Osamljeni i tjeskobom ugroženi čovjek čezne za spase- 
njem, koje dolazi spoznajom odozgor i potpuno se ostvaruje 
tek u smrti kad se čovjekovo Ja (kod gnostika dosta neodre- 
đeno: razlikuje se ne samo od tijela nego i od duše i možda 
ga najprimjerenije opisuje naziv »iskra božanstva« u čov- 
f] jeku) oslobađa od elemenata koji su ga zarobljavali. Spoz- 
»j«-kao-spas enje čovj ek može primiti sam o u vie ri ierlma' 
I dolazi kao zov s one strane, što ga prenosi Glasnik iz svijeta 

svjetla. Vjera u taj poziv tvoriAg meljnu sastavnicu gnosti- 

-cizma, — — '' 

Krist je shvaćen upravo kao glasnik spasenja. On je jedan 
od eona koji iz carstva svjetla silazi u svijet što ga je stvorio 
demiurg, uzima prividno ljudsko tijelo ili se samo prolazno 
nastanjuje u čovjeku Isusu. On budi i poziva čovjeka, dovodi 
ga do svijesti o samom sebi, pomaže mu da otkrije »iskru 
božanstva« u sebi i tako mu omogućuje oslobođenje i pre- 
porod. 

Pojedini izrazi kao silazak i uzlazak, zarobljavanje i oslo- 
bođenje dramatiziraju taj proces gibanja i tvore raznovrsnu 
i bogatu građu za dramski prikaz gnostičkog naučavanja. 

Proces oblobođenja nije ni jednostavan ni jedinstven 
nego složen i tajanstven. Načelno gledano, svaki čovjek ime 
mogućnost da postigne spoznaju i da se spasi: svaki je 
potencijalno gnostik. Ali čovjeku se spoznaja ne otkriva 
odjednom, nego u procesu spoznavanja postoje stupnjevi. 
Neki su ljudi suviše tjelesni — »sarikoi«, i ne uspijevajil 
postići pravu gnozu. Stvarno su u životu gnostici samo neki, 
oni koji idu putem gnoze. To su savršeni gnostici - »pne- 
umatikoi«. Poslije je uveden i treći srednji stupanj - »psf 
hikoi«. 

Samo savršeni gnostici mogu shvatiti tajne koje su sadjr- 
žane u Svetom pismu i samo ih oni mogu pravilno druginjia i 
tumačiti. Da bi opravdah to stajalište, gnostici su se pozivali/ 
na izvještaj Markova evanđelja o Isusovu naučavanju; I ti 
stoji napisano: »Mnogim takvim usporedbama izlagao irqf j< 
nauk, navješćivao im Biječ, onako kako su je mogli raži 
jeti; ali bez usporedaba njima nije ništa govorio, a nasai 
je sve tumačio svojim učenicima« (Mk 4,33-54). PojedMi 
učitelji gnosticizma pozivali su se na pojedine apostolbl i 
isticali ih kao nositelji posebne objave. Sebe su smatrali 
pozvanima da razvijaju Isusove misli i njegovu objafu 
gnoze prikažu u punom svjetlu. Služeći se alegorijskom 
metodom predstavnici su gnosticizma biblijsku potvrdu za 
svoje učenje osiguravali nasilnim tumačenjem Svetog 


Rano kršćanstvo 


49 


pisma. Uz to su svoje gradivo pronalazili u djelima grčkih 
filozofa Platona, Heraklita i Pitagore, te književnika, pose- 
bice Homera, zatim liječnika Galena i konačno u širokom 
polju mitologije i misterijskih kultova. Čitava je kultura za 
gnostike bila puna gnoze samo su je oni trebali otkriti i 
objaviti. A sve to opet služi da bi oni u sebi lakše probudili 
gnozu, potkrijepili je i nahranili. 

Rod gnostika je bila prisutna misao o asketskom životu, 
ali je teško reći koliko je takav život ostvarivan. Jer, gnostici 
nisu pridavali posebnu pažnju obrednim čišćenjima, ni 
askezi, ni kreposnom djelovanju. Gnostiku nije potreban ni 
kult, ni vježbanje u savršenosti, ni zajednica vjernika; on je 
ravnodušan prema djelovanju i doživljajima u ovom svijetu. 
Usmjeren je prema meditaciji i ekstazi vlastitog Ja, pa 
doživljujući svoju korjenitu otuđenost od svijeta, u gnozi 
doživljuje i svoju transcendentnost i tajnu svoga povratka u 
nebesko biće. Zato se kod gnostika u nekom smislu razvi- 
jala individualna mistika, od koje se neki elementi mogu 
kasnije otkriti u monaškoj praksi. 

U službi ovako bogatog i raznovrsnog duhovnog strujanja 
stajali su ljudi izuzetnih sposobnosti. Služeći se svim knji- 
ževnim oblicima: stihom i prozom, filozofskim i apokaliptič- 
kim ruhom, mitološkom i misterijskom simbolikom, gno- 
stici su u pogodnom povijesnom razdoblju - kad su ljudi u 
velikoj mjeri osjećali religioznu glad a sinkretizam nudio 
široku mogućnost stapanja raznih elemenata u jednu cje- 
linu - stvorili pokret dalekosežnih razmjera, čiji dometi još 
uvijek nisu potpuno proučeni. 1 ' 


Kult cara 

Poznato je kako je u starim visokim civilizacijama, kakve 
su bile u Egiptu i Mezopotamiji, Siriji i Perziji, Indiji, Kini i 
Japanu, vladar stajao u tijesnoj povezanosti s božanstvom. 
Negdje se vladar predstavljao kao inkarnacija ili emanacija 

božanstva, a negdje opet kao zamjenik ili zastupnik božan- 
stva. U prvom slučaju prevladao je magijski, u drugom 
ćudoredni momenat. Religije u kojima je shvaćanje božan- 
stva, barem u izvjesnom smislu, monoteističko idu u onu 
skupinu u kojoj je značajan ovaj ćudoredni momenat. Vla- 
dar se predstavlja kao Božji miljenik i ujedno vršilac nje- 
gove volje. Tako kralj Darije za sebe kaže: »Po milosti Ahura 
Mazde ja sam kralj. Ahura Mazda dao mi je kraljevstvo«. 18 

U doba helenizma širila se po Rimskom carstvu istoč- 
njačka praksa sakralnog štovanja vladara. U Egiptu se 
odavno smatralo kako je vladar biće mitski rođeno od boga, 
a u Babilonu je ta ideja već bila pravni čin. Uz tu istočnjačku 
praksu širili su se i vezali elementi grčko-rimskog štovanja 
heroja kao i stoičke ideje o višoj vrijednosti mudraca. To je 
zajednički omogućilo da se i u Rimskom carstvu razvije 
sakralni kult vladara. Najprije su pojedini vladari dopuštali 
da ih podanici dočekuju i časte kao što su u Egiptu častili 
faraona. Stanovnici grčkih gradova u Maloj Aziji imajući u 
vidu mir i napredak koji su osigurali helenistički vladari 
nazivali su ih svojim spasiteljem (soter). Tom nazivu kas- 
nije su dodavani i drugi, kao »epifanes« (objavitelj božan- 
stva) i »kyrios« (gospod). Kad je rimska vlast zamijenila 
vladavinu dijadoha, na Istoku je veličan Rim kao utjelovlje- 
nje božanske moći. Pojedini vojskovođe nisu odbijali kad su 
im na Istoku iskazivali božanske počasti. 

Rimski je Senat najprije Juliju Cezaru dodijelio naslov 
Divus Julius i uvrstio ga među rimske bogove, a zatim je 
Oktavijanu godine 27. pr. K. dodijelio naziv Augustus. Okta- 
vijan je još za vrijeme svoga života na Istoku uživao božan- 
ske časti, a i u Rimu je bio sasvim blizu tome. Neron se već 
izjednačivao s Jupitrom i Apolonom, te među bogove u 
panteonu uvrstio svoju umrlu ženu Sabinu Popeju i kćer 
Klaudiju koja je umrla kao dijete. Vrhunac u razvitku kulta 
vladara predstavlja car Aurelijan (214/215-275) koji se dao 
nazivati »gospodinom i bogom« (dominus et deus). Valja još 
spomenuti Dioklecijana koji je za vrijeme svoga vladanja 

ponovno oživio kult cara i poveo jedan od najžešćih pro 
gona kršćanstva. 

Vladarima su podizane statue i postavljane u hramove 
zajedno sa statuama drugih bogova gdje su mu iskazivane 
bogoštovne počasti kao i najpoznatijim bogovima. Te su 
svečanosti bile u nadležnosti građanske vlasti. Postojali su i 
zato određeni svećenici koji su se nazivali prema carevom 
imenu: Augustales, Claudiales, Flaviales ... U privatnim 
kućama također su se caru prinosile žrtve. Ljudi su se 
zaklinjali genijem cara, a svaki prekršaj te zakletve smatran 
je teškom uvredom carskog veličanstva - »crimen laesae 
maiestatis«. 

Valja reći da u tom cjelokupnom štovanju, koje po svojim 
izražajnim oblicima ostaje istovjetno sa štovanjem bogova, 
ipak prevladava društveno-politički aspekt. Za vrijeme cara 
Oktavijana Augusta slavljen je najprije mir u carstvu koji je 
uspostavljen njegovom zaslugom - »Pax Augusta«. Kasnije 
su veličane i druge careve odlike i zasluge: »Pietas Augu- 
sta«, »Providentia Augusta«, »Justitia Augusta«. 

Pod sakralnim obličjem postaje kult imperatora s vreme- 
nom moćno sredstvo politike i snažan izraz apsolutističke 
države. Zbog tako tijesne povezanosti s idejom države, ta 
problematika nije našla posebnog odraza u spisima Novoga 
zavjeta. 

Međutim, nasljednici cara Oktavijana Augusta napustili 
su njegovo mudro držanje i sve dalje išli u svojim zahtje- 
vima da im se iskazuju božanske počasti. Budući je pak 
njihov način života bio u raskoraku s tako uzvišenim poima 
njem, carski je kult postupno gubio istinske simpatije. Zbog 
toga je sve više učvršćivan administrativno i službeno sma- 
tran izrazom patriotskog raspoloženja, pa je, dosljedno 
tomu, odbijanje kršćana da prinose žrtvu caru smatrano 
izdajstvom. 

Pučka religija 


Pod utjecajem filozofske kritike već su davno bili uzdr- 
mani temelji grčko-rimske pučke religije i ona je započela 
nezaustavljivo propadati. Pokušaj cara Oktavijana Augusta 
da zaustavi to propadanje nije uspio. Veliki vladar započeo 
je opsežnu obnovu stare religije: nanovo je organizirao 
stare svećeničke kolegije, obnovio brojna svetišta, oživio 
zaboravljene svetkovine, uglednim obiteljima povjerio vod- 
stvo vjerske službe, ali sve je već bilo prekasno i uzalud. 
Religiozna jezgra politeizma nije više u sebi imala životne 
snage i morala je izumrijeti. 

Njezino mjesto u srcima ljudi, koji su još uvijek bili i te 
kako religiozni, zauzimali su postupno filozofsko-religiozni 
nazori, misterijski kultovi, Mitrin kult, kao i kult vladara. 
Sve to posebice vrijedi za nove gradove koji su se osnivali u 
istočnim predjelima carstva i koji su postajali životnim 
središtima helenističkog svijeta. 

Pored tih duhovnih struja životarila je i dalje pučka reli- 
gija, osobito na selima i u udaljenim predjelima periferije 
carstva, ali je poprimala i dublje izražavala neka zasebna 
obilježja. 

Na prvom mjestu treba spomenuti astrologiju. Sve se više 
u helenističkom razdoblju razvijao kult zvijezda kojima se 
pripisivala posebna snaga i moćan utjecaj na čovjeka i 
njegovu sudbinu. Kako je daleko sezao taj val duhovne 
klime, može se vidjeti iz toga što su pojedini rimski vladari 
bili pobornici kulta zvijezda. Tako se zna da je car Tiberije 
imao svoje astrologe na dvoru, dok su Svetonije Sever i 
Aurelijan u čast sedam bogova planeta dali izgraditi 
posebne zgrade; zvale su se »septizonije« i postajale su 
središtima astrološih zanimanja. Broj se astrologa množio, 
a time se ujedno proširivala njihova djelatnost i rastao 
njihov utjecaj na ljude. Posebni oblik njihove djelatnosti 
predstavljala je pisana riječ. U astrološkim spisima ljudi su 

tražili odgovore na svoja životna pitanja i doživljujući svoju 
nemoć postajali žrtve straha pred silnom moći zvijezda. 

To je, možda, jedan od glavnih uzroka sve većem širenju 
magije. Da bi se zaštitili od zle moći zvijezda, ljudi su 
posezali za magijskim obrambenim sredstvima: čaranjima i 
vraćanjima. S tim u svezi rastao je i množio se broj čarob- 
njaka i vračeva. Od 4. st. prije Krista zapaža se taj rast koji 
kasnije poprima dalekosežne razmjere. Vračevi su bili sve 
više prisutni u svim važnijim trenucima čovjekova života. 
Bez njih nije bilo ni rađanja, ni svadbovanja, ni umiranja. 
Za svako životno pitanje »imali su« odgovor i za svaku 
nevolju lijek. 

Kako su se pojedina stara proročišta, kao Apolonovo u 
Delfima koje je postojalo od 8. st. prije Krista i svojim 
svetištem obuhvaćalo 25.000 m 2 , počela gasiti, nastajala su 
nova. U blizini Mileta u gradu Didimu razvilo se veliko 
Apolonovo proročište. Tu je Aleksandar Veliki započeo 
zidati novi veoma veliki hram, čija gradnja nije nikad posve 
dovršena. Rimljani su rado hodočastili u proročište božice 
Fortune u Prenesti u Kampaniji. Na sjeveru Male Azije u 
Abunotejkosu razvilo se proročište u kojem je godišnje 
davano oko 60.000 odgovora na razna pitanja. 

Pučka religija pogodovala je i razvijanju vjere u čudesa. 
Događala su se u svim sferama, ali su najčešća bila ozdrav- 
ljenja. Među najpoznatijima su ozdravljenja posredova- 
njem liječničkog umijeća boga Asklepija. Njegov kult, koji 
je do tada bio prisutan u mnogim hramovima od kojih je 
najpoznatiji onaj u Epidauru, bio je u doba helnizma prene- 
sen u Rim pod imenom kulta boga Eskulapa. U Rimu je 
naime vladala kuga, pa su mu se Rimljani obratili za pomoć 
u Epidauru. Kad su se oslobodili kuge, sagradili su mu 
hram. Ubrzo je postao pomoćnikom čovječanstva u nevolji i 
spasiteljem svih ljudi. Do danas je otkriveno oko 200 hra- 
mova koji su bili sagrađeni njemu u čast. 

Možda je ipak najznačajnija posljedica degradacije pučke 
religije i njezinih božanstava u tom što se to propadanje 

nepovoljno odrazilo na području čovjekova ćudorednog 
djelovanja. Nedostatak svijesti odgovornosti i sve dublje 
moralno propadanje u sferi međuljudskih odnosa opće je 
obilježje ovoga razdoblja. 19 

Drugi dio 


ISUS KRIST I RANO 
KRŠĆANSTVO 



/ 


1. ISUSOVO DJELOVANJE 


Isus u povijesti 

Kršćanstvo je kao nijedan drugi pokret u povijesti vezano 
uz jednu određenu osobu - uz Isusa iz Nazareta koji se 
rodio, živio i djelovao u duhovno-religioznom svijetu što 
smo ga upravo opisali. Povijesni izvori o njegovu životu 
veoma su različiti. Nekoliko podataka rimskih i židovskih 
pisaca dostatno je da zauvijek otklone sumnju u njegovo 
postojanje. Kršćanski izvori su brojniji i sadržajniji, ali nije- 
dan od njih nije povijesni životopis. Već najstarija Evanđelja 
predstavljaju odraz propovijedanja o Isusu i daju o njemu 
sliku koja je živjela u predodžbenom svijetu i svijesti prvih 
učenika što su nastavili njegovo djelo i navješćivali ga kao 
razapetog i uskrsnulog Spasitelja. Oni su Isusov lik obliko- 
vali prema potrebama svog propovijedanja, ali su pritom 
posezali za stvarnom poviješću njegova života i naglašavali 
pojedine činjenice i događaje, riječi i djela, te se tako iz njih 
može stvoriti u biti pouzdan obris Isusova povijesnog života. 

Dugo je vremena bilo predmetom raspre pitanje: je li Isus 
stvarno postojao? Sumnja jednom posijana (njemački pisac 
Friedrich Strauss, Leben Jesu, 1835/36. prvi je iznio tu 
sumnju) nije ostala bez utjecaja, nego je umjetno podrža- 
vana i među »izrabljivačima znanosti« pronalazila svoje 
pristalice. 

Bilo je to u doba buđenja dubljeg zanimanja za znan- 
stvena istraživanja. Počeci proučavanja budili su razno- 
vrsne slutnje i povećavali neočekivana iznenađenja te su 

mnogi ljudi u samim neodređenim nagovještajima vidjeli 
sigurne dokaze za svoja mišljenja i stavove. Put znanstve- 
nog razvitka bio je upravo u toj problematici posebno težak 
zbog zapletenosti same stvari i uzajamno oprečnih stavova, 
unaprijed stvorenih i nepotrebno grozničavo branjenih, što 
je smanjivalo slobodu i nepristranost znanstvenog prouča- 
vanja. 

Premda je pitanje Isusove povijesne opstojnosti davno 
riješeno, radi stvarnog uvida u znanstveno rješenje toga 
zadatka, te mogućnosti rješavanja možebitnih posljedica 
nekadašnje sumnje, poželjno je barem u kratkim obrisima 
upoznati se s ovom problematikom. 

Danas se u povijesnoj znanosti općenito priznaje: 

- Isusov je život zapisan u javnim dokumentima. 

- Satkan je od javnih događaja. 

- Upleo se u niz drugih javnih zbivanja i stvorio najveći 
pokret u povijesti svijeta - kršćanstvo. 

To troje ne samo što stavlja izvan raspre svaki pokušaj 
nijekanja Isusove povijesne opstojnosti, nego Isusov život 
ostavlja kao prvorazredni povijesni zadatak. Povijest se 
pred njim mora s poštovanjem zaustaviti, jer: 

»Isus ... ne može pripadat jedino onima koji se nazivaju 
njegovim učenicama. On je zajednička dika svih onih koji 
nose u sebi čovječje srce. Njegova slava ne sastoji se u tom 
da ga se istisne iz povijesti; odaje mu se istinitija počast ako 
se pokaže da je bez njega čitava povijest neshvatljiva«. 1 

Premda se danas ne može ozbiljno i utemeljeno dovesti u 
pitanje Isusova povijesna opstojnost, mi ćemo ipak navesti 
nekoliko povijesnih svjedočanstava o njemu kako bi naše 
uvjerenje bilo ne samo sigurno nego i znanstveno uteme- 
ljeno: 


Nekršćanski izvori 


Rimski pisac i povjesnik Svetonije (oko 75-150) napisao 
je oko 110-120. djelo »Živbt careva«. Opisujući cara j^fa- 

udija (41-54) i njegovu politiku napisao je među ostalim i to 
kako je on »protjerao iz Rima Židove, koji su na poticaj 
Kristov neprestano predstavljali izazov«. 2 

Svetonije je bio tribun za vrijeme cara Trajana, zatim 
»magister epistolarum« - osobni tajnik cara Hadrijana, pa je 
bio upućen u stvari o kojima je pisao. Međutim, Rimljani u 
prvo vrijeme nisu kršćane strogo razlikovali od Židova nego 
su ih smatrali jednom židovskom sektom. Zato i sam Sveto- 
nije povezuje Krista uz Židove a ne kršćane, koji su upravo 
zbog Krista bili u sporu sa Židovima. Važno je ovdje samo to 
da on ne samo zna za Krista nego ga, štoviše, smatra 
uzrokom nemira među Židovima u Rimu, što znači, da je 
jedva dvadeset godina nakon Kristove smrti u dalekom 
Rimu bila žestoka raspra o tome, je li on obećani spasitelj, 
Mesija, ili nije. 3 

Također rimski pisac i povjesnik Tacit (oko 55-120) u 
svom djelu »Anali« piše kako je car Neron (54-68), želeći sa 
sebe zbaciti krivicu za požar, što je uništio mnoge predjele 
Rima, okrivio ljude koje je rimski narod nazivao kršćanima. 
Za njih Tacit dalje piše: »Začetnik ovoga imena je Krist, 
kojega je za vrijeme vladanja Tiberija prokurator Poncije 
Pilat dao pogubiti«. Zatim nastavlja: »Ali ovo se pogibeljno 
praznovjerje, koje se, zakratko, potisnulo, ponovno pojavilo 
ne samo u krajevima Judeje, gdje se zlo dogodilo, nego i u 
Rimu, gdje se sve zle stvari skupljaju i dobivaju odobrenje«. 4 

Tacit je ozbiljan pisac koji se kritički osvrnuo na izvore 
svojih Anala. Ovaj odlomak, koji govori o Kristu i o kršća- 
nima, odlično se uklapa u cjelinu i odlikuje se upravo onom 
zbijenošću, koja je Tacitu svojstvena. Kršćanska se vjera 
naziva praznovjerjem, jer su je Rimljani odista takvom, 
smatrali uvjereni kako je njihovu carstvu škodljiva. Zbog 
toga su je i progonili. Točni navodi mjesta i vremena te 
spominjanje imena Poncija Pilata i cara Tiberija jasno 
govore kako Tacit ovo izvješće nije sačinio samo na temelju 
mišljenja naroda nego ga je preuzeo iz vjerodostojnih 
izvora. Za nas je posebno važno da Tacit ništa ne zna o 

bezimenom i neodređenom kršćanskom pokretu koji bi 
imao svoje božanstvo - Isusa i po tome bio sličan drugim 
poganskim vjerskim skupovima. Tacit jasno svjedoči: krš- 
ćanski pokret potječe od Krista. 5 

Plinije Mlađi (oko 62-114) bio je carski namjesnik, upra- 
vitelj, pokrajine Bitinije u .Maloj Aziji. Odatle je pisao pismo 
caru Trajanu (98-117) i pitao ga kako treba postupati s 
kršćanima. Primio je više pisama u kojima se optužuju 
pojedini ljudi da su kršćani. Poslije dva-tri sudska ispitiva- 
nja pogubio je one, koji su ustrajali u svom uvjerenju i 
priznanju da su zaista kršćani. Međutim, optužbe su stalno 
dolazile, a on nije mogao ustanoviti da su ti ljudi nešto krivi, 
premda ih je pri ispitivanju mučio. »Glavna njihova krivica 
ili glavna zabluda je u tome što gaje običaj da se u određeni 
dan sastaju rano i naizmjenično među sobom pjevaju pje- 
smu Kristu kao Bogu«. 6 

U tom je izvješću značajno to što se kršćansko ispovijeda- 
nje vjere veže uz Krista. Krist nije mitološko biće nego 
konkretna osoba koja nosi ime Krist. Kršćani ne štuju 
bogove ili božanstvo, kao što to čine ostali ljudi u Rimskome 
carstvu, nego štuju Krista kao Boga. 

Židovski povjesnik Josip Flavije (rođen 37/38, umro 
nakon 100) napisao je djelo »Židovske starine« u kojem 
spominje Isusa Krista kao povijesnu osobu. On, naime, 
govori o tom kako je veliki svećenik Ana II. sazvao Veliko 
vijeće i izveo pred njega: ». . . brata Isusa koji se zove Krist 
po imenu Jakova i neke druge, optužio ih zbog prekršaja 
Zakona i dao osuditi da budu kamenovani.« 7 

Iz toga je izvješća jasno kako je Josip Flavije, koji je bio i 
ostao Židovom, tako nazvao Isusa. Međutim, Josip Flavije je 
živio na carskom dvoru u Rimu i svoju je knjigu namijenio 
rimskim čitateljima, pa je mogao nazvatiti Isusa imenom 
Krist, kako je općenito nazivan, a da pritom ne dadne svoje 
svjedočanstvo o tom smatra li on Isusa Mesijom ili ne. 

Na temelju navedenih povijesnih izvora povjesnik J. Kla- 
usner izvodi sljedeći zaključak: 

U Kristovu opstojnost ne bismo mogli posumnjati ni onda 
kad osim navedenih povijesnih izvora ne bismo imali 
nikakvih drugih dokaza. Samo na temelju navedenih povi- 
jesnih izvora mogli bismo sigurno znati: 

- »da je u Judeji živio jedan Židov po imenu Isus kojeg su 
zvali ’Mesija’ a koji je činio čudesa i učio narod; 

- da ga je Poncije Pilat na zahtijev Židova dao pogubiti; 

- da je imao brata po imenu Jakova kojega je veliki 
svećenik Ana osudio na smrt; 

- da njemu ima zahvaliti svoj postanak kršćanska sekta 
koja se već pedeset godina nakon Isusova rođenja bila 
razvila u veliku općinu u Rimu i bila uzrokom progona 
Židova iz Rima; i konačno: 

- da se od Neronava doba ova sekta, koja je častila Isusa 
kao Boga, snažno širila i bila žestoko proganjana«. 8 

To bi se moglo znati o Isusu samo na temelju rimskih i 
židovskih povijesnih izvora. Međutim, postoje i kršćanski 
izvori na koje nam se također treba osvrnuti. 


Kršćanski izvori 


Pavlova pisma 

Pavao u svojim pismima pretežno govori o najdubljim 
vjerskim tajnama kojih je sadržaj toliko dubok da ga mi ne 
možemo potpuno shvatiti. 

Pišući o takvim vjerskim tajnama Pavao ne gubi iz vida 
povijesne činjenice i ne prolazi nezainteresiran mimo njih. 
On je, istina, mistik, ali to ga ni najmanje nije smelo, da 
pred svojim očima stalno i pažljivo ima mnogovrsna osobna 
i konkretna pitanja iz praktičnog života. On nikad nije 
izgubio smisao za stvarnost vidljivoga svijeta i života u 
njemu. Njegovo je pravilo glasilo: Sve treba provjeravati! 
(usp. 1 Sol 5,20). 

Zato se Pavao u svojim pismima neprestance poziva na 
činjenice što nisu poznate samo njemu nego cijeloj javnosti. 

Vjernike, kojima piše kao i one kojima govori, upozoruje 
kako sami sve znaju te mogu provjeriti činjenice o kojima 
on govori. Upravo zbog toga upotrebljava riječi »znate«, 
»znate ove stvari«, »znaju svi Židovi«. Te su se činjenice 
dogodile javno - pred očima mnoštva, a ne »u nekom kutu« 
(Dap 20,18; 22,5; 25,10; 26,5; 26,26-27). 

Središnja pak činjenica uz koju je vezan postanak i razvoj 
kršćanstva, jest osoba Isusa Krista. 

Nije sigurno je li Pavao osobno upoznao Isusa za vrijeme 
njegova života, ali je pouzdano da je stajao u neposrednoj 
povezanosti s drugim svjedocima, očevicima (usp. 1 Kor 
15,5-7). Odmah nakon obraćenja proveo je tri godine u 
kršćanskoj zajednici u Damasku, a ta je zajednica bila usko 
povezana s kršćanskom zajednicom u Jeruzalemu, majkom 
svih kršćanskih općina (usp. Dap 9,19-25). Bio je zajedno s 
Petrom i Jakovom, stupovoma Crkve (usp. Dap 9, 26-50; Gal 
1,18-20), šest je godina proveo u zajednici u Antiohiji koji su 
jezgru činili izbjeglice iz Jeruzalema (usp. Dap 11,25-50; 
15,1-5). U Pavlovoj pratnji nalazili su se Barnaba, Sila, 
Marko, Luka koji su također povezani sa zajednicom u 
Jeruzalemu i najbližim Isusovim apostolima. 

Zbog toga je Pavao vrlo lako mogao doznati sve pojedino- 
sti iz Isusova života i djelovanja. Sigurni povijesni izvori, 
vjerodostojni svjedoci-očevici, bili su mu na dohvatu ruke i 
on je crpio bogato znanje o onom koji je postao jedinim 
predmetom njegove ljubavi - o Isusu iz Nazareta, Kristu i 
Gospodinu. 

Međutim, Pavao nije ni izdaleka imao nakane pisati u 
svojim pismima povijest Isusova zemaljskog života. Njegova 
su pisma prigodna: u njima on iznosi vjersko-moralni nauk 
na temelju radosne vijesti o spasenju i životu vjernika po 
vjeri u Isusa koji je Krist. 

Pa ipak je Pavao u svojim pismima donio toliko podataka 
da se na temelju njih može rekonstruirati Isusov zemaljski 
život. Zato odista ništa nije neispravnije negoli mišljenje 
kako Pavlu Isusov zemeljski život nije bio važan. / 

Pavao gleda na Krista nakon velikih događaja njegove 
smrti, uskrsnuća i uzašašća. Stoga ističe njegovu spasitelj- 
sko-posredničku ulogu u cjelokupnom djelu spasenja. Ali, 
premda na taj način više ističe Kristovu duhovno-božansku 
dimenziju, on ipak ne pušta iz vida njegov ljudski lik. 
Božanski Krist kod Pavla ima iste zemaljske, posve ljudske, 
crte kao i Krist u opisima Evanđelja. Spasitelj je i kod Pavla 
potpuno povijesna osoba: Isus iz Nazareta, koji je Krist. 
Štaviše, samo na temelju znanja, koje je stekao o povijes- 
nom Isusu iz Nazareta i njegovoj božanskoj ljubavi, Pavao 
može govoriti i stvarno govori o božanskom, nebeskom 
Kristu, koji je sada u slavi božanstva (usp. Fil 2,5; Rim 15,2; 
15,5; 8,17; 2 Kor 4,11). On doista poznaje Isusov zemaljski 
život u pojedinostima i u cijelosti, i to u svojim pismima na 
mnogo mjesta očituje: 

Pavao spominje kako je Isus po svojoj ljudskoj naravi sin- 
potomak Davidov (usp. Rim 15; 15,12), rođen od žene (usp. 
Gal 4,4) te kako je živio među Židovima (Rim 9,5; 1 Sol 
2,15). Isus je uistinu čovjek kao i mi (usp. Rim 5,15; 1 Kor 
15,21). On je u svemu nama jednak, osim u grijehu (usp. 2 
Kor 5,21). Imao je braću. (1 Kor 9,5). Jedan se od njih zvao 
Jakov (usp. Gal 1,19). Isus je izabrao apostole, da mu 
pomažu u radu (1 kor 9,5-14). Njih je bilo dvanaest (usp. 2 
Kor 15,5). Trojica su od njih Petar, Jakov i Ivan (usp. Gal 
1,18-19; 2,9). Krist im je naredio da propovijedaju Radosnu 
vijest (usp. 1 Kor 9,15). Osim toga, dao im je moć da čine 
čudesa (npr. 2 Kor 12, 19). Isus je na zemlji provodio siroma- 
šan život (usp. 2 Kor 8,9), u poniznosti (usp. Fil 2,8) i 
poslušnosti (Rim 5,15-19). Neprijateljima se dragovoljno 
predao u ruke (usp. Gal 1,4; 2,20). A to su bili Židovi koji su 
ga osudili na smrt (1 Sol 2,15). Njegova je smrt bila u 
vrijeme vazma (usp. 1 Kor 5,6-8). Iste noći, kad je bio 
uhvaćen, ustanovio je euharistiju (usp. 1 Kor 11,25-26). 
Umro je na križu (usp. Fil 2,8), ali je treći dan uskrsnuo 
(usp. 1 Kor 15,4). 

Tako izgleda u kratkim crtama životopis Isusa Krista, 

kako ga je opisao Pavao u svojim pismima. To nisu brojni 
podaci, ali su neobično dragocjeni. Između njih se posebice 
izdvajaju oni koji govore o Isusovu stradanju, smrti i uskrs- 
nuću. Kristovo stradanje, smrt i uskrsnuće stoje i u središtu 
Pavlove teologije. Zato je značajno što on ističe upravo te 
podatke kao povijesne činjenice. Iz toga se jasno vidi kako 
Pavao svoje teološko tumačenje, umovanje i dokazivanje 
temelji na povijesnim činjenicama, koje mu služe kao 
sigurno i čvrsto uporište za veličanstvenu zgradu njegove 
teologije. 

Pavlova nam pisma daju jedinstvenu sliku osobe Isusa 
Krista. Njegovo svjedočanstvo o božanskom dostojanstvu 
Isusa Krista nerastavljivo je od podataka o njegovu ljud- 
skom rođenju, životu i radu, stradanja i smrti. Obje strane 
Isusova lika jednako su zastupljene i jednako naglašene u 
Pavlovim pismima. 

Iza toga svjedočanstva stoji Pavlova osoba: njegov čvrst 
značaj i neslomiva volja; njegov rad kroz više od trideset 
godina i njegovo konačno svjedočanstvo zapečaćeno vlasti- 
tom krvlju, mučeničkom smrću za Isusa Krista, "'ato u 
cijeloj povijesti nema snažnijeg i vjerodostojnijeg svjed( 
čanstva od svjedočanstva apostola Pavla za Isusa Krista. 

Evanđelja 

Na pitanje: kako su nastala i što predstavljaju četiri eva- 
nđelja koja su danas baština ne samo svih kršćana nego i 
mnogih ljudi izvan kršćanskih zajednica? odgovor se sve do 
polovice 18. stoljeća svodio na sljedeće: 

Autori evanđelja jesu svjedoci - očevici, četvorice Isuso- 
vih učenika, od kojih dvojica pripadaju onom najužem 
krugu zvanom »dvanaestorica apostola«. Trojica evanđeli- 
sta isticala su u svom pisanju povijesne podatke o Isusu i 
njegovu zemaljskom djelovanju, dok je četvrti, Ivan, nado- 
punjao njihovo pisanje, ističući tajanstvenu dubinu Isusova 
božanstva. Sve što je u evanđeljima napisano odgovara 
povijesnoj zbilji upravo onako kako je napisano. Nesugla/ 

sice i razlike koje su tu i tamo zapažaju, trebali su vješto 
izgladiti i pomiriti bibličari. 

Takvo se mišljenje tu i tamo još podržava, premda je 
znanstveno neodrživo i po kršćansku poruku štetno. 

Nastanku evanđelja prethodi dulje povijesno razdoblje 
kao svojevrsna priprava, u kojoj kršćani svoju odanost Isusu 
Kristu izražavaju kratkim jezgrovitim vjerskim izričajima, 
tzv. »homologijama«, a zatim se javljaju pokušaji da se 
važniji događaji iz Isusova života kao što su njegovo strada- 
nje, njegova čudesna djela i njegovi govori zabilježe, tek 
nakon toga, u drugome i trećemu kršćanskom pokoljenju, 
pojavljaju se pisana evanđelja koja također imaju nešto 
dulji proces nastajanja. 

Njihovo je ishodište, koje je ujedno i ishodišna točka 
promatranja Isusa i njegova djelovanja, Isusovo uskrsnuće. 

Tajanstvena snaga uskrsnuća nije samo ukorijenila vjeru 
u Isusovim učenicima nego im je razotkrila nedokučivu 
veličinu Isusove osobe i kao snop snažne svjetlosti obasjala 
cijeli njegov prijeđeni put zemaljskog života, te učinila da 
njegov * riječi zazvuče novom snagom a djela zablistaju 
bđžanskim sjajem. Iz takva uvjerenja i raspoloženja, iz 
uskrsne vjere učenika, nastala su naša današnja evanđelja 
ne kao povijesni priručnici nego kao posebna književnost 
kojoj, istina, ne manjka povijesna podloga, ali iz koje se 
prije svega može osjetiti bilo duha koji vodi i oživljuje Bogu 
odan narod na njegovu putu kroz povijest. 

Kad je trebalo da prvi Isusovi učenici, svjedoci njegova 
povijesnog djelovanja i ujedno prvi dionici preobražajne 
snage uskrsnuća, o svemu tome javno, određeno i jasno 
progovore, našli su se pred nerješivim problemom! Kako o 
svemu tome govoriti? 

Važni događaji iz povijesti Isusova života, kao što je kršte- 
nje na rijeci Jordanu, brojni susreti s raznim profilima ljudi, 
njegove riječi i djela, a posebice njegovo stradanje, smrt i 
uskrnuće, snažno su se usjekli u njihovu srcu i snagom 
uskrsnuća rasplamsali kao neugasiv oganj! Kako sada rije- 

čima izraziti to što su duboko, snažno i nadasve sadržajem 
bogato doživljavali? 

Pisci su evanđelja bili svjesni kako je premalo što god 
rekli o Isusu. Nu budući moraju govoriti, oni posežu za 
jezičnim i povijesnim blagom svoje veoma bogate vjerske 
baštine. Pronalaze prvenstveno sve ono što je u Bibliji 
rečeno u budućem Mesiji, zatim ono što je rečeno o velika- 
nima njihove povijesti, kao što su kraljevi David i Salamon, 
kao što su brojni proroci, i onda sve to pročišćuju dižu na 
najviši stupanj i primjenjuju na Isusa iz Nazareta. 

Na ključna pitanja: Što se to zapravo dogodilo u njihovoj 
sredini? Tko je konačno taj Isus iz Nazareta i što on za ljude 
znači? Je li on prorok, je li Mesija? Isusovi učenici odgova- 
raju: Da! On jest prorok, ali i više od toga; on jest Mesija, ali 
i više od toga. 

I tako se redaju kratki vjerski izričaji koje u evanđeljima 
izgovaraju Isusovi učenici i slušatelji, a neki se stavljaju i 
Isusu u usta. Svaki od njih kazuje nešto o Isusu, ali ni svi 
zajedno ne mogu izreći sve. Tako, na primjer, Pilat govori 
Isusu: »Dakle, ti si kralj«. Isus odgovara: »Ti kažeš«. Tim kao 
da kaže: ima nešto u tom, ali nije tako kako ti shvaćaš, nego 
drugačije (Lk 23,3; Iv 18,36). 

Nu kako je vrijeme odmicalo i kršćanstvo se širilo izvan 
Palestine, rasla je i potreba da se ti vjerski izričaji o Isusu i 
njegovu značenju za ljude opravdaju. Trebalo je novom 
pokoljenju kršćana, kršćanima druge generacije, ne samo 
kazati da npr. Isus jest Krist, što znači donositelj spasenja 
kojeg očekuje židovska sredina, ili da je Isus Soter - Spasi- 
telj, što znači nada helenističkog svijeta, nego i pokazati 
opravdanost takva svjedočenja. To je bilo moguće dubljim 
zahvatom u stvarnost Isusova zemaljskog života. 

Na taj se način u kršćanskim zajednicama rodila potreba 
za evanđeljima: i evanđelja su nastajala da bi bila »svetopi- 
samski« dokaz za istinitost prvotnih vjerskih izričaja o Isusu 
iz Nazareta. 

Time je ujedno otklonjena i pogibao izolacije. Postojala 

je, naime, pogibao da se pojedini vjerski izričaji ponavljaju 
kao vjerske formule, postupno odvajaju od stvarnoga Isu- 
sova života prelaze u nehistorijske, mitološke formulacije. 

Najbolja obrana pred tom pogibli bio je priziv na stvar- 
nost povijesti, na Isusov zemaljski život: povijesni Isus iz 
Nazareta, njegov nauk i njegova djela ostaju obvezatni i 
mjerodavni za sve ljude i za sva vremena. 

Povezivanje vjerskih izričaja sa svom zbiljom Isusova 
života, pomagalo je da ti izričaji ostanu dinamični (oni su se 
upotrebljavali za vrijeme službe Božje kao svečani uzvici, 
kao što je npr. uzvik: Isus Krist jučer i danas i uvijek;), da 
pobudno djeluju u praktičnom životu i da kršćani gledajući 
Isusovu osobu u sklopu cjelokupna njegova povijesnog 
tijeka doživljuju i Isusa osobno i njegovo djelovanje u punoj 
povezanosti sa svom zbiljom svoga života i životnih pro- 
blema. Na taj se način Isus za njih nije gubio u apstraktnim 
formulama. 

Danas, prema tome, ne možemo ponavljati kako je sve 
što je u evanđeljima napisano »gola« povijesna zbilja, ali 
zato sa svom znanstvenom sigurnošću i ozbiljnošću 
možemo reći ne samo da je Isus iz Nazareta povijesna osoba 
nego da su temeljni događaji njegova života: krštenje na 
rijeci Jordanu, javno naviještanje u Galileji i Jeruzalemu, 
poziv učenika i čudesni znaci kojima je popratio svoje 
naučavanje, zatim njegova smrt u Jeruzalemu, dostatno 
povijesno zajamčeni. 9 

Povijest kršćanstva ne može se protumačiti bez Isusa 
Krista. Cijela povijest čovječanstva u svim svojim razdob- 
ljima jasno pokazuje kako na izvoru svih velikih pokreta, 
misli i djelovanja stoji jaka osoba koja im je bila začetni- 
kom. Tako grčka filozofija nije nastala sama od sebe, nego 
umovanjem Sokrata, Platona, Aristotela i drugih filozofa. 
Iliada i Odiseja plod su Homerova duha. Na početku grčko- 
istočnjočkog sinkretizma stoji Aleksandar Veliki kao njegov 
začetnik. 

Navedeni su primjeri veoma značajni. Takvih primjera 

može se naći bezbroj. Nu, to nije potrebno. Što vrijedi za 
svaki veliki povije^nrđog^đaj, tojjijediT^^ 

pravo kršća nstv ^ajve cTrnajznačajniji du!Tdvni"pokret 
u-m ivi jesti 


Svi pokušaji da se umjesto Isusa pronađe neki drugi 
začetnik kršćanstva, ostali su bez uspjeha. Najviše je bilo 
pokušaja da se apostol Pavao proglasi osnivačem kršćan- 
stva. Međutim, potrebno je samo letimično pogledati 
Pavlova pisma pa da se stekne sigurno uvjerenje kako je 
Pavao samo oruđe Isusa Krista. Krist je bio onaj koji je 
Pavla, žestokog protivnika, učinio svojim najgorljivijim 
pobornikom i vjesnikom svojih misli i djela. Pavao u Kristu 
gleda svog jedinog učitelja i gospodara, s njim se osjeća 
toliko povezanim da je mogao reći: »Ne živim više ja, nego u 
meni živi Krist« (Gal 2,20). Za Pavla, kao i za druge apostole, 
postoji samo Krist i njegov nauk. Budući je Krist dovršio 
svoje naučavanje, dužnost je njegovih sljedbenika da sami 
dalje prenose Evanđelje, koje se više ne može mijenjati. 


Zato je Pavao rado isticao kao propovijeda samo ono, što 
je i sam od Gospodina primio (usp. 1 Kor 11,23-29; 15, 1-3). 
Kako bi inače mogao pisati vjernicima u Rimu, koje nije 
osobno pridobio za Krista i kojima nikad ranije nije propovi- 
jedao isto ono što je pisao i drugima koje je sam obratio na 
kršćanstvo? Ili: kako bi mogao vjerski život prve kršćanske 
zajednice u Jeruzalemu, koja je postojala prije njegova 
obraćenja i djelovala neovisno o njegovu propovijedanju, 
postavljati za uzor svojim tek obraćenim vjernicima u 
Solunu, ako kršćansko učenje nije bilo već izgrađeno i 
jedinstveno? Ti Pavlovi postupci najbolje dokazuju kako je 
on pretpostavljao da u kršćanskim zajednicama, koje nije 
sam osnovao, postoji jedinstvena i istovjetna kršćanska pre- 
daja o Isusu Kristu. 


U svim rasprama i sukobima s pojedinim krivovjercima s 
kršćanske je strane uvijek riječ bila samo o tome, da se 
obrani i u cjelini sačuva Kristovo učenje. Neprestano se 

isticalo kako nitko nema prava mijenjati ono što su kršćani 
primili od Krista i apostola. 

Brojne kršćanske zajednice u raznim mjestima: Jeruza- 
lemu, Antiohiji, Smirni, Filipima, Efezu, Korintu, Ateni, 
Rimu, sastavljane od različitih naroda, poznaju i pozivaju se 
samo na jednog jedinog učitelja, Isusa Krista, i poznaju 
jedan jedini vjerski nauk, učenje Isusa Krista. 

Kad zaista Isus Krist ne bi postojao i kad to ne bi bilo 
njegovo učenje, onda se to kršćansko jedinstvo - jedin- 
stveno svjedočanstvo - ne bi moglo nikako shvatiti. 

U međusobno udaljenim, neovisnim i različitim mjestima 
i društvenim sredinama u kršćanskim je zajednicama od 
početka bila jedna ista vjera i nepokolebljivo ujerenje da je 
njezin začetnik Isus Krist. Skladnost je bila potpuna. Brižno 
se čuvalo Isusovo učenje, a oštro odbacivalo se ono što nije s 
njim u skladu. 

Da je posrijedi bila varka bilo koje vrste, sve to ne bi bilo 
moguće. Posebno bi bilo nemoguće zauzeti jedinstven i 
nepomirljiv stav prema svim drugim vjerovanjima okoline. 
Kršćanstvo je bilo vjerski strogo isključivo; pojedine kršč- 
ćanske zajednice bile su poput oaza u moru ostalih vjerova- 
nja svoje okoline. Međutim u toj se isključivosti nije popu- 
štalo ni kada je to trebalo plaćati vlastitim životima. Mno- 
štvo je kršćana dalo svoje živote, ali se nije iznevjerilo 
Kristu. 10 


Naviještanje 

Kad se govori o Isusovu naviještanju, redovito se u prvi 
plan stavlja tema: Božje ili nebesko kraljevstvo. Pogledaju li 
se samo letimično biblijska izvješća, može se steći dojam 
kako ta tema odista zauzima središnje mjesto u cjelokup- 
nom Isusovu naviještanju. Od početka javnog djelovanja pa 
sve do suđenja pred Pilatom pojam Božje kraljevstvo ne 
silazi s Isusovih usta. 

Isusovo propovijedanje o Božjem kraljevstvu odvijalo se u 
ozračju Staroga zavjeta i raznolikih stremljenja njegove 
okoline a nama je preneseno u ruhu apostolskih izvješća 
prožetih vjerom i prilagođenih ondašnjim uvjetima preno- 
šenja Isusove poruke. Očito je, dakle, kako je i govor o toj 
temi potrebno prevesti na suvremeni jezik, što za teologe 
još predstavlja veoma složenu zadaću. 

Neovisno o konačnim dometima ove zadaće, već je sada 
jasno da dvije temeljne dimenzije određuju pojam Božjeg 
kraljevstva. On, naime, obavljuje neizrecivu uzvišenost 
našega Boga i njegovu posvemašnju zainteresiranost za 
čovjeka, što se stječe i objavljuje u osobi Isusa iz Nazareta. 
Već je Origen, jedan od najvećih bogoslova ranoga kršćan- 
stva, rekao kako je sam Isus Krist Božje kraljevstvo. On 
ostvaruje osobno prijateljstvo Boga s čovjekom obdarujući 
čovjeka Božjom ljubavlju. 

Što god Isus Krist jest i što god čini i govori, sve to nosi 
obilježje Božjeg stvaralačkog zahvata u povijesti, koji po 
Isusu Kristu pokazuje neizrecivu tajnu sama sebe i svoje 
neopozive zauzetosti za čovjeka. I jer je u Evanđelju naj- 
češći pojam Božje kraljevstvo, kroz nj se to najviše i izriče: 

Isus oslobađa čovjeka od zla duha, a govori o Božjem 
kraljevstvu: »Ako li ja Božjim prstom izgonim zle duhove, 
znači da je k vama kraljevstvo Božje« (Lk, 11,20). U svojim 
parabolama o Božjem kraljevstvu Isus govori o kvascu, a 
misli na preporođenje čovjeka; govori o sjemenu, ah je 
čovjek tlo i ono u njemu raste; uspoređuje ga s blagom što je 
| sakriveno u polju, ah čovjek ide i sebi ga nabavlja; navodi za 
nj primjer gozbe, ah je čovjek onaj koji sjeda na stol. 

Ostvarenje Božjog kraljevstva u svoj punini bit će tek na 
kraju vremena (Lk 21,31). Dakako, nije riječ o apstraktno- 
kozmološkom zahvatu, nego o posve egzistencijalnome, 
ij Uključen je, istina, cijeli svijet - svemir, ah je u žarištu 
čovjek u svoj zbilji svoga postojanja u svijetu. 

S Isusovim jiastupom Božje kraljavstvo već prožima 

rishod k ona č n edo vršen o s ti . 

\j Novom zavjetu odzvanjaju poklici kojima se objavljuje 
zbilja ostvarenja: »Evo, sad je vrijeme milosno, evo, sad je 
vrijeme spasa.« (2 Kor 6,2), ah i pojačano iščekivanje budu- 
ćeg: ». . . patnje sadašnjeg vremena nisu dostojne uspo- 
redbe sa slavom koja će se objaviti u nama . . . Nadom smo 
naime spašeni. A nada koja se vidi nije nada, jer kako se 
onda može nadati onomu što vidi? Ah ako se nadamo onome 
a čega ne vidimo, postojano to iščekujemo.« (Rim 8,18.24). 

^ | Prijelaz od jednoga stanja k drugome ne tvori vremenski 
slijed, kao da bi sadašnjost jednostavno prelazila u buduć- 
nost, nego, u Kristu do svoje punine već dovedena, anticipi- 
rana, budućnost postaje nazočnom u sadašnjosti kao nje- 
zina preobražajna moć koja je za nas vesela vijest i mi je 
doživljujemo u vjeri i ljubavi. 

ožja riječ i Božje djelo u Kristu nose obilježja dovršeno- 
ti i savršenosti. To pogađa čovjeka i cijeli svemir. Bog je 
stvoritelj i pomiritelj svega, pa zato njegovo djelovanje u 
svijetu i u čovjeku ne prestaje. Bog ga još nije doveo do 
konačkog savršenstva. 

Božji zahvat ne ostavlja čovjeka pasivnim nego ga anga- 
žira u najvećem stupnju: budi u njemu svijest odgovornosti 
ne samo za osobnu sudbinu nego, za sudbinu čovjeka i 
svijeta u cjelini. Vjernik nikad ne smije umorno zastati, 
nezainteresirano stajati ih malodušno klonuti. U snazi Kri- 
stova duha on može živjeti odgovorno i gajiti nadu da će 
Bog, unatoč svim oblicima ljudske nemoći, zatajenja i izdaj- 
stva, svoje djelo dovesti do konačne punine. On će jednom 
zauvijek potvrditi svoju pobjedu nad smrću i uspostaviti 
osobno zajedništvo ljubavi svih ljudi, kako je to u Kristu 
potvrdio jednom zauvijek. 11 

Mjerilo po kojemu se to zajedništvo potvrđuje i razina na 
kojoj se ono ostvaruje jest jedino odnos spram čovjeka: 
» . . .meni ste učinili koliko ste učinili jednom od ove najma- 
nje braće ... ni meni niste učinili, koliko niste učinili jed- 
nom od mojih najmanjih« (Mt 25,40-45). 

U tom svjetlu postaje shvatljivim Isusovo naviještanje 

dolaska Božjeg kraljevstva kao dolaska Božjeg suda i spase- 
nja sa zahtjevima i obećanjima, što sve zajedno predstavlja 
unutranji preporod i pojedinca i zajednice. Božje kraljev- 
stvo treba nastupiti ne samo u budućnosti već i ovdje na 
zemlji, u stvarnosti ljudske egzistencije (usp. Mt 13,44; 
20,1-16, 7,21; 18,3; 25,34; 18,11). 

Za ostvarenje te zamisli Isus se neumorno zalaže cijelim 
svojim bićem: 

1) Za vrijeme javnog djelovanja Isus je bio u žarištu 
zbivanja, često okružen mnoštvom naroda, trajno sa svojim 
učenicima, rijetko kada posve sam. Snagom uvjerljivosti 
svoje riječi, on poziva ljude na uviđavnost i razum, na 
savjest i svijest odgovornosti; poziva se na one temeljne 
vrijednosti - istinoljubivost i pravednost, vjernost i mirolju- 
bivost, poštenje, dobrotu i ljubav - bez kojih se ljudski život 
ne može zamisliti a kamoli ostvariti (Mk 1,39; 2,2; 2,13; 
3,7-9; 4,24-25; 7,8-23; 9,41-50; 12,32-33; Lk 6,20-49). 

Gdje god je Isus vidio da su te vrijednosti i vrline ugro- 
žene nastupao je oštro i neumoljivo strogo prekoravao sve 
koji gaženjem tih vrijednosti i vrlina ugrožavaju čovjeka. 
Njegova kritika nije izvirala iz razočaranja u ljude ili iz 
osobne umišljenosti, nego iz zdrava osjećaja i duboka uvida 
u stvarnost ljudskog života; izvirala je iz doživljaja potrebe 
da se do kraja zauzme za ljude i potvrdi činjenicu da dobro 
ili zlo pojedinačna naša djela, nego je uvijek riječ o nečem 
mnogo dubljem i dalekosežnijem: izgradnji ili razaranju 
međuljudskih odnosa, što rađa ugroženošću čovjeka u 
ovome svijetu i dovodi u opasnost njegovu konačnu sud- 
binu. 

Zato je Isus oštricu svoje kritike usmjerio na ljude dru- 
štveno utjecajnijih zvanja - svećenike, pismoznance - 
rabine, farizeje, koji su u obliku pobožnosti i služenja 
Zakonu često prikrivali svoju umi|lj£n pst, zaslij epljenost, 
sebičnost, čas tohlepno st i glupost, te krivo usmjeravali 
ljude i stvarali nezdravu atmosteflTkojoj se čovjek pojedi- 
nac teško može oduprijeti i u kojoj se često osjeća bespo- 

moćnim i izgubljenim (usp. Mt 15,7-9; 23,1-39; Lk 
11,37-54; 20, 46-17). 

Za svoje učenike Isus zacrtava životni put služenja lju- 
dima kroz samoprijegor i žrtvu, skromnost i ljubav - vrline 
koje isključuju svaki oblik ugnjetavanja i stvaraju moguć- 
nost za izgradnju posvemašnjeg bratstva među ljudima (Mk 
10,42-45; Mt 20,25-28; 23,8-12). Samo kroz tu zauzetost za 
|zgradnju međuljudskih odnosa može čovjek pravo služiti 
ogh: »Ako doneseš svoj dar na žrtvenik i tu se sjetiš da ti 
rat ima nešto protiv tebe, ostavi svoj dar tu pred žrtveni- 
om, hajde i najprije se izmiri sa svojim bratom, te se vrati i 
onda prinesi svoj dar!« (Mt 5,23-24). 

Premda je živio u ozračju u kojem je prevladavao legali- 
stički mentalitet, u tom smislu da su bile vidljive slabosti 
Zakona ali ujedno i visoko uzdignut ideal služenja Bogu 
njegovim ispunjavanjem, Isus se u svom naviještanju nije 
pozivao na Zakon i nije na njemu temeljio svoj poziv lju- 
dima. Štoviše ni zapovijed ljubavi, kao zapovijed, ne stoji u 
prvom planu. On, istina, kaže da o ispunjavanju zapovijedi 
ljubavi prema Bogu i bližnjemu ovisi sav Zakon, ali isto tako 
jvrdi: »Sve šloželi te da ljudi čine vama, to činite i vi nji ma! I T 
tom'Jg'sav Zakon i Proroci!« (Mt 7,12; 22, 37-40). 

Isus nastoji probuditi svijest da čovjek neprestano živi u 
Božjoj nazočnosti te u stvarnosti svoga svagdašnjeg života 


nastoji ispuniti Božju volju pokoravajući mu se u potpunoj 
ovisnosti i pouzdanju. To biva ondje »gdje čovjek potpuno 
stoji uz ono što čini; još bolje: gdje je čovjek potpuno u 
onom što čini; to jest: gdje on ne čini samo nešto poslušno 
nego je u svome biću poslušan«. 12 Gdje god je čovjek pod- 
vrgnut zakonu ili autoritetu moguće su zloupotrebe - bilo 
da se čovjeku nanosi nepravda u ime zakona ili autoriteta, 
bilo da u njemu ostaje nešto što zakon ne obuhvaća pa stoga 
može reći: »To se mene ne tiče« - kao da Bog tu i tamo nešto 
traži te čovjek može biti slobodan kad to učini, odnosno 
može učiniti i više nego što Bog od njega traži. Sve se to u 
korijenu isključuje: za čovjeka postoje samo dvije moguć- 
nosti - činiti dobro ili činiti zlo, treće ne postoji; ne učiniti 
dobro jednako je kao i učiniti zlo (usp. Mk 3,4). Alibi ne 
postoji i čovjek ga uzalud traži. Pozvan je da se u stvarnosti 
svagdašnjega života sam odlučuje: ili za dobro ili za zlo. 

Zapovijed ljubavi olakšava čovjeku kako donošenje te 
odluke tako i shvaćanje što u konkretnoj situaciji treba 
učiniti. Primjer o milosrdnom Samarićaninu bjelodano 
govori kako stvarno svaki čovjek može i treba znati što valja 
učiniti da bi ispunio zapovijed ljubavi; nije mu teško dovi- 
nuti se do spoznaje što bi značilo ono »voliti sama sebe«. 

U svezi s tim značajno je da je Isus zapovijed ljubavi 
istaknuo u zauzimanju stava spram neprijatelja; ona je 
ovdje istaknuta kao vrhunac nadvladavanja sebičnosti. 
Time što je čovjek potpuno poslušan Bogu, postaje sposob- 
nim nadvladati sebičnost i voljeti čak i neprijatelja. Nema 
služenja Bogu u praznu prostoru ni poslušnosti koja bi se 
neposredno na Boga odnosila. Čovjek može drugoga voljeti 
jedino ukoliko nadvlada svoju sebičnost; Bogu može služiti 
samo ako želi ono što Bog želi: ako drugoga voli onako kako 
to Bog želi. 

Stav posvemašnje poslušnosti volji Božjoj oslobađa čov- 
jeka polovičnosti i dvoličnosti, lažne umišljenosti i prezira 
drugih, pritiska javnog mišljenja i tjeskobnog ispitivanja što 

je zapovijeđeno a što nije (usp. Lk 17,10; Mt 7,1-5; Lk 
12,4-12; 11,45-46). 

^ Dakako, za čovjeka bi bilo mnogo lakše i jednostavnije 
kad ne bi sam preuzimao odgovornosti na sebe nego je 
prebacio na zakon ili autoritet, nu tada bi bio manje čovje- 
kom (usp. Mt 7,21, 24-27). 

Isus od čovjeka traži da preuzima taj teret na sebe, da u 
punini svijesti i slobode preuzme odgovornost odlučivanja 
između dobra i zla, između Božje ili svoje volje. 

Istom kad to uzme ozbiljno, čovjek dolazi do prave spoz- 
naje o samome sebi: spoznaje da je grješnik i otvara se s 
iskrenim pouzdanjem Bogu koji ga poziva i obdaruje svojim^ 
smilovanjem i svojom ljubavlju. ? \ ^ 

2) Vršeći volju Božju i navješćujući ljudima Božji sud i 
spas Isus se nije vezao ni uz jednu vjersko-političku stranku 
nitkuz bilo koje strujanje u narodu. Nije se pridružio ni 
službenicima hrama, svećenicima i levitima, niti vođama 
naroda; nije bio ni farizej ni saducej, nije simpatizirao s 
esenima ni s Rimljanima, a ni sa zelotima. Bio je jednosta- 
van, slobodan građanin - civil, laik. Ljudi su ga nazivali 
učiteljem, ali on nije imao ništa zajedničko s učiteljima- / 
rabinima, tumačima Mojsijeva zakona. Zajedništvo koje je 
Isus stvarao s ljudima bilo je zajedništvo posebne prirode: 
zajedništvo na temelju slobodne odluke za život s Bogom u 
posvemašnjem pouzdanju i spremnosti za izvršavanje nje- 
gove volje u svakodnevnom životu. 


^Slobodan i otvoren, Isus je u svom naviještanju bio pristu- 
pačan svima: uglednom Nikodemu, farizeju i članu Velikog 
vijeća, i prezrenom Mateju, cariniku i grješniku, ženi pre- 
ljubnici i milosrdnom Samarićaninu. Pa ipak posebnu je 
pažnju posvećivao ljudima u nevolji: bolesnima i siromaš- 
nima, socijalno ugroženima i društveno prezrenima i odba- 
čenima, carinicama i grješnicima - bezbožnicima. 

Drama sukoba među ljudima, podjela na dvije skupine - 
dobre i zle, pobožne i bezbožne, mudre i lude - izvedena 
jasnim i određenim bojama crno-bijele tehnike, koja poči- 


nje s Rajnom i Abelom i pojavljuje se u svako doba (u Bibliji 
je prisutna u mudrosnoj književnosti), bila je među Žido- 
vima Isusova doba jako naglašena. Isticali su je posebno 
farizeji svojim shvaćanjem vršenja zakonskih propisa i pre- 
daja što ih prate. Za njih je već samo nepoznavanje Zakona 
i predaja predstavljalo bezbožnost (usp. Iv 7,49). Također su 
i neka zvanja, kao npr. carinika, smatrali bezbožnim|^sttci 
gn faknđpr hili j t a zlu glasu. Ako je neki farizej postac> 
carinikom morao je napustitkzajednicu farizeja i smatran je 
bezbožnikom. Posebno je strogo bilo zabranjeno sjedati s 
takvim ljudima za stol i s njima blagovati. Krećući sejđoj 
bodno i otvarajući se širokogrudno. Isus ieTrfunoilazio sva 


ova s hvaćanja, obarao sve pregrade i ograde, tražeći ispod 
sviffobhka ljudske stvarnosti čovjeka u njegovoj praiskan- 
skoj z bilji - un utrašnje m doživliaiu s ebo- i ov e ic ogra ničeno- 
Sudući jedoznđjSjograničenosti moguć u svim dimen- 
zijama, Isus je čovjeku bliz i spreman pomoći svugdje: u 
njegovim zdravstvenim tegobama - liječenjem, u materijal- 
noj oskudici - pomaganjem i razvijanjem smisla za pomoć 
siromašnima, u intelektualnoj i ćudorednoj bijedi - 
poukom, razumijevanjem i opraštanjem, otvaranjem novih 
vidika i buđenjem nove snage (usp. Mk 1,29-34; 6,5; 
7,53-56; 6,34-44; 10,21; Lk 12,33; Mt 7,29; Mk 1,38-39; 
4,33-34; Mt 9,9-13; Mk 2,15-17; Lk 15,1-7, 11-32; Iv 8,1-11; 


19,1-10). 

Često se postavlja pitanje: kako je Isus pomagao ljudima 
- na običan ljudski ili čudesan, božanski način? Izvještaji 
Evanđelja o Isusovim »čudesnim« djelima nisu znanstveno- 
filozofske nego biblijske prirode; pisani su u duhu biblij- 
skog pojma Boga i čovjeka, njihova uzajamna odnošaju i 
djelovanja; tu se stvarnost ne tumači znanstveno i filozofski, 
nego religiozno i teološki. Uvijek je riječ o objavi Boga i 
njegove zauzetosti za čovjeka: Bog je zaista čovjekov Bog, 
on je na strani čovjeka a ne prirodnih zakona i sila što 
djeluju proti čovjeku. Isusova »silna djela« (»magnalia Dei«) 
nisu »nadnaravna čudesa«, nisu »spektakularni dokazi«, 

nego snažni znaci, ilustracije Isusove poruke o čovjekoljub- 
lju našega Boga. Još je uvijek otvoreno pitanje u kojoj su 
mjeri Isusova »silna djela« u Evanđeljima opisana kao činje- 
nice (za koje postoji predaja da su se zbile i kako su se zbile) 
te u kojoj je mjeri prisutna nakana da se prenese poruka o 
Božjem zahvatu u čovjekovu povijest posredovanjem Isusa 
Krista i - dosljedno tomu - navijesti Isusa u stilu misionar- 
skog propovijedanja. 13 Ovdje je dostatno upozoriti na višez- 
načnost »silnih djela«. Kad ih Isus čini, jedni se čude, drugi 
sumnjaju, treći ih pripisuju đavlu. Tim se pokazuje kako 
Isus uvijek, pa i u svojim »silnim djelima«, ostavlja čovjeku 
prostor za slobodno zauzimanje stava i donošenje odluke 
vjere. Djelo Božje, Božji zahvat u Isusu može se samo u vjeri 
primiti. »Čudesna djela« ne stvaraju silom vjeru nego je 
pretpostavljaju i potvrđuju. 

Riječ je, dakle, prvenstveno o Isusovoj zauzetosti za čov- 
jeka u stvarnosti života koja je opterećena različitim nevo- 
ljama. Kad Isus pomaže ljudima, nije u pitanju samo jedne 
čovjekova tegoba - bolesno oko ili usahla ruka - u pitanju j( 
cijeli čovjek. Kroz pomoć u pojedinačnoj nevolji zrači Božje 
čovjekoljublje i odzvanja Isusov zov čovjeku da se otvor 
prema Onomu koji mu može istinski pomoći: ne samo i 
nadvladavanju ove ili one nevolje, obavljanju jednoga ili 
drugog zadatka, nego u osmišljavanju svega što postoji, u 
nadvladavanju besmisla i otvaranju nade da će konačnoj 
prema Božjem obećanju naći svoj mir u zajedništvu s 
Bogom. To je jedino sudbonosno za čovjeka. Od deset očiš- 
ćenih gubavaca, samo je jedan pohvaljen: onaj koji se Isusu 
vratio »slaveći Boga na sav glas« (Lk 17,11-19). 

Za takvu poruku bili su sposobniji ljudi pritisnuti život- 
nim tegobama, oni koje je tadašnje društvo preziralo i 
odbacivalo. Zato je tu počinjala i jače se očitovala Isusova 
služba spašavanja čovjeka. Svojim kritičarima Isus je odgo- 
vorio: »Liječnik nije potreban zdravima, nego bolesnima. 
Nisam došao zvati pravednike, nego grješnike« (Mk 2,17), 
Jer - zdravih i pravednih zapravo i nema. 

3) Posebni oblik Isusove zauzetosti za čovjeka predstav- 
ljaju njegovi zahvati kojima nadvladava čovjeku protivne 
sile - demone. Pisci Evanđelja posvećivali su tim Isusovim 
djelima mnogo prostora i svojim nam prikazivanjima omo- 
gućili da bolje shvatimo mentalitet Isusovih suvremenika s 
obzirom na njihov odnos spram te pojave. Na Istoku je, 
naime, bilo veoma rašireno vjerovanje kako postoje čov- 
jeku protivne sile u obliku neizbrojivih demona koji su 
posvuda nazočni i sposobni čovjeka ugroziti i nanijeti mu 
svako zlo. Dugo vremena Izrael je bio slobodan od pritiska 
što ga u čovjeku stvara tako vjerovanje. Vjera u osobnog 
Boga, prijatelja i zaštitnika izabranog naroda, svetog i pra- 
vednog, bila je moćna obrana proti svim oblicima štovanja 
lažnih bogova i svake vrste straha pred demonima. U dodiru 
s okolnim narodima, posebno u doba kad su Izraelci pripa- 
dali velikom perzijskom carstvu (538-331), smanjio se 
otpor pritisku izvana i pod utjecajem okoline Izraelci su 
prihvaćali vjeru u demone, čuvajući i dalje vjeru samo u 
jednoga Boga i odbacujući istočnjački dualizam. Dok su 
prvotno zla koja ih muče smatrali Božjom kaznom za svoja 
zla djela (usp. 1 Sam 16,14; 16,23; 18,10; 19,9), Židovi ih 
kasnije pripisuju zlim duhovima (usp. Tob 6,8), pobunjeni- 
cima protiv Boga - otpalim anđelima (usp. Iz 14,13; Ez 
28,2), koji se odlikuju ohološću i razuzdanošću, te koji 
zlostavljaju ljude i navode ih na zlo. Proti njima se čovek 
brani »izgonjenjem« (usp. Tob 6,8; 8,2), zazivanjem Božje 
pomoći i zaštite dobrih anđela (usp. Zah 3,2; Jd 9; Tob 8,3). 

Ukratko: Isusovi suvremenici bili su uvjereni kako je 
svaki čovjek nužno ili u Božjoj ili u demonskoj vlasti; 
demoni ugrožavaju svakoga čovjeka, ali nad grješnim čov- 
jekom zadobivaju moć. 

U svojoj zauzetosti za čovjeka Isus nije mogao mimoići ni 
taj izvor čovjekove ugroženosti. Oa^e suoča va s oso bnim 
utjelovljen jeii^^v ake - zl - e -slle j svega zla, Sotonom, i pobjeđ- 
uje ga (usp. Mt 4,11; Lk 12,31). Susreće se također s raznim 
oblicima čovjeku protivnih sila koje ljudi smatraju nepo- 


srednim očitovanjem demona - opsjednućima (usp. Mk 
1,23-27; 5,1-20; 7,25-30) ili bolestma koje njemu pripisuju 
- duševnim, kao što je to u slučaju dječaka što boluje od 
padavice (usp. Mk 9,14-29), i tjelesnim, gdje su opsjednuće 
i bolest pomiješani, pa pisac Evanđelja za Isusa sad kaže da 
ozdravlja opsjednute (usp. Lk 6,18; 7,21), a sad da istjeruje 
zle duhove (Mk 1,34-39). 

Svojim nastupom Isus razbija okove kojim su ljudi bili 
svezani i onemogućeni u svom djelovanju. Sjedajući slo- 
bodno za stol s grješnicima i blagujući s njima, Isus, na 
primjer, oslobađa ljude od predrasuda da bi demon mogao 
ući u čovjeka zajedno sa zalogajem hrane (usp. Iv 
13,26-30): »Poslušajte me svi i razumijte! Nema ništa izvan 
čovjeka što bi ga moglo onečistiti kad uđe u njega; nego ono 
što izlazi iz čovjeka, to onečisti čovjeka ... jer iz nutrine, iz 
ljudskog srca, izlaze: zle misli, razne vrste bluda, krađe 
umorstva, preljuba, lakomstva, opačine; lukavstva, razuz- 
danosti, zavist; psovka, oholost, bezumlje. Sva ta zla izlaze 
iznutra i onečiste čovjeka« (Mk 7,15-23). 

Takvim vladanjem i poukom Isus oslobađa ljude od nji- 
hove uskogrudnosti, širi njihovo duhovno obzorje i omogu- 
ćuje im da iziđu iz svoje zatvorenosti, susretnu se prijatelj- 
ski s poganima i Samarićanima (usp. Mt 15,26-28; Mk 
7,27-30; Iv 4,4-42), dovinu se do ispravna promatranja žene 
i njezine uloge (usp. Mt 5,31 si; Lk 16,18; 8,1-3), do pravilne 
prosudbe seksualnosti (usp. Mk 5,25-34; Iv 7,53-8; 11), što 
sve stvara mogućnost za pravu djelatnost: zauzetost za 
ostvarivanje ljubavi među ljudima. 

Primjer Isusova zauzimanja za svestrao oslobođenje čov- 
jeka ovjekovječen je u liku milosrdnog Samarićanina. U 
tom primjeru resko je zazvučao i njegov oštar protest protiv 
svećenika i levita koji nisu pomogli unesrećenome mladiću 
jer su se bojali da se ne bi onečistili dodirom (usp. Lk 
10,29-37). Sveukupno Isusovo zauzimanje ide za tim da u 
čovjeku oslobodi i razvije stvaralačku snagu njegove lju- 

bavi. Gdje se to ne dogodi, tu sve ostalo biva uzalud; tu ni 
molitva ni izgoni demona ništa ne pomažu. 14 


Dajući čovjeku mogućnost da spozna sebe, uvidi svoju 
ograničenost i grješnost, svoju usmjerenost i pouzdanje u 
Božje smilovanje i ljubav, pomažući mu da nadvlada sebi 
protivne sile i razvije svijest osobne odgovornosti i slobode, 
te tako bude sposoban za najviši oblik aktivnosti - ljubavi 
prema Bogu i svakom čovjeku, Isus u čovjeku stvara novi 
početak: 

Čovjek počinje snažno rasti iz korijena svoga bića i pribli- 
žavati se svom idealu - Stvoritelju, jer premda je razbijen, 
ugrožen i smrtan, postaje sposobnim cijelim svojim bićem 
odlučiti se za nj i u njemu za dobro čovjeka i svijeta: 
djelovati nalik Bogu. 


Isusova izvornost i nenadomjestivost 

Sve o čemu je Isus govorio nerazdvojno je vezano uz 
njegovu osobu. Nije Tiječ samo o tome da on otkriva stvar- 
nost o kojoj ljudima govori nego se događa nešto posve 
drugo: Istom u Isusu i po Isusu stvara Bog tu stvarnost koju 
Isus ljudima priopćuje, pa je bez njega uopće ne bi ni bilo. 
Istom time što postoji Isus, što on živi, djeluje i govori, 
nastaje za nas ono o čemu on govori. Stvarnost Božjeg 
kraljevstva, tajna Božje ljubavi prema nama, smisao našega 
života . . . sve se to u Isusu ne samo nama objavljuje nego 
sve to u njemu za nas tek nastaje; sve je u njemu i s njim 
tako sjedinjeno da to čovjek bez njega i izvan njega jedno- 
stavno ne može ostvariti. 

Iz toga slijedi: kršćanska spoznaja znači shvaćanje da 
stvari s Isusom počinju; da je mjerilo za sve, za sebe i za 
čovjeka, sam Isus. On je istina (usp. Iv 14,6). Dubina i 
dalekosežnost toga zaključka pokazuje se i u drugome 

smjeru - u onome što ga naznačuje uvid s kakvom je 
profinjenošću, čistoćom i slobodom prožeto Isusovo djelo- 
vanje. 


Već su se Isusovi suvremenici, prijatelji kao i protivnici, 
iznenađivali nad njegovim neporočnim životom. Uzalud su 
nastojali otkriti njegove slabosti i uhvatiti ga u nekom zlu 
djelu za koje bi ga mogli optužiti. I Pilat je bio iznenađen 
Isusovim vladanjem te morao naprosto priznati da je nevin. 
Jednako su se iznenađivali i ljudi koji su u kasnijim razdob- 
ljima proučavali Isusov život i njegov etički profil. Tako su 
npr. poznati predstavnici prosvjetiteljstva u 18. st. Voltaire i 
Rousseau rekli za Isusa: »Primjeri Isusa Krista su sveti, 
njegov je moral božanski« (Voltaire). »Ako su život i smrt 
Sokrata (život i smrt) mudraca, onda su život i smrt Isusa 
život i smrt Boga«. 15 

Sam je Isus svojim protivnicima postavio pitanje: »Tko će 
mi od vas dokazati neki grijeh?» (Iv 8,46). To pitanje ostalo 
je do danas bez odgovora. Isusova bezgrješnost nije bila 
plod njegov a_ asketskog mrtvljenia. pop raćena h ježanj emod 
pcoda-ća njem iLj ^Ke^4Tna jj& n njemu rasla u životnoj 
""snazi istinske zauzetosti za Božju čast ^^a^cTbr^judU^ 

Isus je ispunjen savršenim poštovanjem prema Bog 
koga naziva svojim Ocem. Riječ Otac pjesma je ljubavi koj£[\ 
neprestano treperi na njegovim usnama, snažno se očituje 
u svim trenucima, a napose u molitvi (usp. Lk 18,11; 5,21; ■ 
6,12; 9,29), u traženju slave Božje (usp. Lk 2,49; Iv 8,50; 
7,28), u posvemašnjoj poslušnosti i odanosti (usp. Iv 14,23; 
6,38; 5,30; 4,34; 14,31; Lk 22,42). 

Premda Isus silnim oduševljenjem nastupa za velike ide- 
ale - za Božju čast i Božje kraljevstvo, to ga ne čini fanati- 

kom koji gubi i z _vida ] j"d p pnjim^je potre bna pomoć. U 

susretu s ljudima, i to upravo s onim najmanjimajjiapijei]-^ 

ljubav i-^ 

ona prema Ocu i ova prema ljudima - postaju jedno, postaju 
jedna beskrajna, ničim sputana, slobodna ljubav što obuh- 

vaća sve, »dobre« i zle, i u svojoj slobodi postaje stvaralač- 
kom, kako se to vidi iz primjera Isusova susreta sa Zakejem. 

Zakej je bio starješina carnika, grješnik - čovjek koga 
nitko nije volio i koji sam nije nikoga volio! Njegova unu- 
trašnja snaga - najveći oblik čovjekove energije uopće - 
snaga ljubavi, bila je mrtva. Najednom se pojavljuje Isus i s 
ljubavlju susreće Zakeja. Gle, ipak ima netko tko i Zakeja 
ljubi! I u Zakeju nanovo počinje život u najvećem stupnju - 
život čovjekoljublja! - »Evo, polovicu svog imanja, Gospo- 
dine, dat ću siromasima. I ako sam koga u čemu prevario, 
vratit ću četverostruko« (Lk 19,8). 

Takvim spontanim i slobodnim raspoloženjem, iz kojeg 
izvire stvaralačka snaga, prožeto je cjelokupno Isusovo dje- 
lovanje; uvijek su u prvom planu najveći ideali ali tako da 
on služeći njima ne / ^g]ibijzjvida nikoga od onih najmanjih, 
nego u susretu s njima postupFkao dcTsTronTnjegovaJediha 
briga: ' " ~~"V 

Isus zamjećuje u mnoštvu naroda udovicu - sirotu koja 
potajno ubacuje dva novčića u crkvenu blagajnu jer ju je 
stid što nema više . . . Zapaža da ga je za rub odjeće dodir- 
nula žena bolesna od gubitka krvi . . . Čuje kako u masi 
vapije jedan slijepac . . . Razmije Nikodema kad mu iz 
straha pred ljudima dolazi noću na razgovor . . . Shvaća 
majke koje žele da im djecu blagoslovi . . . 

S istančanim sluhom i profinjenim osjećajem obraća se 
Isus pojedincima, mnoštvu, svijetu - svemu. Nikad nije 
\ hladan i nezainteresiran nego uvijek otvoren i topao - 
čovjek koji cijelim svojim bićem suosjeća i u svakoj se 
životnoj situaciji postavlja kao da je neponovljiva i odsudna: 

- Iskreno mu je žao naroda (usp. Mt 9,36) . . . Rad se 
susretne s čovjekom s kojim se nešto posebno događa, 
susreće ga s posebnom ljubavlju (ups. Mk 10,21) ... Na 
ljude koji misle zlo i preziru ljubav gleda srdito (usp. Mk 
3;tfj~. • • Na uporno nerazumijevanje začuđeno^ifaT^Zar još 
ne razumijete? (Mk 8,17). Kad je riječ o veselim stvarima, 
kaoTttrie'imsao^na Božju ljubav, sav treperi od radosti (usp. 

Lk 10,21). Vrhunac ove profinjene osjećajnosti nesputane, 
slobodne, ljubavi svakako je u Isusovim doživljajima poni- 
ženja, patnje i umiranja na Kalvariji. 

Pri svemu tome dolazi do izražaja Isusovo poštivanje 
čovjekove slobode. Njoj Isus nikad ne čini nasilja. Uvijek je 
kod njega riječ samo o tome da se kod slušatelja probudi 
svijest odgovornosti te da čovjek dođe do one točke na kojoj, 
u punini svoje slobode, može reći svoje DA ili svoje NE. 16 U 
slučaju žene-preljubnice postaju jasnim to Isusovo raspolo- 
ženje i odlučnost: On nastupa u ime velikih ideala, ali s 
punom sviješću zauzetosti za čovjeka pojedinca, za ženu- 
preljubnicu; ne prisiljava ni nju ni njezine tužitelje da 
slijede njegovo mišljenje, nego im ostavlja slobodu da se 
sami odluče; ne odobrava zlo djelo, ali ženi-grješnici daje » 

A mogućnost da ispliva iz ponora zla i započne novi život. j 

U Isusovu je držanju duboko zacrtana misao da je^ 1 
apstraktna zauzetost za velike ideale i apstraktna osuda zla, 
uz praktično-konkretnu neutralnost i nezauzetost za čov- 
jeka, jedan od najpogibeljnjih oblika izdaje Božjeg kralj ev- 
s tva — - - 

Na tom putu vjernosti idealima Božjeg kraljevstva i 
zauzetosti za dobro ljudi Isus se ne da zaustaviti. Sa svom 
odlučnošću ide u susret najtežim događajima. Neumoljivo 
odlučno odbija i najdobronamjernije savjete da izbjegne 
stradanja i smrt na križu. Njegovo služenje ne poznaje 
granica, zato oštro prekorava Petra kad ga pokušava odvra- 
titi od puta u smrt: »Sotono (u značenju: protivniče), idi mi s 
očiju! Ti si spoticaj za me jer tvoje misli nisu Božje već 
ljudske« (Mt 16,23). Nakon tako oštra prijekora Isus nastav- 
lja svoje djelovanje kao da se ništa nije dogodilo: poučava 
učenike o tom što znači ići za njim - uzeti svoj križ i slijediti 
ga. Pouka je to o slobodi - oslobođenju čovjeka od sama 
sebe, njegova nagnuća da uvijek traži svoje, da želi sebe 
potvrditi i drugome nametnuti. Isus naprotiv, posve slobo- 
dan, želi sebe do kraja za drugoga založiti žrtvovati se i 
iskazati »do vrhunca ljubav« (Iv 13,1), budući se samo tako 

može potvrditi puna sloboda djece Božje koja spremno 
očekuju svečani nastup Božjeg kraljevstva - besmrtnog 
jedinstva ljudi u Očevoj ljubavi. 

Budući u Isusu živi takvo raspoloženje, raste u njemu 
spremnost za sve patnje koje izrastaju iz njegova odricanja i 
žrtve. I sve se to događa u bolovima i kušnjama, ali bez 
dubinske tjeskobe; protječe u snazi neprekidna susreta s 
Bogom iz kojeg nastaje sigurnost uskrsne vjere: prijelaz iz 
smrti u život. 


Ostaje otvoreno pitanje: tko je Isus? Tko je taj čovjek iz 
Nazareta koji može tako tajanstveno slaviti Boga, tako nese- 
bično ljubiti ljude i tako nevino umrijeti? Reklo bi se da je u 
njemu neka rasipnost: obilje vjere, pouzdanja i ljubavi što 
odzvanja kao pjesma iz nepoznate zemlje! 

Pa ipak Isusov je život u potpunosti život stvarnog čov- 
jeka: nema ništa namještena ni prividnaj Tsve je čista stvar- 
nost i is tinska doživljenost. To i čini njegovu osobu toliko 
A tajanstvenom, nedokučivom. Sve je u njoj koncentrirano u 
\\ živoj, djelotvornoj i konkretnoj datosti. 

j -Na pitanje: tko je Isus? konačno može odgovoriti jedino 

on sam! Pisac Ivanova evanđelja ovako je prenio Isusov 
odgovor: »Djela koja ja činim u ime svog Oca svjedoče za 
me ... Ja i Otac smo jedno ... Ja sam u Ocu i Otac je u 
meni! (Iv 10,25-30; 14,11). 

^■^'"‘»Stvarno je jedan put postojao čovjek koji je bio duboko 
vjestan svoje unutarnje povezanosti života i ljubavi sa 
svojim Ocem na nebesima«. 1 ' 

Isusovo raspoloženje ne izvire iz njegove borbe protiv zla 
kao kod drugih ljudi, ni iz naravnih pobuda osjećaja, ni iz 
prirođene pl emenitost i duha, ni iz čiste ljubavi, nego on je 
naprosto tu Cdol^^oSozg^.^tojuijmimiivMesLiaspo- 
i_v — o: — — 1 je Sin^ovječjj^čovje^i. U odnosu 

spram svega što postoji to raspoloženje je čist, nov početak. 
Božja ljubav postalajajiJsusiLiovjekoHujzlivena u pravo 
''"ljudsko biće, kolala je ljudskim mislima i govorila Tfuđškmr 
ježi£Q^M£dm)g3T ^^ doba; od ređeha-dmžtve^ 

nim, političkim i kulturnim obilježjima svoje okoline, ali 
tako da je svaki čovjek - ako mu je vjera oslobodila srce i 
oko - u čovjeku Isusu iz Nazareta mogao vidjeti čisti izraz 
raspoloženja Sina Božjega; mogao se hrabro odvažiti i priz- 
nati da je u Isusu Bog na poseban, neizreciv način nazočan i 
djelotvoran, da je Isus s Bogom povezan na jedincat, tajan- 
stven način do te mjere da s u On i n jegov Ot ac odista jedn oj, 

■Cpalje oci togatešTuTjemLvJ’eško je prodrijeti do kraja u 
tajnu Isu^7Tvenjsobe776T~sfaka je naša spoznaja povijesno 
uvjetovana i time ograničena. Uz to ona je otežana i zbog 
naše tmine, ali - i to je ovdje potrebno naglasiti - i zbog 
prejaka svjetla. 


Zbog nerazdvojne povezanosti i međusobne uvjetovano- 
sti kršćanskog života i Isusa Krista, Isus nije jednostavno 
osoba velikoga formata koja je nekoć živjela i iza sebe 
o stavila veliko živo tno djel o, nego on svo jim duhom živ' 
Jrajno nazočan u povijesnim zbiv an jima svih vremena 
cijelosti dijeli jisnri svoga 7lj ela^-4S^-rtsvo4aji--i voljenih 
^odbacivan i vrijeđan zajedno sa svojim djelom - ostvariva- 
njem Božjeg kraljevstva. 


U Isusu je moguće susresti jedincatu ljudsku osobu koje 
je biće u svim svojim protežnostima dovedeno do vrhunca 
antropoloških sadržaja, jače osvjetljenim i skladnije pove- 
zanim nego igdje drugdje u povijesti. Ta cjelovitost Isusova 
bića nije samo činjenica u sebi zatvorena, nego se očituje 
kao mjerilo svih ljudskih pokušaja, i to u konačnom izdanju. 
Ako s E. Frommom kažemo kako je vrhunac ostvarenja 
ljudskosti u punome rjizvilkiL rada i ljubavi, onda je Isus 
vrhunac i mjerilo svih ljudskih pokušaja tog najvIsegTiblika 
djelatnosti. Isusova »nova zapovijed« ljubavi, njegov zaht- 
jev: »Ljubi bližnjega kao samoga sebe«, ostvaren u svim 

protežnostima njegova bića i njegove opstojnosti, predstav- 
lja datost od koje se ni teoretski ne može dalje poći. 

Nesavršenost i nedovršenost našeg ljudskog bića više je 
nego očita ali je jednako potvrđen trajan nemir i nastojanje 
čovjeka da ide dalje, da sazrijeva i da se usavršuje. Čovjek 
sve više postaje svjestan te svoje usmjerenosti prema usavr- 
šavanju koje, uza sve kataklizme opće i pojedinačne, ipak 
krči sebi put naprijed, premda ne može sebi lako predočiti 
kako će ono konačno izgledati. Ostaje, naime, nerješivim 
pitanje ne čovjekova rasta i nadvladavanja pojedinih oblika 
svoje nesavršenosti, nego čovjeka u cjelini. Nisu u pitanju 
samo pojedini čovjekovi problemi, u pitanju je on sam: kako 
čovjekovu životu dati konačni smisao, kako nadvladati smrt 
i riješiti zagrobni usud? Iz ovoga izvora izvire uznemirenost 
što muti svaki pogled na čovjeka i njegove napore u smjeru 
osobna rasta i usavršavanja, svaki pokušaj ostvarenja cjelo- 
vitog čovještva; ovdje se rađa tjeskoba što narušava mir i 
sreću čovjeka uopće. Pogled u prošlost i prognoze za buduć- 
nost stoje bespomoćni pred tom zagonetkom. U povijesti 
postoji samo jedan, jedinstven i jedincat, primjer prodora 
svjetla u tu tminu: Isus Krist. Kao čovjek u svom uskrslom 
stadiju Krist predstavlja jedino rješenje - mogućnost osmi- 
šljavanja cjelokupne egzistencije, nadvladavanja smrti i 
otkrivanja tajne zagrobnoga života te se tako predstavlja 
kao konačni domet svake moguće antropologije. Čovjek se 
ne može zamisliti u savršenijoj formi od te i ne preostaje mu 
ništa drugo nego odvažiti se za život u nadi koju Isus nudi ili 
se izložiti hodu u konačni besmisao. 

Na svome usponu prema sve većoj slobodi i sve potpuni- 
jem čovještvu čovjek je neminovno upućen na su-čovjeka. 
Suvremena egzistencijalna filozofija potvrdila je i dala toj 
misli ono mjesto u suvremenoj antropologiji koje joj 
stvarno i pripada. Već je sredinom prošlog stoljeća filozof 
Ludwig Feuerbach tvrdio kako čovjek nema u sebi ni kao 
moralno ni kao intelektualno biće bit čovjeka, jer je bit 
čovjeka sadmuu^amc^^ čovjek^ 

Čovjekom. To je bila programatska misao koju su više- 
manje prihvatili ne samo filozofi nego i sociolozi i antropo- 
lozi suvremenoga svijeta, a židovski filozof i teolog Martin 
Buber dao joj je sažetu formulaciju: »Temeljna činje nica 

lj U€ lske--e££i^tenc^ 

Koliko je čovječanstvo u cijelošti razvilo svijest svoga 
zajedništva, kakvi su njegovi usponi i padovi, dostignuća i 
nade, može za nas ostati otvorenim pitanjem. Isusov doživ- 
ljaj su-čovjeka i njegova posvemašnja, bezpridržajna zauze- 
tost za drugoga, vizija njegova bratstva među ljudima do 
sada je potvrđena kaa jedinivpuni smisao^s vakog zajedni- 
Ifv^rtTblici se mogu mijenjati i stvarno se mijenjaju, ali gdje 
pd se pokušao zamijeniti taj puni smiso, forme bi se izro- 
le i okrenule u svoju suprotnost. Isusova zamisao ono- 
ana, do pune mjere dovedena zajedništva u Božjem kra- 
fevstvu u kojem su svi ljudi - oslobođeni tjeskobe što dolazi 
d besmisla i smrti - sudionici besmrtne slave i sreće kao 
tinska braća u zajedništvu s Ocem, svojim Bogom i Stvori- 
šenija je društvo v na vizija društva uopće, 
društva mogu^atntrtezrfTprema toj viziji i moraju 
mijenjati svoje ustrojbe i zakone da bi joj se približavala. 
Svako osporavanje ove tvrdnje gubi svoju snagu ako joj 
priđemo s druge strane. Možemo se, naime, pitati što uopće 
nd§i u sebi onu zadnju kohezijsku snagu koja bi nas ljude 
ogla međusobno zbližavati i u najdubljem korijenu 
^našega bića sjedinjavati? Pokušaja da se na to pitanje odgo- 
vori ima mnogo, ali gdje god se gibanje želi produljiti 
snagom koja nije osobne prirode, korijen našeg bića ostaje 
gladan. Koliko god bilo istinito da nas zajednička istina ili 
ajednički cilj mogu međusobno zbližavati i povezivati, zbli- 
ženost se događa jedino posredno i to na neosobnom 
f) području koje čovjeka čini manje osobom. Zbliži li nas, na 
primjer, zajednički interes, probitak, koliko i kako god bili 
njime oduševljeni, mi ćemo u korijenu svoga bića lako 
ostati jedni prema drugima tuđinci i stranci. - Snaga jedin- 
stva u Isusovoj zamisli osobne je prirode; ne zbližava nas 

n ešto, nego _Netkol U zajedničkoj privlačnosti koju Bog po 
Isusu u nama stvara obdarujući nas svojom beskrajnom 
ljubavi postajemo sposobni jedni druge voljeti. 

»’Ljubite jedni druge, znajući da se u dubinama svakoga 
od vas pojavljuje isti Bog’. Ta poruka, izrečena prvi put prije 
dvije tisuće godina, otkriva se danas kao bitan strukturalni 
zakon onoga što mi nazivamo razvojem i evolucijom. Ona 
štoviše ulazi u znanstveno područje kozmičkih energija i 
nužnih zakona. 

Doista, što se više trudim da s ljubavlju i udivljenjem, u 
svijetu paleontologije, spoznam beskrajna kretanja pro- 
šloga života, to sam više uvjeren kako će ovaj golemi razvoj 

- ROJI NIŠTA VIŠE NE MOŽE ZAUSTAVITI - doći do svojeg 
vrhunca samo kristijanizirajući se «. 19 

I Kroz dvije tisuće minulih godina u svijetu je, posredno ili 
I neposredno, nazočna Isusova misao, njegov život i djelo. 
Neovisno o tome koliko su ljudi svjesni ove nazočnosti, 
I /~\ njezina djelatnost raste. Stvarnost Isusa Krista sili povijest 
j na definitivnost, postavljajući pred ljude kao čimbenike 
povijesti neumoljivi zahtjev osobne odluke. Po tome ljudske 
odluke za dobro ih za zlo u povijesnom tijeku poprimaju sve 
korjenitije i jasnije obrise. 

v Povijest svijeta i čovjeka u njemu može trajati još neizm- 
jerno mnogo, ah bitno se više ništa neće dogoditi: čovjek će 
bitno ostati pred istim dilemama; može se voziti u savršeni- 
j jim i skupocjenijim automobilima, koliko god napredovao 
tehnički i koliko god ovladavao svijetom, on će ostati pod- 
\ vrgnut iskušenjima zla, ugrožavan tjeskobom besmisla i 
| smrti. Zbilja Isusova života, i to jedino ona, nagovještat će 
mu da i Bog ostaje isti: sva su njegova obećanja, dana 
ljudima u Isusu Kristu, trajna i sigurna. Stalnost njegove 
zauzetosti za čovjeka zauvijek je zapečaćena - on jest i 
ostaje za čovjeka sud i spas. Nakon što je Isus proživio 
ljudski život, u svemu istinski ljudski i do kraja Bogu vjerno 

- U odanosti prema Bogu i nesebičnu zalaganja za ljude - 
V^Čovjek je doveden pred neminovnost osobne odluke za ih 


90 


protiv njegova stila življenja i umiranja, za ih protiv njegove 
nade. Tomu se ne može ništa ni dodati ni oduzeti. U Ivanovu 
otkrivenju Isus Krist se jednostavno naziva AMEN (usp. 
3,14). 

Spoticaji na putu vjerovanja 


Pokušah smo istaknuti izvornost i nenadorn jestivnst jsii- 

sove osobe i djela za čovjeka pojedinca i ljuds ko društvo, / 

\sadašnjosM-h nd i ičnmto^feo^^ ovoga života 

stoji On kao jedina sigurnost; ako se njegovo Bogu odano i 
čovjeku naklono raspoloženje potvrđuje kao najčišća, 
božanska ljubav kojom Isus spontano prihvaća svakog čov- 
jeka bez ikakvih obzira i ograda tako da bi svaka sumnja 
bila uvreda, budi se u čovjeku pitanje: zašto ljudi odbacuju 
Isusa i njegovu poruku o čovjekoljublju našega Boga? zašto 
se polovično ih nikako ne odlučuju za Isusa i Božje kraljev- 
stvo? Na to pitanje teško je odgovoriti; moguće je samo 
pokušati razabrati neke čimbenike koji mogu uvjetovati 
zauzimanje stava, odnosno pomoći pri pokušaju da se pro- 
nađe odgovor na postavljeno pitanje. 

Prije svega valja reći da čovjek nijemi blizu tako jedno- 
^st*mi^^ bić^kalmTo^ 

češće - dosljedno takvomshvućanju - praktički postupamo. 
Naprotiv! Nikad ne možemo dovoljno snažno istaknuti da je 
čovjek veoma složeno i teško shvatljivo biće. Tajna njegova 
bjoajig deto I ileobuhvatlj^ — — — 

Ispod čovjekova svjesnoga života, njegovih misli fTitije- 
nja, krije se duboko nevidljiv, u podsvjesti sakriven, dubin- 
ski dio njegova bića iz kojeg kao iz svog korijena izviru 
misli, htijenja i osjećanja, ovisna o životu korijena kao voda 

0 svome izvoru. Nemoguće je sad određeno reći što sve 
oblikuje tu unutarnju srž čovjekova bića, jer je to zapleteno 

1 veoma teško pitanje, ah je posve sigurno da je za čovjeka 
neusporedivo važniji taj korijen njegova bića od npr. jedne 
njegove svjesne akcije i reakcije. Ovo nam pomaže shvatiti 

kako je mogućnost usvajanja životne istine, životnog stava, 
a o tom je ovdje riječ, putem samog razuma vrlo malena. 
Kao što čovjek ne živi samo od kruha, tako ne živi samo od 
razumskog dokazivanja. Čovjek, kako kaže R. Guardini, ne 
gleda očima; pogled očiju ima svoj korijen u čovjekovu srcu 
i čovjek gleda srcem. 

Često čujemo tvrdnju da dijete dolazi do razuma u sed- 
moj godini svoga života, tada postaje sposobno služiti se 
razumom. Nu to je tek početak buđenja razuma i razum- 
skog života, dok misaoni početak zrela rasuđivanja, otkriće 
osobnog Ja, biva tek u petnaestoj godina života. 

Što se dotle događa s čovjekom? Što je sve do tada ušlo i 
zauzelo prostore njegova bića! Što je sve oslobodio iz sebe i 
kakve je dojmove upio i naslage natovario njegov unutarnji 
dubinski korijen!? 

Iz toga i takva korijena treba tek oko petnaeste godine 
niknuti i izviti se snažan osobni zamah koji će ostvariti 
osobni susret s Bogom! Zar je moguće i pomisliti da se to 
može dogoditi samo teoretskim razlaganjem i dokaziva- 
njem?! 


Zakon rasta ne trpi izuzetke: on je uvijek skopčan s 
osobnim naporom ako je riječ o osobnu rastu. To je uspon 
koji zahtijeva jaču unutrašnju snagu. On ne trpi tapkanja na 
istom mjestu kojim rađa čovjekova nepokretljivost i 
duhovna tromost. Mi se tako lako s tim osobinama mirimo i 
pomirimo, sprijateljimo se s njima u pitanjima pravih vred- 
nota i očitih pustošenja. Većina je ljudi spokojno zadovoljna 
s kulturnim i civilizacijskim dostignućima, pa su rijetki 
pojedinci istinski stvaraoci, koje uz to često prate sumnje i 
sumnjičenja, osporavanja i osuđivanja njihove okoline. Još 
je bolnija naša sklonost da se sprijateljimo i s onim što u 
nama stvara pustoš, čini nas manje slobodnim i manje 
vrijednim ljudima. U tome se može ići tako daleko da 
očevidno bolesno stanje postane za pojedinca njegovim 

normalnim stanjem, pa svaki pokušaj da se to stanje izmi- 
jeni čovjek doživljuje kao napad na svoju ličnost i žestoko se 
protivi. 


Pojava mase i utapanje čovjeka pojedinca u njoj pod 
jakim pritiskom javnoga mnijenja, propagandno-reklamna 
djelovanja, ubitačna ritma tehnike, psihičke napetosti i 
skepse, otežava čovjeku - već samo po sebi teško - zrelo 
razmišljanje i slobodnu odluku za istinske vrjednosti. I 
budući je odluka za Isusovu poruku izuzetno teška, a njezini 
plodovi duboko osobni, pa po tom tihi i nenametljivi, čovjek 
doista može »gledati a da ne vidi, slušati a da ne čuje«. 

Danas se među mnogim našim suvremenicima može čuti 
prigovor kako ih kršćanstvo stješnjuje i čini nesretnijima i 
neprirodnijima. Lik čovjeka areligiozna tipa čini se narav- 
nijim i zadovoljnijim. 

Takvo pitanje pokreće čitav splet drugih pitanja! Pojam 
areligiozna čovjeka veoma je širok i nejedinstven, a pojava 
u povijesti mlada, pa naše društveno-povijesno iskustvo još 
nije sazrelo za konačnu prosudbu. Svakako treba vidjeti 
koliko današnja kršćanska praksa - a ona je za ljude mje- 
rilo, možda jedino, kojim mjere Isusovu poruku - stvarno 
izrasta iz Isusova nacrta života i stoji u skladu s Isusovom 
zamisli Božjeg kraljevstva?! U dugim razdobljima povijesti 
Isusove poruke u nju su se, s više ili manje uspjeha, uplićali 
raznorodni, nekada i oprečni, elementi kojih može biti i u 
današnjoj kršćanskoj praksi i pod kršćanskim, čak Isusovim 
imenom, a zapravo su posve nekršćanski i u biti negacija 
Božjeg kraljevstva. Jasno je samo po sebi da to zbunjuje i 
odbija, te ne opravdava Isusov poziv današnjim ljudima koji 
imaju probuđeniju svijest i kritičkiji stav od ljudi prošlih 
vremena. 

S ovim je tjesno povezano i pitanje kritičkoga raspolože- 
nja unutar samog kršćanstva. Služba proroka, nekoć u Sta- 
rom zavjetu nezamjenjiva u svojoj budnosti za očuvanje 

čistoće Božje poruke ljudima, potvrđena Isusovom rev- 
nošću i praksom ranog kršćanstva, kao da je netragom 
nestala, pa se danas u kršćanstvu njezini zakržljali ostaci 
sumnjičavo gledaju i guše, a nekad i nekršćanski progone. 

Posljedica toga je bjelodana: u užurbanu ritmu suvreme- 
noga života u kojem već jedno desetljeće znači kao nekad 
stoljeće po svojim ostvarenjima i po razvitku ljudske svije- 
sti, kršćanska poruka kasni i zaostaje po svojim izražajnim 
sredstvima i stvarnim pomagalima u napornu putu ljud- 
skoga uma i srca naprijed. 20 

Kršćanstvo se već dugo vremena gubi u prosječnosti. 
Njegov zov može postati čujan i privlačan samo ako krene 
naprijed i nadvlada osrednjost, te započne stvarati zrele 
osobe čija će otvorenost istini i zauzetost u čovjekoljublju 
izazvati čuđenje i dati naslutiti kako čovjekov duh - koji živi 
jedino od istine i ljubavi - u njima živi od osobne istine i 
osobne ljubavi Najvišeg bića, Boga. 


Neuspjeh kršćanstva predstavlja neuspjeh samih krš- 
ćana, onih iz prijašnjih razdoblja i nas danas. Nije riječ 
samo o neuspjehu, jer onaj bitni uspjeh u kršćanstvu sva- 
kako je neovisan o nama - on dolazi iz ljubavi Božje i 
predstavlja dar, kao što i naša ljubav, uza sve naprezanje i 
očividne »zaslužne« čimbenike, u svom korijenu jest i ostaje 
dar kojim bivamo obdareni. Ovdje je riječ o propustu, o 
proigranim prilikama, o nesvjesnu ali stvarnome pritisku i 
uznemirivanju naše podsvijesti koja registrira i pamti, čuva 
i sačuvanim uznemiruje čovjeka za sve ono što je moglo biti 
drugačije - bolje, da je on bio drugačiji, bolji kršćanin. 21 


Krist nije bio zadovoljan s čovjekom kakav jest. Tražio je 
od njega bitnu unutarnju promjenu i usmjeravanje u 
smjeru otvorenosti u nadi prema Bogu i zauzetosti i u 
posvemašnjoj ljubavi prema čovjeku. To je zahtijevao nje- 

gov poziv na metanoiu, obraćenje. Gdje god se naviješta i 
ostvaruje Isusova poruka, ova tajanstvena riječ u cijelom 
svom opsegu i sadržaju mora biti nazočna; njezin zov mora 
trajno pronalaziti odziv i nikada ne može biti opravdan 
»status quo«. Bog čije je kraljevstvo u Isusu Kristu postalo 
našim darom, jest Bog sve većih i većih mogućnosti - on je 
Bog komu je sve moguće (usp. Mk 10,27). On predstavlja 
krizu onoga što jest i stvara nadu u novo što još nije. 

Isusova poruka zbunjuje, izaziva i pokreće. Ona potiče na 
pouzdanje, na djela ljubavi bez računice. Krivo je kršćansko 
naviještanje ako se ograničava na ono što jest i to čuva kako 
jest. Mjerilo ispravnosti kršćanskog izričaja jest usmjerenje 
prema djelovanju i prema budućnosti, jer samo tako može 
doći do izražaja Bog koji je uvijek drukčiji i veći. Samo se 
tako stvara obzorje nade i slobode za čovjeka; jer: Isus je 
uvijek okrenut prema stvarnosti čovjeka, pomaže mu i voli 
ga; voli ga i služi mu da bi nadvisio sebe i naslutio tajnu 
svoje u Bogu skrivene sreće. 


V 

2. PRVE KRŠĆANSKE ZAJEDNICE 


Kroz dugo razdoblje kršćanske povijesti, od srednjeg 
vijeka pa do naših dana, u Katoličkoj je crkvi prevladala 
pojednostavljena, jednostrana i uljepšana, slika ranoga krš- 
ćanstva. Ona se temeljila i razvijala gotovo isključivo na 
izvješću što ga nalazimo u novozavjetnoj knjizi Djela apo- 
stolska, i to u onom dijelu tog izvješća koje govori o zajed- 
nici u Jeruzalemu. 

Prema tom ustaljenu shvaćanju bila je to jedna posve 
jedinstvena zajednica u kojoj su vjernici živjeli kao jedno 
srce i jedna duša, kao uzorno bratstvo prožeto iskrenom 
ljubavlju, strogim moralnim životom i općom stegom. 

Nema dvojbe da su te vrijednosti u ranom kršćanstvu bile 
njegovane, ali je slika tog kršćanstva ipak veoma složena. 
Jeruzalem je odista bio kolijevka kršćanstva: tu se savilo 
prvo gnjezdo i stvorila prva zajednica onih koji su povjero- 
vali u Isusa i prihvatili njegovu poruku o sveobuhvatnoj 
Božjoj ljubavi kao o velikom izmirenju i sjedinjenju - o 
životu u kojem Bog konačno nadvladava smrt i grijeh, te 
obećaj e život u svoj punini. Tu su poruku prvi Isusovi 
učenici odmah prenosili izvan Jeruzalema diljem prostra- 
nog Bimskog carstva te je već do konca prvoga stoljeća 
i jf kršćanstvo rasprostranjeno u 16 velikih pokrajina i broji 
| oko 45 što manjih — što većih zajednica od Kima u Italiji do 
i Edese u Sjevernoj Mezopotamiji, ili od Soluna u Grčkoj do 
Aleksandrije u Egiptu. 

Sama rasprostranjenost u tako udaljenim prostranstvima 
daje naslutiti kako je nemoguće govoriti o jedinstvenosti 

životnih uvjeta koji bi djelovali u smjeru jednoobraznog 
shvaćanja i izražavanja određene problematike. 

Već je prva zajednica kršćana u Jeruzalemu bila veoma 
složena. Nju su, istina, tvorili Židovi, ali iz različitih grupa- 
cija. Jače su se isticale dvije: jedna bijaše grupacija Židova 
strogih sljedbenika tradicije, a druga ljubitelja grčko-rim- 
ske kulture, takozvanih Židova helenista. One su se međ- 
usobno razlikovale u bitnim stvarima, pa su te razlike dola- 
zile do izražaja i nakon stupanja u kršćansku zajednicu: kad 
je trebalo zauzeti stav prema Židovskom zakonu i hramu, 
odlučiti se za naviještanje Isusove poruke drugim naro- 
dima, posebice Samarićanima. U tim, i mnogim drugim 
pitanjima, dolazilo jedo^razmimoilaženja izgređu-Rr^ćana 
iz redova ovih Židova helenista i onih tzv.(5rtodoksnili, što 
se lijepo vidi u nastuptHHmtičeničkoj smrtipTVog^kršćan- 
skog mučenika đakona Stjepana. 

Nu kako se rano kršćanstvo ne iscrpljuje samo u toj 
matičnoj zajednici u Jeruzalemu nego živi u zajednicama u 
kojima su zastupljeni svi ondašnji narodi: Židovi, Rimljani, 
Grci, Sirijci, Egipćani, Perzijanci, Arapi, složenost biva još 
većom: Najjače kršćanske zajednice razvijaju se u ondaš- 
njim velikim gradovima, gdje je živjela mješavina raznih 
naroda i život kiptio svojevrsnim stilom i donosio razno- 
vrsne probleme, često međusobno veoma oprečne. Tako 
dok je u Tarzu, rodnome mjestu apostola Pavla, prastarom 
prometnom čvorištu i granici dviju kultura: zapadne grčko- 
rimske i istočne semitsko-babilonske, u doba nastanka krš- 
ćanstva djelovao onda nadaleko poznat učitelj Atenodor koji 
je uspijevao oduševljavati svoje sugrađane za ozbiljan i 
čovjeka dostojan moralni život, za odgojna pitanja mladeži 
ističući geslo: »Postupaj s ljudima kao da te Bog vidi, i govori 
s Bogom tako kao da te ljudi slušaju«, dotle je u Rorintu, 
kamo je Pavao došao propovijedati, vladala raskoš i razvrat- 
nost neslućenih razmjera. 

Valja k tomu uzeti u obzir razlike u jeziku, tempera- 


^ Rano kršćanstvo 

mentu, načinu mišljenja i osjećanja, svakodnevnog života i 
rada ili, kratko rečeno, razlike u cjelokupnoj uljudbi. 

U spletu tako različitih povijesnih uvjeta razvijaju se 
kršćanske zajednice i u svome razvoju odražavaju svu slo- 
ženost životne problematike kao i mukotrpnost svojih 
nastojanja da za nju pronađu odgovore u svjetlu kršćanske 
poruke. Zbog toga razvitak svake pojedine kršćanske zajed- 
nice pokazuje određene vlastitosti, ah je kod svih zajed- 
nička ^rediinJa_toćka oko koje se sve kreće. To je uskrsnul i 
Krist koji je ist ovjetan^ s^ ovIJe miniT^u^om iz Nazareta! 
U skrsITKrisTjest Isus iz Nazareta; Isus iz Nazareta, onaj koji 
je bio raspet, jest Uskrsnuli Krist - on je kamen temeljac 
kršćanstva, njegov začetnik i dovršitelj. 

Drugim riječima kazano: Kršćani su u Isusu Kristu upoz- 
nali jedan ljudski život, pravi ljudski život, ah ujedno druga- 
čiji, neusporedivo ljudskiji - bolji od života cjelokupne 
okoline. On u tolikoj mjeri nadvisuje svaki drugi ljudski 
život dn ga je moguće shvatiti jedno kao Božji dar ljudima, 
kno puninu Božjeg^ životaTkoja postaje izvorom za život 
svijeta. U njemu vjernici postižu mir i izmirenje' zajedni- 
štvo i život - život oslobođen razorne moći grijeha, pritiska 
besmisla i straha umiranja. Zato za njih Isus Krist jest i 
ostaje jedinim mjerilom, putokazom i zakonom življenja: u 
nepomućenoj odanosti Bogu i nesebičnoj zauzetosti za sva- 
kog čovjeka - za svijet i ljude. 

U spisima Novog zavjeta vidljivo je kako se ovo kršćansko 
uvjerenje razvija i sazrijeva u sklopu dvaju nastojanja: 
jednom što ga tvori spontana želja kršćana da što dublje 
proniknu u tajnu Isusove osobe i djela, i drugom, da sve 
probleme svoga vremena riješe prizivom na zbilju Isusova 
života, njegova djelovanja i učenja. Oni npr., cijelu Bibliju 
promatraju i tumače u svjetlu Isusova života pokazujući 
Židovima kako je ona u cjelini usmjerena na Isusa, a osta- 
lim stanovnicima grčko-rimskog svijeta kako se u Isusu 
objavila punina božanske mudrosti, Logosa, ih kako se u 
njemu pojavio »božanski čovjek« (theios aner) za čim je 

čeznuo cijeli stari vijek. U jednoj ih u drugoj varijanti Isus je 
predstavljen s Božjom ovlašću da nadvlada sve čovjeku 
protivne sile - demone, da nadvlada smrt i besmisao, 
ostvari Božje kraljevstvo i obdari ljude Božjim mirom i 
prijateljstvom, nadom i slavom neuništiva života. 

Pritom kršćani - a to ovdje znači prvenstveno njihovi 
učitelji-teolozi, autori pojedinih knjiga Novog zavjeta - 
dopuštaju sebi slobodu da tu veličanstvenu ispovijest koja je 
jezgra kršćanske vjere uopće, uobliče slobodno, služeći se 
svim mogućim izražajnim sredstvima od onih skrajnje 
židovskih, kao što je to slučaj u poslanici Hebrejima, do 
izrazito hel enističkih, kojima npr. obilu je Ivanovo evanđ- 
elje. 

Njih ništa nije smetalo da u jednoj sredini Isusa iz Naza- 
reta nazivaju Sinom čovječjim, kao što je pretežno nazivan 
u jednom od najstarijih kršćanskih spisa koji je poslužio kao 
izvor Lukinu i Matejevu evanđelju (dokumenat Qu = 
Quelle), a u drugoj Gospod (Kyrios) ih Spasitelj (Soter) 
odnosno Božji Sin, Božja riječ i tako redom; kao što ih nije 
smetalo ni to da se izražavaju opisnije: Isus je objava Božjeg 
kraljevstva, objava Božje slave, Božja poruka i zapovijed, 
sud i otkup, punina istine i milosti, punina božanstva, ih, 
kako stoji u Ivanovu evanđelju: put, istina i život. 

Međutim, iza svakoga takva ili slična izričaja o Isusu i 
njegovu značenju za ljude stajalo je jasno i određeno krš- 
ćansko uvjerenje: tajnu Isusa Krista, njegove osobe i djela, 
nije moguće do kraja razotkriti. Isus Krist - objava punine 
Božjeg života ne može se nijednim ljudskim izričajem pot- 
puno razjasniti; svaki pokušaj donekle otkriva a donekle 
samo još jače prikriva tu neiscrpnu istinu. I jer je to bilo 
tako, služili su se brojnim i vrlo različitim vjerskim izriča- 
jima, a ni jednom jedinom nisu robovah niti jednoga^ćdi- 
_ nog smatrah nezaiiT 


iytm~™enadoknadivim. 

Kršćanska zajednica u Jeruzalemu 

Isusovo je djelovanje svoj vrhunac doživjelo u Jeruza- 
lemu; u tom je gradu Isus bio razapet i pokopan, ali se 
njegova povijest tim nije zaustavila nego se u snazi Božjeg 
duha upravo u Jeruzalemu začeo pokret - najprije kao mala 
zajednica, a zatim kao veliki čimbenik svjetskih razmjera - 
koji se po Kristu nazvao kršćanstvom. 

U početku je bilo teško zamijetiti da se Isusovi sljedbenici 
bitno razlikuju od Židova. Sudjelovali su oni, kao i drugi 
Židovi, u židovskom bogoslužju: posjećivali hram i obavljali 
propisane dužnosti, postili i molili, slavili subotu i bili gor- 
ljivi štovatelji Mojsijeva zakona (usp. Dap 2,45; 3,1; 5,13.21; 
21 , 20 ). 

Kršćani su ipak bili svjesni da tvore zasebnu zajednicu. 
Naziv ali su se crkvom. II grčkom jeziku ta riječ znači 
službeni zbor, ali u pozadini stoji hebrejska riječ kojom je, 
uz ostalo, označen Židovski narod u vrijeme putovanja kroz 
pustinju. Usvajajući za se taj naziv kršćani su htjeli reći 
kako oni ne tvore običnu zajednicu nego predstavljaju novi 
Božji narod. Kako su kasnije kršćanske zajednice nastajale 
u drugim mjestima, i one su nazivane crkvama, ali su se 
unatoč tome svi kršćani smatrali jednom zajednicom (usp. 
Dap 14,27; 18,22; 20,28). 

Žarište kršćanskog jedinstva i središte njihove povezano- 
sti bio je Krist. Kršćani u Jeruzalemu bili su Židovi koji su 
vjerovali da je Isus obećani Mesija, Spasitelj. Zbunjenom 
A mnoštvu koje je iznenađeno promjenom i odvažnim nastu- 
pom apostola pitalo što se to dogodilo Petar je odgovorio: 
»Izraelci, čujte ove riječi: Bog je pred vama potvrdio Isusa 
Nazarećanina moćnim djelima i čudesnim znacima koje, 
kako i sami znate, Bog učini po njemu među vama. Njega 
koji je predan po nepromjenjivoj odluci i predznanju Bož- 
jem, i koga ste vi bezbožničkom rukom razapeli i ubili, Bog 
> je uskrisio, oslobodivši ga od lanaca smrti . . . Neka sav dom 
V Izraelov sa sigurnošću spozna da je Bog učinio i Gospodi- 

nom i Mesijom tog Isusa kojeg ste vi razapeli« (Dap 2,22-24. 
36). 

Premda se, izvana gledano, ništa bitno nije mijenjalo, za 
one ljude koji su povjerovali Petrovim riječima i svjedoče- 
nju ostalih Isusovih učenika odluka da povjeruju u Krista 
imala je duboki smisao. Isus im je postao trajnom orijenta- 
cijom na putu do ostvarenja zreloga ljudstva; njima je 
postalo bjelodano kako se ono ne može ostvariti nikakvim 
zatvaranjem u sebe i tjeskobnim oslanjanjem na moć i 
bogatstvo, nego odvažnim odzivom na zov Božjeg duha u 
Kristu koji zahtijeva nesebičnu zauzetost za dobro ljudi i 
iščekivanje Božje budućnosti koja već sada određuje čovje- 
kov život i oslobađa ga svakog oblika tjeskobe pa i onog što 
nastaje od stradanja i smrti (usp. Dap 4,29-31; 5,40^11; 
7,54-60). 

Time se Isusovo značenje za prvotnu zajednicu nije iscr- 
ljivalo. Isus je za njih bio nešto daleko više od poticaja za 
život zrele osobe. U njemu je za njih bila djelotvorna sve- 
obuhvatna Božja dobrota i omogućeno konačno oslobođe- 
nje »od ovoga pokvarenog naraštaja« (Dap 2,40). Put do 
potpuna ostvarenja spasenja nije jednostavan: sve što se 
dogodilo na Isusu, treba se ostvariti i na svakom pojedincu 
budući se istom preko raznih oblika stradanja prispjeva 
slavi uskrsnuća. Činjenica da je Bog djelo spasenja u Isusu 
priveo do njegove punoće i zauvijek potvrdio dostatno je 
sigurno jamstvo da će Bog i gledom na Isusove sljedbenike 
održati svoja obećanja. 

Zato kršćani žive ispunjeni zahvalničkom radošću i nepo- 
kolebljivim iščekivanjem. Veseli su i zahvalni za sve što im 
je Bog Duhom Svetim u Isusu Kristu darovao;tmepokoleb- 
Ijivi su u i|čekivm4u Isusova ponovnog dolaska Pobjave 
punine spasenja. Tako oni stoje između početka i svršetka 
Isusove povijesti, povijesti svoga Krista i Gospodina. I 
budući su bili uvijek u iščekivanju, nisu se zbunili kad se 
njegov ponovni dolazak vremenski oduljio. Postavljeni 
između početka i svršetka, shvaćali su svoj položaj: za njih 

je uzvišenost i slava Uskrsnulog Gospodina još uvijek pri- 
krivena; život se odvija u stvarnosti ovoga svijeta i vjernici 
doživljuju na sebi zakon Isusova životnoga puta - kroz smrt 
do uskrsnuća, kroz poniženje i patnju do slave. Vjernici na 
zemlji žive u vjeri a ne u gledanju, ali ih ipak ispunja nada i 
radost Isusova uskrsnuća. Rad uskrsli Gospodin ponovno 
dođe, cijela će njegova zajednica doživjeti puninu radosti 
(usp. Dap 2,47; 4,2; 4,12; 4,21-26; 8,8; 10,43). 

Tko se u vjeri odluči za Isusa, Krista i Gospodina, te 
pristupi zajednici, biva kršten. To je od početka obred 
primanja u zajednicu (usp. Dap 2,38; 8,12.16.36.38; 9,18). 
Već krštenje u ime Isusovo dijeli kršćane od Židova i pred- 
stavlja ih kao povijesno uobličenu zajednicu. Njihovo jedin- 
stvo i izdvojenost potvrđuje se također »lomljenjem kruha« 
- euharistijom što se u zajednici slavi od početka u svojevrs- 
noj povezanosti s Isusovom posljednjom večerom (usp. 1 
Kor 11,20-29) i u iščekivanju eshatološkog slavlja u Božjem 
kraljevstvu (usp. Dap 2,42.46). 

Zajednicu predvode apostoli i starješine (prezbiteri). Oni 
joj stoje na čelu i njima se pojedini vjernici obraćaju u 
raznim potrebama. Među apostolima se posebno ističe 
Petar, a zatim Ivan i Jakov koji se predstavlja u ulozi 
upravitelja zajednice u Jeruzalemu (usp. Dap 12,17; 15,4-6; 
15,22; 21,18). 

Apostoli su svjedoci Isusova uskrsnuća i od Isusa su > 
primili nalog da Radosnu vijest objavljuju svemu svijetu. Pri 
biranju apostola koji treba zauzeti mjesto palog Jude 
upravo to dolazi do izražaja. Petar kaže: ». . . treba da bude 
skupa s nama svjedokom njegova uskrsnuća jedan od onih 
ljudi što su bili s nama sve vrijeme koje Gospodin Isus 
provede s nama, počevši od Ivanova krštenja do dana kad je 
x ii^nesen između nas« (Dap 2,21-22). 

načajno je ipak da se ne ističe toliko tko upravlja zajed- 
om, koliko se ističe sama zajednica - najj 
kvćL.zatim aposlali i starješine (usp. Dap 15,3. 


Budući su apostoli svojom bitnom i prvotnom dužnošću 

smatrali propovijedanje Radosne vijesti, za druge potrebe 
zajednice - za službu pomaganja siromasima izabrali su 
sedmoricu provjerenih ljudi (usp. Dap 6,1-6). Povjerena im 
je dužnost, jednako kao i starješinama, polaganjem ruku, 
kao što je nekoć Mojsije povjerio Jozui dužnost vođe i suca 
(usp. Dap 6,6; 4 Mojs 27,18; 5 Mojs 34,9). Uloga sedmorice u 
prvotnoj zajednici ipak nije bila samo pomaganje siromaha. 
Oni su također sudjelovali u propovijedanju. Jedan od njih, 
Filip, naziva se štoviše evanđelistom (usp. Dap 21,8). 

U zajednici, uza sve teškoće, vlada sklad: »Mnošivaje 
vjemikadnlo jedno srce i jednajhišas-(Dap 4,32). Isusov duh 
i primjer među njima živi i ttflhosposobljuje za velika djela 
čovjekoljublja (usp. Dap 2,1^10; 10,38; 4,32-37; 2,44-47), 
koje obuhvaća i neprijatelje (usp. Dap 7,59). 

Vjerojatno je prva zajednica u Jeruzalemu u samom 
početku bila sastavljena pretežno od Židova iz Galileje. Njih 
su Židovi u Jeruzalemu podcjenjivali i prezirali, pa su oni 
tražili dodir sa Židovima iz Diaspore i njihovim prozelitima, 
što se pokazuje pri izboru sedmorice muževa kojima apo- 
stoli povjeravaju brigu za siromahe - posebice za Židove iz 
Diaspore, Heleniste (usp. Dap 6,1). Među tom sedmoricom 
bio jf^Oilip^^ppjlriietlom poganin, koji je prenio Isusovu 
poruku iz Jeruzalema u Šamari ju. U lome su mu se kasnije 
pridružili Petar i Ivan. Time je kršćanstvu otvoren put u 
■ svijet. Duh kojim je bila prožeta mlada kršćanska zajednica 
bio je duh svobuhvatne Božje ljubavi što se ni pred kim ne 
zatvara nego se u punoj otvorenosti daruje svima i sve želi 
sjediniti u jednom Bogu koji je otac svih. Krećući se tim 
putem kršćanska zajednica raste i sazrijeva, postaje sposob- 
nom da po Isusovu primjeru posvjedoči savršeni oblik nese- 
bičnosti (usp. Dap 6,60) i otvori svoja vrata ljudima širom 
svijeta (usp. Dap 15,12,19-29). 

Postupno me opaža od vaja nje kršćanske zajedn ice o d 
ži dovstv žuNajprije su Petar i Ivan odgovorali pred Velikim 
vijećem. Bilo im je zabranjeno »da o Isusovu imenu govore i 
uče« (Dap 4,18). Apostoli su na to odgovorili: »Sami prosu- 

dite, je li pravo pred Bogom da se više pokoravamo vama 
nego Bogu! A što se nas tiče, mi ne možemo drugačije nego 
govoriti što smo vidjeli i čuli« (Dap 4,19-20). Poslije toga 
nastavili su propovijedati Radosnu vijest i ponovno se našli 
pred Velikim vijećem. Budući su u svojoj vjernosti Kristu i 
svjedočenju njegova uskrsnuća bili nepokolebljivi, članovi 
Velikog vijeća »vrlo se rasrdiše te ih nakaniše ubiti« (Dap 
5,33). 

u Tada je nastupio Gamalijel sa svojim poznatim prosvje- 
Idom. Bio je to »učitelj Zakona i poštovan od svega naroda« 
(Dap 5,34). Zatražio je da izvedu apostole i nakon toga 
I rekao: »Izraelci! Promislite dobro što kanite učiniti s tim 
ljudima! . . . kažem vam: Prođite se tih ljudi! Jer, ako njihov 
pothvat, ili njihovo djelo, potječe od ljudi, propast će, a ako 
/ potječe zbilja od Boga, nećete ga moći uništiti. Pustite ih da 
f ne dođete u sukob s Bogom!« (Dap 5,35-39). 

* Gamalijelov prijedlog bio je taj put usvojen. Apostole nisu 
pogubili nego samo išibali i pustili. Napetost je ipak i dalje 
rasla. Doživjela je svojevrstan vrhunac ubojstvom mladog 
Stjepana. Potom je sljedilo ubojstvo Ivanova brata Jakova i 
zatvaranje Petra. U međuvremenu kršćanski misionari nisu 
bili smo u Samariji nego i u Antiohiji. Tu je Barnaba naslu- 
tio kakvo se polja rada otvara kršćanskoj poruci pa je 
otputovao u Tarz da pozove Pavla. Njihovim nastupom 
počinje novo razdoblje u povijesti ranoga kršćanstva. 1 

r Kršćanske zajednice izvan Palestine - Apostol Pavao. Bitna 
obilježja kršćanstva u njegovim spisima 

Pavao je, nakon Isusa Krista, najznačajnija ličnost ranog 
kršćanstva. Na svoja tri misijska putovanja osnovao je i u 
vjeri utvrdio više kršćanskih zajednica kojima je utisnuo 
neizbrisiv pečat svog shvaćanja i svoje vjernosti Isusu Kri- 
stu. Njemu, prije svega, treba zahvaliti što se kršćanstvo 
oslobodilo židovske uskogrudnosti i otvorilo se svim lju- 
dima; on je, naime, u svojim zajednicama davao kršćanstvu 
ono obličje koje ga je osposobilo da bude katoličkom vje- 
rom, vjerom svih naroda i vremena te da se Isusovo čovje- 
koljublje uzdigne iznad svakog oblika legalizma i u životu 
potvrdi svojom zauzetošću za žive ljude u njihovim svakod- 
nevnim, velikim i malim, životnim teškoćama. 

1 Pavao je rođen početkom prvoga stoljeća u Tarzu, gradu 

dviju kultura - grčko-rimske i semitsko-babilonske, boga- 
tom trgovačkom središtu kamo se stjecala mješavina sta- 
novnika ne samo iz pokrajine Cilicije, nego i iz drugih 
prostranih predjela Rimskoga carstva. Duhovno ozračje bilo 
je helenističko. Njegovu utjecaju nisu izmakli ni Židovi, pa 
je Pavao, komu su roditelji dali ime Savao, što se nije 
dogodilo bez sjećanja na veliko ime židovske povijesti kra- 
lja Saula, od ranog djetinjstva upoznavao helenistički način 
mišljenja i izražavanja; mislio je i govorio grčki jednako kao 
svojim materinjim jezikom hebrejsko-aramejskim. Uz grčki 
jezik izučio je i rimski zakon i stekao rimski smisao za 
organiziran rad, a od svojih roditelja usvojio je židovsku 
strogost i ljubav prema otačkoj predaji. Još dok je Pavao bio 
dijete, u Tarzu je živio poznati učitelj Atenodor koji je 
običavao govoriti: »Tek onda ćeš biti bez strasti kad budeš 
molio Boga samo za ono što bi se usudio moliti javno . . . 
Savjest je svakom čovjeku i njegov Bog . . . Postupaj tako s 
ljudima kao da te Bog vidi i govori tako s Bogom kao da te 
ljudi slušaju«. 2 Njemu sigurno valja zahvaliti što je Pavao 
imao istančan sluh za savjest i što je o njoj u svojim 

pismima izrekao značajne misli. Od Grka je naučio cijeniti 
osobnu slobodu te je poslije u kršćanstvu mogao doživjeti 
puninu njezina ostvarenja: »Za slobodu nas je Krist oslobo- 
dio« (Gal 5,1). Ipak je, bez sumnje, na Pavla najviše utjecala 
židovska vjersko-kulturna baština koja je i u dijaspori 
snažno živjela u stavovima svojih nosilaca Židova farizejske 
orijentacije kojima je pripadala i Pavlova obitelj. Pavlovo 
kasnije djelovanje, posebice njegova pisma, svjedoče o nje- 
govom velikom poznavanju Svetoga pisma i iskrenu zanosu 
za Božju stvar. Vjerojatno tome zanosu treba pripisati 
Pavlovo nastojanje da nadvisi osrednjost te ostvari unutar- 
nju sigurnost i mir. 

Koliko je Pavao u svojim mladim danima bio u tim svojim 
nastojanjima uspješan, preostaje nam samo nagađati. 
Možda su njegovi drastični opisi života i etičkog stanja 
Židova i pogana, plastično prikazani u poslanici Rimlja- 
nima, uza svu svoju povijesnu zbilju, ipak i znak osobne 
unutrašnje napetosti i teških kušnji, koje su ga navele da se 
žestoko suprotstavi mladome kršćanstvu. 

Je li Mojsijev zakon odista nesposoban da čovjeku omo- 
gući osobnu zrelost i spasonosan mir u Gospodinu? Je li 
istina da pred Bogom Izrael zbilja nema više nikakve spasi- 
teljske uloge ni prednosti u odnosu na druge narode? Kako 
je uopće moguće i zamisliti da bi Isus iz Nazareta koji je 
sramotno završio život razapet poput zločinca bio obećani 
spasitelj? 

Takva i slična pitanja mogla su spontano nicati u njegovoj 
duši i izazivati pobunu koja ga je navodila da osudi i odbaci 
svaku pomisao kako bi takvo nešto bilo dopustivo u očima 
Božjim, te osobno bojovno nastupi protiv kršćana koji su 
šireći se iz Jeruzalema prenosili te zasade u grčko-rimski 
svijet i ukorjenjivali ih i u Damasku, središtu istočne Sirije. 
Teško je reći o kakvoj je vrsti progonstva riječ, ali je vjero- 
jatno da je Pavao kod nadležnih Židova posredovao i posti- 
zao da kršćani budu izbačeni iz sinagoga. 3 

Dok je Pavao bio zauzet tim nastojanjem, zbio se događaj 

pred Damaskom koji u njegovu životu znači posvemašnju 
prekretnicu. Što i kako se sve događalo u trenucima Pavlove 
preobrazbe, ostat će za nas tajnom. Jedno je samo sigurno: 
Pavao je doživio Kristov zahvat u svoj život i postao drugi 
čovjek - revnitelj za Isusa Krista i Božju poruku ljudima u 
njemu. Svi pokušaji drugačijeg tumačenja razbijaju se o 
čvrstini, trajnosti i dosljednosti Pavlove vjernosti Kristu u 
kojoj blista čistoća i zdravlje, širina i vedrina, sloboda i 
zauzetost njegova duha. 

Nakon krštenja u Damasku (Dap 9,18; 1 Kor 9,1; 15,8), 
Pavao je po sinagogama u tome gradu propovijedao da je 
Isus obećani Mesija. Bilo je to njegovo prvo ispovijedanje 
vjere u Isusa Krista i razjašnjenje promjene njegova dota- 
dašnjeg životnog puta. Kako je to za ljude bila teško shvat- 
ljiva promjena, Pavao se neko vrijeme povukao u Arabiju, u 
predjele jugoistočno od Damaska, gdje je nastavio svoje 
apostolsko djelovanje. Odatle se ponovno vratio u Damask 
(Gal 1,17) a iz Damaska - tri godine nakon obraćenja - 
odlazi u Jeruzalem »da upozna Petra« (Gal 1,18). Boravak u 
Jeruzalemu bio je izuzetno kratak, svega 14 dana. Pavao se 
poslije toga vratio u Siriju pa u svoju domovinu Ciliciju (Gal 
1,21), gdje je ostao sve dok ga, oko 44. godine Barnaba nije 
pozvao da dođe u pomoć vjernicima u Antiohiji, glavnom 
gradu Sirije. Bile su to po svoj prilici duge godine strpljiva 
sazrijevanja i čekanja da nastupi trenutak u kojem će Pavao 
zaploviti punim jedrima i ponijeti Isusovu poruku diljem 
grčko-rimskog svijeta. U razdoblju od 46-49. obavio je svoje 
prvo misijsko putovanje. Bio je prisutan na saboru u Jeruza- 
lemu 49. godine, a onda je poduzeo drugo misijsko putova- 
nje kroz Malu Aziju i Grčku. Treće misijsko putovanje izveo 
je u vremenu od 53/54. do 58. godine. Na Duhove 58. bio je 
u Jeruzalemu zatvoren. Odakle je prebačen u zatvor u 
Cezareji gdje je ostao dvije godine. Kao rimski građanin 
Pavao je prizvao na carski sud i bio odveden u Rim. Zarob- 
ljeništvo u Rimu trajalo je od 61. do 63. godine. Je li tada 
pušten, pa ponovno zatvoren i pogubljen ili je pogubljen za 

prvoga rimskoga zatočeništva, nije sigurno, premda je ovo 
posljednje vjerojatnije. 4 

Na svojim misijskim putovanjima, za ono doba dalekim i 
napornim, a u Pavlovim uvjetima i zadacima neizrecivo 
teškim i opasnim, Pavao je potvrđivao svoje zvanje »apo- 
stola pogana« (Rim 11,13), poistovjećivao se sa svojim pozi- 
vom i svojim djelovanjem, sagorijevao u svojoj odanosti 
Kristu i svojoj zauzetosti za dobro ljudi. 

Središnja misao poruke koju je Pavao prenosio od Jeruza- 
lema do Rima, od Antiohije do Atene, bio je Isus Krist 
razapeti i uskrsnuli - tajna Božje ljubavi prema ljudima. 

U susretu s Isusom prelama se svijet i mrse se svi ljudski 
pristupi, pokušaji i mjerila. Nekoć je i sam Boga i Božje 
djelovanje među ljudima zamišljao drugačije; morao se 
dugo boriti i sazrijevati dok se nije oslobodio ustaljenog 
shvaćanja Boga i njegova djelovanja, te se u snazi Božjeg 
Duha dovinuo do spoznaje da se ne treba stidjeti Isusova 
križa (usp. Rim 1,16) jer je Bog uvijek drugačiji i veći od 
svih ljudskih predodžbi i izričaja. U Isusu Kristu, poniže- 
nom i razapetom, Bog se ljudima objavio u svoj svojoj 
neizrecivosti i pomrsio sve ljudske predodžbe i izričaje o 
sebi, sva ljudska iščekivanja i mjerila; u svoj svojoj uzviše- 
nosti Bog je pokazao beskrajnu moć svoje ljubavi prema 
ljudima koja nadvisuje i nadvladava sve oblike zlobe i 
mržnje - jer je njegova ljubav božanski slobodna. 

Kad se jedanput riješio krivih shvaćanja o Bogu, Pavao je 
postao vjesnikom Radosne vijesti o drugačijem i većem 
Bogu pa je suzbijao pokušaje ljudi da Božje djelovanje u 
Isusu Kristu shvaćaju prema mjerilima ovoga svijeta: 

»1 dok Židovi zahtijevaju znakove, a Grče traže mudrost, 
mi propovijedamo Krista raspetoga, sablazan za Židove, 
ludost za pogane, a za pozvane - i Židove i Grke - Krista, 
Božju silu i Božju mudrost, jer je Božja ludost mudrija od 
liudi.iJJož ja slabost [ a ča od ljudi (1 Kor 1,22-26). 

Nema sumnje kako je u očima samozadovoljnih ljudi 
ludost očekivati spasenje od stradanja i poniženja na križu. 

V Nu Isusov križ nije samo objava poniženja i bijede, koja je 
ipak svojstvena svijetu i ljudima kao njihov nerazdvojni 
usud, nego je ujedno i nadvladavanje svakog oblika poniže- 
nja i bijede, stradanja i umiranja. Spoznaju i razumijeće 
toga daje Duh Božji (usp. 1 Kor 2,6-16): u njegovoj snazi 
čovjek shvaća kako je Isusova ljubav u svom najvećem 
izljevu - stradanju na križu - najveće očitovanje božanstva 
našega Boga i njegove moći da spasi čovjeka i usavrši svijet. 

Budući je Pavao na samom sebi duboko doživio veličinu i 
snagu Isusove ljubavi, bio je svjestan kako se ona ne da 

I riječima izreći i opisati. Za nju nema mjere, pa je Pavao i ne 
traži; zna da je uzaludno tražiti bilo kakvu mjeru. Nje uopće 
nema i ne može je biti. Da bi dočarao njezinu neizmjernost, 
Pavao se služi slikom križa: Isusova je ljubav onako nedo- 
kučivo i neograničeno velika kako su nedokučive i neogra- 
ničene daljine svemira što nam ih u sva četiri smjera poka- 
zuju prekrižene grede križa. 

Objava i posvjedočenje te ljubavi tako su stvarni da je u 
nju nemoguće posumnjati. Prije je moguće posumnjati u 
sve druge činjenice ljudske povijesti nego u činjenicu Isu- 
sove ljubavi. Ona stoji kao veličanstven svjetionik i privlači 
pogled udivljenja svih onih koji imaju sreću da je jednom 
susretnu i pogledaju pogledom željnim istine i sigurna 
utočišta. Na njoj je jedanput počinuo i Pavlov pogled i ostao 
trajno ispunjen udivljenjem i zahvalnošću. Prožet tim osje- 
ćajima, Pavao govori i piše o Kristu i njegovoj ljubavi s 
dubokim ganućem i zanosom. On i ne vidi mogućnosti da bi 
se o njima moglo i smjelo drugačije pisati, pogotovu kad je 
bjelodano da se slična pojava nikad nije očitovala u povijesti 
svijeta. Sve ono dobro i plemenito, pametno i lijepo što su 
ljudi stvorili u bilo koje doba - makar se radilo i o najljep- 
šim ostvarenjima ljudskoga uma i srca, kao što je to bila 
grčka umjetnost ili filozofija - sve se to gubi u svom siroma- 
štvu kad se usporedi s Kristom i njegovom ljubavlju: »Ali, 
što mi god bijaše dobitak, to poradi Krista smatram gubit- 
kom. Štoviše, čak sve gubitkom smatram zbog onoga najiz- 

vrsnijeg, zbog spoznanja Isusa Krista, Gospodina mojega, 
radi kojega sve izgubih i otpadom smatram: da Krista ste- 
knem i u njemu se nađem - ne svojom pravednošću, onom 
od Zakona, nego pravednošću po vjeri u Krista, onom od 
Boga, na vjeri utemeljenoj - da upoznam njega i snagu 
uskrsnuća njegova i zajedništvo u patnjama njegovim ne 
bih li kako suobličen smrti njegovoj, prispio k uskrsnuću od 
mrtvih« (Fil 3,7-11; usp. 1 Kor 1,18-31; 2,1-16; 2 Kor 3, 4-18; 
4,5-6). 

Premda je Krist i u njemu potvrđena Božja ljubav prema 
svim ljudima bila za Pavla neizreciva tajna, njezin je doživ- 
ljaj bio toliko snažan, toliko ga je ona osvojila i nadahnula 
da je o ljubavi mogao napisati uzvišene misli kojima nema 
ništa slično u dotadašnjoj svjetskoj književnosti i koji opis 
spada među najljepše stranice što ih je Pavlova ruka napi- 
sala. 5 

Još je ljepša širina i toplina Pavlova unutrašnjeg raspolo- 
ženja, njegova nastojanja da u sveobuhvatnoj ljubavi 
nasljeduje Gospodina: »Ja sam dužnik i Grcima i barbarima, 
i mudrima i nerazumnima« (Rim 1,14). Trudeći se među 
poganskim narodima, žrtvujući za njih svega sebe, Pavao 
nije zaboravljao ni svog naroda: »Istinu govorim u Kristu - 
ne lažem - zato mi svjedoči moja savjest zajedno s Duhom 
Svetim da u svom srcu nosim duboku i trajnu bol. Želio bih 
da ja osobno budem određen za uništenje, odijeljen od 
Krista, za svoju braću, za svoju rodbinu po tijelu« (Rim 
9,1-4). Na njih Pavao neprestano misli i za njih moli: 
»Braćo, želja moga srca i moja molitva Bogu za njih jest da 
se spase. Uistinu, svjedočim za njih da revnuju za Boga, ali 
ne s ispravnim razumijevanjem. Ne poznajući Božje pra- 
vednosti i nastojeći ustanoviti svoju vlastitu, nisu se podvr- 
gli Božjoj pravednosti. Krist je, naime, svrha i svršetak 
Zakona da se opravda svatko tko vjeruje« (Rim 10, 1 — 4). 
Gajio je čvrstu nadu u obraćenje i spas svoga naroda: »Neću 
vas držati u nejasnoći s obzirom na ovu tajnu da se ne biste 
oslanjali na vlastito mišljenje. Otvrdnuće jednog dijela Izra- 

ela traje dok pogani ne uđu u punom broju. Kad to bude, 
cijeli Izrael će se spasiti kako stoji pisano: 

’Od Siona će doći Osloboditelj; 
on će udaljiti bezbožnost od Jakova. 

I ovaj moj zavjet s njima ispunit će se 
kad im uzmem grijehe’« (Rim 11,25-27). 

Tako je za Pavla biti apostol značilo ne nadati se samo za 
sebe i ne radovati se samo svome spasenju, nego se nadati 
za sve i svima objavljivati nedokučivo bogatstvo i puninu, 
snagu i slobodu, istinski život - Krista, koji struji kao neodo- 
ljiva snaga ljubavi i nade u svakom vjerniku kao u arteriji 
koja živi samo utoliko ukoliko druge hrani. 6 

Potreba za zdravom hranom istine i pravednosti, unutraš- 
njeg mira i osobne slobode, čovječnosti i ljubavi bila je i u 
ono vrijeme zaista veoma velika. Već je izvanjska pojava 
robovlasničkog društva ostavljala tužan dojam na čovjeka 
Pavlovih pogleda: u milijunskom Rimu bilo je tada oko 
400.000 robova, a u polumilijunskoj Antiohiji u Siriji na 
svakoga slobodnog građanina dolazila su po dva roba. Pro- 
ničući izvanjske pojave ondašnjeg društva i otkrivajući 
izvore društvenih teškoća u unutrašnjoj bijedi i pokvareno- 
sti čovjekova duha, Pavao je ne samo vjerno prikazao činje- 
nično stanje (usp. Rim 1,18; 3,20; 1 Kor 6,1-14; Gal 5,16; 
6,10; Fil 5,17-32) nego je još snažnije svojim osobnim življe- 
njem i svojim naviještanjem krčio izlaz i stvarao uvjete za 
ostvarenje čovječnosti u Isusovu Duhu slobode i odgovor- 
nosti. 

Sloboda o kojoj Pavao govori i za koju se zalaže prven- 
stveno je osobna sloboda čovjeka pojedinca, vjernika i člana 
kršćanske zajednice kojoj se Pavao obraća (usp. Rim 
7,17-25; 8,12; 1 Kor 3,23; Gal 5,13). Jer je čovjek pojedinac 
uvijek uključen u zajednicu i u svijet, koji upravo po toj 
uključenosti postaje njegovim svijetom, Božje djelovanje u 
Isusu Kristu, namijenjeno čovjeku pojedincu, ima, prema 

Pavlovu shvaćanju, posljedice za društvo i cijeli čovjekov 
svijet. Dakako da u Pavlovim spisima općečovječanski pro- 
blemi dolaze do izražaja u ruhu svojstvenu onome dobu i 
životnim uvjetima. U pitanju je opterećenje čovjekove sav- 
jesti - grijeh, problematika ispunjavanja neizbrojivih pro- 
pisa Mojsijeva zakona, tjeskoba što je stvara problem smisla 
života i smrti (usp. Rim 7,3; 8,2; 5,10-17; 6,22). Tek kad 
čovjek slobodno odahne od pritiska te nevolje, postaje spo- 
sobnim razvijati svoju osobnu slobodu prema sve većim 
mogućnostima zauzetosti za opće dobro. Ta zauzetost 
doživljuje svoj uspon i puni procvat u ostvarenju ljubavi. 

Poziv na taj vrhunski oblik slobode odzvanja u Pavlovim 
poslanicama i pokazuje da njegov sukob oko opsluživanja 
Mojsijeva zakona (usp. Gal 3^1) nije odbacivanje dobrih 
djela, nego suprotno: nastojanje i želja za istinskim dobrim 
djelovanjem. Mojsijev zakon i njegovo opsluživanje nije 
moglo ostvariti taj cilj. Razlog pak za to nije u Zakonu nego 
u ljudima. Ljudi, slabi i skloni na zlo, ispunjavanjem propisa 
Zakona postaju umišljeni i oholi, u njima se rađa samoza- 
dovoljstvo i ponašaju se kao da sami sebe opravdavaju, što 
je temeljna zabluda koja zatvara čovjeka u sama sebe i čini 
ga robom vlastite svoje izgubljenosti. Samo u čovjekovoj 
otvorenosti i spremnosti da mu se taj vrhunski vid slobode 
velikodušno daruje, neovisno o njegovim djelima, nastaje 
za čovjeka mogućnost ostvarenja pravednosti kao Rožje 
pravednosti i slobode za koju nas je Krist oslobodio (usp. 
Rim 1,16; 3,21; Gal 5,1; 2 Kor 3,17). 

Naglašavajući na taj način Božje djelovanje, Pavao nije 
gušio čovjekove mogućnosti nego ih je oslobađao robovanja 
umišljenosti i sebičnosti, postavljao im sigurno uporište s 
kojeg se mogu razvijati i u snazi Božjeg Duha preobražavati 
čovjeka u njegovu korijenu. Dok čovjek to doživljuje, u 
njemu se spontano rađaju doživljaji udivljenja i zahvaljiva- 
nja, što je odista bilo vidljivo obilježje i Pavla osobno i 
njegovih vjernika uopće (usp. Rim 1,8; 1 Kor 1,4.27-31; 2 
Kor 1,3-7; 3,8-18; 6,10; 7,4; 13,11; Fil 2,18; 4,4; 1 Sol 1,6). 

Time je u čovjeku pokrenuta trajna djelotvornost koje je 
domet potvrđen u susretu: davanju i primanju, u susretu s 
Bogom u Isusu Kristu, primanje Božjeg dara i poziva na 
odziv i uzdarje djelima čovjekoljublja. Umrtvljenost i nepo- 
kretljivost isključuju se u korijenu: čovjek u vjeri doživljuje 
sebe kao biće što trajno živi darom Božje ljubavi, nepre- 
kidno prima pa po tom i uvijek zahvaljuje i trajno u ljubavi 
djeluje. On je zaista u Kristu novo stvorenje, on posjeduje 
novi način egzistiranja (usp. Gal 6,15; 2 Kor 3,4-6; 8-9; Gal 
5,6; 5,25). 

Na taj je način i Pavao postajao tvorcem novog razdoblja 
čovječnosti koje je jednom započelo s Kristom a sad se 
Pavlovim nastojanjem nastavlja. Rađali su se novi profili 
kršćanskog humanizma, kovalo se zajedništvo i prijatelj- 
stvo, stvarala se zajednica jednakosti i bratstva u slobodi 
djece Božje. Stvarali su je robovi i slobodni građani, Grci i 
Rimljani, Židovi i barbari, muškarci i žene, bogataši i siro- 
masi. Razlike su među njima bile velike, ali je bio jedan te 
isti Duh - Duh Kristov koji ih je povezivao i u kojem su i oni 
postajali jedno. Premda je Pavao ostajao kritički budan i 
svjestan slabosti svoje zajednice koju je neumorno isprav- 
ljao i ispravljajući dalje izgrađivao, mogao je biti ponosan i 
sa zadovoljstvom napisati: »Nema tu više ni Židova ni Grka, 
nema više ni roba ni slobodnjaka; nema više ni muškog ni 
ženskog, jer ste vi svi samo jedan u Kristu Isusu« (Gal 
3,28-29). 

Što je za razvitak zrele ličnosti značilo to zajedništvo što 
ga je Pavao u Isusovu duhu stvarao, možda se može jasno 
vidjeti na primjerima najbližih Pavlovih suradnika. Bila je 
to cijela četa po izbor junaka koje je Pavao odgajao i koji su 
razvijajući svoju osobnost sazrijevali i postajali ne samo 
Pavlovi odlični pomagači već i pravi apostoli kršćanske 
slobode. Još uvijek nisu dovoljno proučeni i priznati profili 
Barnabe i Marka, Apolona i Luke, Silvana i Epafre, Tihika i 
Dmoteja i drugih članova Pavlova »glavnog štaba« (Holz- 
ner ), ali su ipak toliko određeni i jasni da ih s pravom 


^ Rano kršćanstvo 

možemo smatrati zrelim predstavnicima kršćanskog huma- 
nizma i odgovorne slobode u čovječanstvu uopće. 

Dok živi u ovom svijetu, čovjek je izvrgnut pogibli da se u 
svom shvaćanju slobode prevari. Sklon je pomišljati samo 
na slobodu od pritiska raznih vrsta: obveze rada i društvene 
odgovornosti, utjecaja okoline i životnih uvjeta, te ne shva- 
titi gdje je njegova prava sloboda. Da bi doživio pravu 
slobodu i sreću svoje slobode nije dovoljno ni samo zalaga- 
nje za dobro ljudi. Traži se još nešto: čovjek mora postati 
svjesnim svoje prave situacije i duboko se zamisliti nad 
svojom ljudskom sudbinom, u onom bitnom smislu, koja je 
prožeta unutarnjim nemirom - tjeskobom što izvire iz neri- 
ješena pitanja smisla života, smrti i zagrobna usuda. Pavao 
je to znao pa je zato svoju poruku o slobodi obogatio istica- 
njem potrebe opravdanja vjerom što nam ga Bog daruje u 
Isusu Kristu. I jer čovjek nikad nije lišen pogibli da tražeći 
istinsku slobodu postaje robom raznih demona - težnje za 
posjedovanjem, strasti za vladanjem, egoizmom, užitaka - 
koji mu ne mogu dati ono zadnje, potpuno oslobođenje, 
Pavlov poziv na osobnu, unutrašnju slobodu koja uključuje i 
opravdanje po vjeri u Krista, ima za čovjeka trajnu vrijed- 
nost. 

Ovaj zahtjev poprima nove dimenzije u svjetlu Pavlova 
neposredna zalaganja na društvenom planu. Pavlovo nasto- 
janje nije bilo samo u riječima nego i u djelima. Možda je 
dovoljno upoznati Pavlov postupak s robom Onezimom pa 
da shvatimo njegov doprinos razvitku društvene slobode. 
Rako s vremenom društvena sloboda ili nesloboda sve više 
utječe na čovjeka pojedinca i njegovu osobnu slobodu, 
Pavlovo shvaćanje i zalaganje za posvemašnje čovjekovo 
oslobođenje za slobodu predstavlja snažan poticaj za sve 
one koje je Isus za slobodu oslobodio. 7 

Krećući se tim putem i ostvarujući taj duh slobode, vjer- 
nik ide u susret eshatološkoj budućnosti u kojoj će se 
sloboda djece Božje, u kojoj imaju udjela sva stvorenja i 
cijeli svemir, konačno usavršiti i u savršenu obliku objaviti. 8 

Dok se to ne ostvari, čovjeku preostaje život u nadi i 
kušnji, patnji i slavi - kao Pavlu. On je mnogo trpio (usp. 2 
Kor 11,16-33). Pa ipak nad svim se njegovim patnjama 
uzdiže i pobjeđuje unutrašnja sigurnost da je on u skladu, 
razumijevanju i prijateljstvu s Bogom, makar tijek njegova 
života svjedoči protivno i makar se činilo kao da se Bog 
udaljio i ostavio ga sama. Duh Božji bdije i u njemu svjedoči 
da je Božji suradnik. I najveća nevolja može se u jednom 
trenutku okrenuti na dobro. Što god se dogodilo, Pavao 
ostaje smiren, svjestan i siguran: »da nas neće ni smrt, ni 
život, ni anđeli, ni poglavarstva, ni sadašnjost, ni budućnost, 
ni sile, ni visina, ni dubina, ni bilo koje drugo stvorenje 
moći rastaviti od ljubavi Božje koja je u Kristu Isusu, 
našemu Gospodinu« (Rim 8, 38-39). 9 


Kršćanstvo u Ivanovim spisima 

Spisi Novoga zavjeta koji se pripisuju apostolu Ivanu 
predstavljaju zasebnu cjelinu u kojoj se ocrtava život vjer- 
nika krajem prvog stoljeća najvjerojatnije u kršćanskim 
zajednicama Male Azije. 

Kršćanske su se zajednice oslobodile povezanosti sa 
židovstvom i one problematike što su se židovski kršćani 
namećali; utihnula je raspra o ulozi Mojsijeva zakona, 
toliko značajna u vrijeme Pavlova djelovanja, ne zapaža se 
nikakva posebna prednost Židova u odnosu na vjeru, nego 
se, štoviše, ističe napetost između njih i vječnog života 
ponuđena u Isusu Kristu. 

Nazire se, također, napetost što nastaje između kršćan- 
skih zajednica na jednoj i nasilja rimskih vladara, vjero- 
jatno Nerona i Domicijana, na drugoj strani. 

Duhovno ozračje u kojem žive kršćani snažno je obilje- 
ženo helenizmom i u njemu razvijenim poganskim misteri- 
jima kao i gnostičkim gibanjima koja se, istina, u širim 
razmjerima tek naslućuju ali su već prisutna i prijete. Pod 

utjecajem poganske gnoze razvijala se zasebna vrsta 
duhovnosti - unutrašnje religioznosti - prema kojoj nije 
bilo jednostavno zauzeti stav, a pogotovo ne ocijeniti je 
negativno i odbaciti. To je bilo tim teže što su njezini 
izričaji, slike i simboli, postajali u ono doba općim kultur- 
nim blagom koje je i kršćanima bilo i te kako dobro došlo. 
Premda se glavni sukob kršćanstva i gnosticizma odvijao u 
drugom stoljeću, prvi su se dodiri zbili već pri kraju apostol- 
skog razdoblja, što je značajno upravo za Ivanove spise. 
Odgovarajući potrebama svoga doba pisac se služi ne samo 
biblijskim nego i helenističko-gnostičkim izražajnim sred- 
stvima i prilagođuje se slušateljima na izvanredno uspješan 
način. Kako samo u ondašnjem ozračju zvuče moderno 
njegove riječi: »A ovo je vječni život: spoznati tebe, jedinog 
pravog Boga, i onoga koga si poslao, Isus Krista«. (Iv 17,3)! 

Služeći se helenističko-gnostičkim rječnikom, slikama i 
simbolima, autor nije umanjio izvornost svojih izvještaja. 
Njegov svijet ostaje i potvrđuje se kao djelo Božje i u njemu 
se, uza sve zlo što postoji, stvara prostor za ostvarivanje 
konačnog spasenja. Tama i rasulo koje daju tragično obi- 
lježje ovozemaljskom životu nastaju kao posljedica čovje- 
kova namjernog zatvaranja u granice svoje skučenosti i 
grješnosti. Ta skučenost poprima tragične razmjere jer se 
čovjek zatvara i onda kad mu Bog u Kristu postaje bliz i 
priopćuje mu tajnu svoje beskrajne dobrote: »Bog je tako 
ljubio svijet da je dao svog jedinorođenog Sina, da ne pogine 
ni jedan koji u nj vjeruje, već da ima vječni život. Bog, 
naime, nije poslao svoga Sina na svijet da sudi svijet, nego 
da se svijet spasi po njemu« (usp. 1 Iv 4,7-16). 

Ivanovo evanđelje usredotočeno je na dvije ključne teme: 
Isus se objavljuje svijetu (2-12) i svojim učenicima (13-20). 
Pojedinosti su ispuštene da bi se cjelina i ono najhitnije jače 
istaknulo. Ni gole činjenice nisu u prvom planu, nego smi- 
sao što ga otkrivaju Isusove izreke, posebice one u kojima 
Isus nastupa s naglašenim »ja sam«. Te se izreke susreću u 
raznim inačicama i tvore bitno obilježje Ivanova evanđelja 

(usp. 6,35; 8,12; 9,5; 10,11; 11,25; 14,6). Pisac se obraća 
vjernicima i želi prvenstveno probuditi i ojačati njihovu 
vjeru u Isusa, Spasitelja i Sina Božjeg. U tom kontekstu te su 
izreke obećanje i ponuda: ono za čim čovjek čezne, što i 
nesvjesno traži, Isus Krist u sebi otkriva i nudi, negirajući 
istodobno sve nadomjestke života i spasa kojima se ljudi 
olako zadovoljavaju. 10 

Život kršćanske zajednice u svakom njezinu članu ute- 
meljen je i određen osobnom vjerom u Isusa Krista, iz čega 
već ovdje na zemlji započinje za čovjeka vječni život i, kao 
neposredni plod, međusobna ljubav, što će svoj puni pro- 
cvat doživjeti u eshatološkoj radosti i miru. 

Zato se u kršćanstvu postavlja odlučno pitanje osobnog 
odlučivanja za Krista, koji se obraća ljudima i poziva ih da 
se otvore i prime njegovu ponudu prijateljstva. U tom pro- 
cesu sve nosi osobno obilježje. Čovjek je usmjeren prema 
osobi. Kad uspostavi istinske međusobne odnose, on je 
otkrio istinu; kad uspostavi prijateljstvo s Kristom, našao je 
svu istinu i postaje zadovoljan i sretan. Isus ne nastupa tako 
da ljude samo u nečemu poučava, već ih on poziva k sebi; i 
kad im nešto priopćuje ili obećaje, opet se to svodi na njega 
osobno: »Ja sam put, istina i život ... Ja sam u Ocu i Otac je 
u meni . . . Ako me tko ljudi,. . . i moj će ga Otac ljubiti« 
(14,6.11.23). 

Osobna povezanost s Isusom razvija se u vjeri i rađa 
međusobnom ljubavlju. Vjerovati i ljubiti znači ispunjavati 
Isusove zapovijedi, jer je u vjeri i ljubavi sve sadržano (usp. 
14,15-24; 15,10; 1 Iv 3,22 si). 

U tom raspoloženju i njemu primjerenu djelovanju čov- 
jek sudjeluje svojom slobodnom odlukom, ali je nazočna i 
snaga Božje pomoći (usp. 6,44; 17,2; 1 Iv 2,27). 

Slušatelji ipak ne shvaćaju Isusa i mnogi odbijaju njegovu 
poruku. Njihovo neshvaćanje drastično je opisano u izv- 
ješću o iscijeljenju slijepca od rođenja, a njihovo protivlje- 
nje Isusu prerasta u mržnju koja se odnosi i na njega i na 
njegove učenike (usp. 9,7-8; 15,24; 1 Iv 3,13-15). 

Protivljenje svijeta i ugroženost u svijetu doživljuje i 
kršćanska zajednica, ali se ipak ne da pokolebati u vjeri. U 
njoj živi svijest da je unatoč tami prisutno svjetlo koje tmina 
ne može utrnuti (usp. 1,5). U ovom svijetu koji obiluje 
raznovrsnim nevoljama - bolešću i smrću, neznanjem i 
nerazumijevanjem, laži i nepravdom, zlobom i mržnjom - 
Bog je u Isusu ljudima ponudio mogućnost da postanu 
djecom Božjom te čitav svijet bude spašen po Kristu (usp. 
1,9-12; 10,16; I Iv 2,2). 

Uza svu objavu Isus i za vjernike ostaje tajna; upravo jer 
se objavljuje, doživljuje se kao neiscrpiva tajna (usp. 
4,32.53.34; 14,15; 16,18). Samo tko se u vjeri s punim preda- 
njem odluči za Isusa i u ljubavi nastoji svoju vjernost dje- 
lima potvrditi, otvara se djelovanju Božjega Duha i postaje 
sposobnim primiti istinu (usp. 12,44-47; 16,12-15; 1 Iv 
5,20). Zato je zatvaranje u sebe i oholo uzdizanje pogibeljno 
za čovjeka. Umišljenost i uskogrudnost navodila je Židove 
da se suprotstavljanjem Isusu i njegovu navještanju, odluče 
protiv Boga, a za laž i prijevaru, te se pri tom pozivaju na 
najveće vrijednosti svoje baštine - na Abrahama i Mojsija, 
na Božji hram i Sveto pismo (usp. 8,44; 8,39; 5,41-47; 
5,39-40). 

Tragičnost ljudske povijesti doživljuje tu vrhunsku nape- 
tost i postaje bjelodano jasna: u sukobu istine i zablude, 
ljubavi i mržnje ljudi mogu ići do kraja. Pisac to želi vjerni- 
cima snažno istaknuti svojim antitezama: svjetlo - tmina, 
sloboda - ropstvo grijehu, život - smrt. Sve to nije nikakva 
filozofska spekulacija, nego zbilja koja u Isusovu životu 
postaje zaoštrenom te u njegovoj smrti na križu poprima 
najstrašniji oblik. 

Takva situacija ostaje i dalje: zablude nije nestalo, mržnja 
se nije ugasila. Moglo bi se pomisliti da vjernike neminovno 
mora prožimati neka sjeta i tjeskoba kad im ni Isusovo 
uskrsnuće nije izmijenilo životnu ,^amost v Ali^nije..lako. 
Kršćanska zajednlča žrvHu -nadi i mjernici u njoj imaju 



sposobna nadvladati strah i tjeskobu (usp. 14,27-31; 
16,20-24f l Tv 447-20)^ 

To je plod Isusova duha koji bdije u snazi kakva se nije 
očitovala dok je Isus vidljivo bio na zemlji (usp. 7,39; 
16,5-15; 17,24-26). Oproštajni Isusovi govori na jedinstven 
način ocrtavaju sliku njegove zajednice koja ostaje na zem- 
lji kao vidljivo svjedočanstvo djelovanja njegova Duha. Nje- 
zina povijest ide dalje, stvara se i razvija, potvrđujući Isu- 
sovu sudbinu u teškim kušnjama i stradanjima, ali uvijek s 
pogledom na onoga koji je nadvladao svijet (usp. 16,33). 
Teškoće nisu za nju samo pogibao, nego imaju i odgojnu 
zadaću: čuvaju vjernike od gnostičke zablude umišljene 
savršenosti koja bi željela slaviti pobjedu odmah, prije nego 
je konačno objavljena. 

Sada je vrijeme strpljive ustrajnosti i ljubavi. Tko ustraje, 
ništa mu se zla neće dogoditi - jer u bitnom je sve već 
odlučeno. Isusovo stradanje ujedno je i njegovo uzvišenje; 
smrt i uskrsnuće idu zajedno (usp. 3,12-14; 6,62-63; 12,23; 
17,2-5). Tako je i u životu njegovih vjernika: oni već posje- 
duju vječni život (usp. 3,18; 5,24); njihova egzistencija nije 
više od ovoga svijeta i oni u ovome životu ostvaruju eshato- 
lošku budućnost; imaju eshatološku radost i eshatološki mir 
(usp. 15.11; 16,20-24; 14,27; 16,33). Ni smrt za njih nije više 
strašna: ona je samo prijelaz, težak ali sigurno prohodan, k 
Ocu (usp. 11,25-26; 17,13.24). 

Tako je završetak Isusova zemaljskog života postao stvar- 
nim početkom novoga života ljudi na zemlji. Svi koji se u 
vjeri odvaže za život s Isusom Kristom, pozvani su da uza- 
jamnom ljubavlju posvjedoče istinitost Božje ljubavi prema 
ljudima. Isusova je odanost Ocu od početka pa do smrti na 
križu posvjedočena njegovom službom za dobro ljudi. Tim 
je zacrtan put svakom vjerniku i cijeloj kršćanskoj zajed- 
nici. U tom se svjetlu sve promatra i vrednuje. I Ivan 
Krstitelj nije predstavljen kao propovijednik pokore i obra- 
ćenja nego kao svjedok: došao je »kao svjedok da svjedoči 
za Svjetlo« (1,7). Samo ozbiljnim zalaganjem za dobro dru- 

gih, počevši od najmanjih i najnižih usluga - kao što je 
pranje nogu - pa sve do darivanja života, raste u vjeri 
međusobna ljubav Isusovih vjernika i po njoj njihovo svje- 
dočanstvo za Isusa Krista i objavu Božje ljubavi prema 
ljudima. U tom je njihov sud i njihov spas (usp. 3, 18). 11 

Situacija u kojoj se nalaze vjernici Ivanova evanđelja još 
je zaoštrenija u Apokalipsi, jedinom proročkom spisu 
Novoga zavjeta, ali je i duhovni profil kršćanina ocrtan s 
istančanijim osjećajem za njegov najviši domet i konačnu 
sudbinu. 

Kršćani su u Apokalipsi izloženi otvorenu progonstvu. U 
Maloj se Aziji širio kult rimskoga cara i postajao mjerilom 
građanske odanosti. Kršćani su zbog toga krivo predstav- 
ljani kao neprijatelji, protivnici i nevjernici te bili izloženi 
okrutnim progonima (Usp. 2,10; 13). Među kršćanima je 
bilo straha, osjećaja nesigurnosti i sumnje. 

Pisac im prenosi Božju poruku nade i ohrabrenja. U 
sadašnjim tegobama nazire on znakove posljednje, najveće 
nevolje koja nastaje u zadnjem sukobu dobra i zla na 
svršetku svijeta. Tada će tjeskobna zbivanja poprimiti sve- 
mirske razmjere (usp. 8,7-9, 21). 

Dok se odvija velika drama, pokazuju se u pojedinim 
prekidima prizori liturgijskog slavlja na nebu (usp. 4,8-11; 
5,8-14; 7,9-12; 11,15-18; 14,1-3; 15,2-4; 19,1-8), 

Nebesko se slavlje odvija u savršenom miru, ispunjeno 
zahvalnošću: 

»Zahvaljujemo ti, Gospodine, Bože, Svemogući, 

’koji jesi’ i koji bijaše, 

što si uzeo u ruke svoju veliku vlast 

i ’počeo kraljevati’. 

’Narodi su provodili svoju srdžbu’, 
ali dođe tvoja ’srdžba’, 
i vrijeme kad treba suditi mrtve, 
dati nagrade ’tvojim slugama, 
i prorocima’ i svetima 

i ’onima koji se boje’ tvoga imena, 

’malima i velikima’, 

i uništiti one koji kvare zemlju« (11,17-18). 
Zahvalnost prerasta u radost: 

»’Veselimo se, kličimo od veselja’ i zahvalimo Bogu, 
jer dođe Janjetova svadba! 

Njegova se zaručnica opremila; 
dano joj je da se obuče 
u blistav, čist lan!« (19,7-8). 

Nebesko slavlje predstavlja za vjernike na zemlji poruku 
nade i ohrabrenja: konačna je sudbina i za njih već odlu- 
čena; Isusova se pobjeda već slavi na nebesima u sjajnom 
zajedništvu bez prestanka i tome slavlju idu ususret i vjer- 
nici na zemlji koji sada stradaju. Stradanje neće dugo tra- 
jati. Zato mogu biti mirni; kratkotrajne kušnje sigurno pro- 
laze i Bog »’će otrti svaku suzu s’ njihovih očiju. Smrti više 
neće biti; neće više biti ni tuge, ni jauka, ni boli, jer stari 
svijet prođe’« (21,4). 

Zlo će sigurno propasti i svi izvori nevolja presušiti (14,8; 
17-18; 19,11-16.19-21), jer Bog je jači nego svi uzroci i svi 
oblici zla na svijetu. Ma kako se činilo strašnima, neznatni 
su u očima Božjim i nemaju nikakve budućnosti. 

U ozračju takve nade raste kritička svijest koja od vjer- 
nika zahtijeva uzornu čestitost i djela ljubavi, te se sa svom 
dosljednošću osvrće na nedostatke i malaksalost (usp. 2-3). 

Unatoč neizbježivoj sjeni u kršćanskim zajednicama 
vlada život vjere, nade i ljubavi. »Zajednička nevolja . . . 
jača jedinstvo . . . Sve crkve imaju brojne međusobne 
odnose, žive od istog ideala i okupljaju se u ovom trenutku 
oko Ivana« 12 . 

Kad im se Krist obraća, nema im kazati nešto drugo do to 
da se čuvaju lažnih proroka i da ne sudjeluju u idolskim 
žrtvama i bludnosti. »On je zadovoljan s njihovim vjersko- 
moralnim životom. Treba samo da nastave s djelima zbog 

kojih ih je pohvalio (usp. 2,19) sve dok on ne dođe da objavi 
strašni sud« 13 . 

I jer vjernici znaju da Isusov sud za njih neće biti strašan 
nego im omogućuje ulazak u nebeski Jeruzalem, mjesto 
svjetlosti i mira u trajnom zajedništvu s Bogom, raduju se 
Isusovu ponovnom dolasku te na njegovu poruku: ». . . dola- 
zim uskoro!« oni radosno odgovaraju: »Amen! Dođi, Gospo- 
dine Isuse!« (22,20). 14 








122 


3. APOSTOLSKI OCI 1 


I. Klementova poslanica 

Pod tim nazivom sačuvalo se jedno pismo, poslanica koju 
je Rimska kršćanska zajednica uputila kršćanskoj zajednici 
u Rorintu krajem 1. stoljeća. U samom pismu nema nikakva 
spomena o autoru, ali jedinstvo stila i jezika te vlastitosti 
sadržaja upućuju na to da ga je u ime zajednice napisao 
jedan čovjek. - Podaci o Klementu kasnijeg su datuma i 
povijesno nisu pouzdani. Sa sigurnošću se pak može prihva- 
titi da je bio sposoban i utjecajan čovjek u Rimskoj zajed- 
nici, jedan od njezinih biskupa ili prezbitera, što znači da je 
bio član zbora upravitelja u zajednici. Pismo je u ranom 
kršćanstvu uživalo veliki ugled. U egipatskoj i sirijskoj crkvi 
smatrali su ga sastavnim dijelom zbirke knjiga Novog zav- 
jeta 2 . 

Rimska kršćanska zajednica rješava u svojoj poslanici 
jedan posve određen zadatak: smiruje pobunu nekih vjer- 
nika u kršćanskoj zajednici u Rorintu protiv starješina (u 
originalu dolaze najprije izrazi biskupi i đakoni, episkopoi 
kao diakonoi, a zatim se i jedni i drugi nazivaju prezbite- 
rima, presbiteroi). Pri rješavanju tog pitanja Rimska zajed- 
nica prelazi okvire neposrednog zadatka i svom spisu daje 
daleko šire, općekršćansko i općeljudsko značenje. Tako 
smo dobili dragocjen izvor za poznavanje kršćanskog života 
krajem 1. stoljeća, prvenstveno u Rorintu, a zatim svjedo- 
čanstvo kako kršćanska zajednica u Rimu gleda ne samo na 
uređenje i ustrojstvo kršćanske zajednice nego, kroz opća 
pitanja reda i mira, na čovjeka-kršćanina uopće. 

Kršćanska zajednica u Rimu bijaše povezana s kršćan- 
skom zajednicom u Korintu još od vremena apostola Pavla, 
koji je djelovao i u jednoj i u drugoj. 

Iz cijeloga se pisma vidi kako ona dobro poznaje situaciju 
u Korintu. U cjelini gledano, ako se izuzme izbijanje pobune 
protiv starješina, stanje je u kršćanskoj zajednici u Korintu 
veoma dobro. Rimska je zajednica, štoviše, oduševljena: 

»Tko je, naime, svratio k vama, a da nije pohvalio vašu 
vrsnu i čvrstu vjeru? Tko se nije divio vašoj promišljenoj i 
doličnoj pobožnosti u Kristu? Tko nije pripovijedao o vašoj 
veličanstvenoj gostoljubivosti i hvalio vašu savršenu i pouz- 
danu uviđavnost? 

Vi ste, naime, sve činili ne gledajući tko je tko, a vaše je 
vladanje bilo prema Gospodinovim zakonima jer ste bili 
podložni svojim pretpostavljenima i iskazivali dolično 
poštovanje svojim svećenicima; mladež ste upućivali da 
njeguje umjereno i sveto osjećanje; ženama ste zapovijedali 
da sve čine u besprijekornoj, svetoj i čistoj savjesti te na 
ispravan način ljube svoje muževe; također ste ih upućivali 
da se drže u granicama podložnosti, dostojno vode brigu o 
kućanstvu te se u svakom pogledu razborito vladaju (1,2-3). 

Svi ste bili ponizni, daleko od svake oholosti, radije pod- 
ložni nego da zapovijedate, spremniji davati nego uzimati; 
bili ste zadovoljni s dobrima što vam ih je Krist dao za život i 
na njih ste mislili; njegove ste riječi brižno primili k srcu, a 
njegove su vam patnje bile pred očima. 

Tako ste svi imali dubok i plodan mir te neutaživu težnju 
da činite dobro, a Duh se Sveti u punoj snazi izlio nad sve 
vas. 

Puni svete marljivosti, ispružili ste s pobožnim povjere- 
njem u dobroj namjeri svoje ruke prema svemoćnom Bogu i 
molili ga da vam bude milostiv ako biste protiv volje počinili 
neku pogrešku. 

Među vama je dan i noć bilo natjecanje oko pobožnosti 
čitave bratske zajednice, da bi milosrđem i savješnošću bio 
spašen broj njezinih izabranika. 

Bili ste iskreni i bezazleni i niste jedni o drugima pamtili 
što je zlo. 

Užasavali ste se nad svakom svađom i nad svakim razdo- 
rom. Boljele su vas pogreške bližnjega, a njegove ste grijehe 
gledali kao svoje vlastite. 

Ni zbog jednog dobra djela niste se kajali a bili ste 
spremni na svako. 

Cjelovito urešeni kreposnim i časnim vladanjem sve ste 
izvršavali .u njegovu (Gospodinovu) strahu; Gospodnje 
zapovijedi i riječi bile su upisane na zidovima vaših srdaca« 
( 2 , 1 - 8 ). 

Temeljna istina koja određuje cjelokupni svijet jednoga 
vjernika jest stvarnost Božje ljubavi prema nama: »Bog nas 
je u ljubavi primio« (49,6). Iskazao nam je ljubav i smilovao 
nam se u Isusu Kristu (50,5-7). Ljubav Božja je nešto nei- 
zrecivo veliko: »Tko može savez Božje ljubavi opisati? Tko 
je u stanju prikazati njezinu uzvišenu ljepotu? Uzvišenost 
do koje dovodi ljubav, neopisiva je« (49,1-3). 

Time što nam je Bog iskazao ljubav i smilovanje, što nas 
je odabrao da budemo dionicima vječnoga života, nismo 
postali savršeni i u dobru do kraja postojani. Mogućnost 
pada trajno postoji. Dok živimo, izloženi smo pogiblima. 
Štoviše: »što je veća spoznaja koje smo postali dostojni, to je 
također veća opasnost kojoj smo izloženi« (41,4). 

Božja obećanja o onom što je Bog pripremio onima koji 
do kraja ustraju divna su i velika. Njihovu veličinu i ljepotu 
zna samo Bog. Nama se valja boriti da se nađemo u broju 
onih koji su ustrajali te da tako postanemo dionicima obeća- 
nih dobara (35,1-3; 34,7-8). Uspjehu se možemo nadati ako 
naše unutrašnje raspoloženje bude utvrđeno u vjernosti 
prema Bogu i nastojanju da ispunimo njegovu volju (35,5). 
Za sve to postoji samo jedan put: Isus Krist. U njemu nam 
Bog daje spoznaju i snagu kojom, nadvladavajući svoje 
slabosti, postajemo sposobni postići konačni cilj (36,1-3; 
64). 

Nitko ne živi sam, izdvojen od drugih. Naprotiv, mi smo 

upućeni jedni na druge. Pred nama su razne mogućnosti, 
ali, »premda sada stoje otvorena mnoga vrata«, samo su 
jedna kroz koja se prolazi u život: uzajamna bratska ljubav 
(48,1^1). Za nju postoji samo jedno mjerilo: prijaznost i 
ljubav našeg Stvoritelja. Sami prema sebi trebamo biti pri- 
jazni prema mjeri prijaznosti i ljubavi našega Stvoritelja 
(14,3). 

Primjeri istinske ljubavi među ljudima su nebrojivi, ali 
jedan sve nadvisuje - Isus Krist. Postoje i drugačiji primjeri 
- primjeri uzajamnog razaranja. Čovjek je izložen utjecaju 
jednih i drugih. Posebno je utjecajna moć zla što dolazi iz 
zavisti, po kojoj je »smrt došla na svijet« (3,4; Mud 2,24), čije 
su negativne posljedice nesagledive (4-6), a zatim oholosti 
(13,1), »prividne veličine« što čovjeka lišava nade (57,2-6). 

Sve to dovodi do razdora među ljudima i nestajanja 
pravde i mira time što čovjek odbacuje strah Božji i ne 
provodi život dostojan Krista (3,1 — 4). Na udaru su redovno 
pravedni ljudi; oni su progonjeni, ali »od zlih ljudi« (45,1-8). 

Međutim, drugačije je stanje ako čovjek u čistoj savjesti 
služi Bogu (usp. 45,7-8). Vjera stvara smiren život, čuva 
čovjeka od zlih sklonosti i učvršćuje ga u dobru (22,1). Tko 
živi u trajnoj prisutnosti Boga koji nas je izabrao i koji nas 
obdaruje svakim dobrom (30-31), koji obećaje vječni život, 
ali i presuđuje naše postupke (21,9; 27-29), taj ne misli o 
sebi visoko nego ostaje skroman, uzima sebi pravu mjeru, 
postaje ozbiljniji i svjesniji svoje odgovornosti (30,29; 1-8; 
38-39). On ne vraća zlo za zlo; u nevoljama i progonima 
ostaje strpljiv, te u ljubavi rado oprašta svima i vjeruje u 
konačnu pobjedu Božje pravde (13,1-4; 16,17; 19,2; 22,8; 
23,1-3; 23,5; 34,3; 45,8). Ne postupa olako predavajući se 
svojim nagnućima, nego se odgaja u Kristu, slijedi primjere 
velikih ljudi Abrahama, Moj šija, Joba, a pogotovu Isusa 
Krista i spreman je radije se zamjeriti zlim ljudima nego 
Bogu (21,7-8; 17,16; 21,2-6). 

Upravo zato što vjernik trajno živi u^Božjoj nazočnosti, on 
se više trudi oko dobrih djela (33,8). »Nas koji se u njega 

cijelim srcem pouzdajemo, potiče on da ne budemo ni lijeni 
ni nemarni ’u svakom dobrom djelu’« (34,4; Tit 3,1). Pa ipak 
nije sve ni u dobrim djelima (32,4). Iznad svega stoji ljubav 
Božja. Samo Božja ljubav i smilovanje u Kristu konačno 
spašava čovjeka (50,5-7). I jer čini dobro i pouzdaje se u 
Božju dobrotu, vjernik živi smiren i u svemu Bogu zahvalan 
(33,8; 50,5; 38,4). 

Ne znamo je li se netko iz kršćanske zajednice u Korintu 
obratio kršćanskoj zajednici u Rimu za pomoć u sređivanju 
napetosti i nemira ili je poticaj potekao spontano od kršćan- 
ske zajednice u Rimu. Pismo su iz Rima u Korint odnijeli 
poslanici Claudius Ephebus, Valerius Biton i Fortunatus. 
Ako bi bilo istinito mišljenje da je ovaj posljednji, Fortuna- 
tus, vjernik iz Korinta, što je vjerojatno, onda bi bilo uvjerlji- 
vije mišljenje da su se vjernici iz Korinta obratili za pomoć. 
Izgleda da bi tom mišljenju išla u prilog i činjenica što se 
Rimska zajednica donekle ispričava što je zbog neočekiva- 
nih teškoća u svojoj sredini u Rimu sa zakašnjenjem posve- 
tila pažnju problemima u Korintu. 

Nemir su preuzrokovali neki žestoki i nagli ljudi (1,1) 
njih, možda, svega dvojica (47,6). Vjerojatno su uspjeli 
povući za sobom i neke druge (14,1) i tako stvoriti napetu 
situaciju u cijeloj zajednici (46,9). 

Kršćanska zajednica u Rimu pristupa tome problemu 
veoma široko. Potrebu sloge i jedinstva u zajednici, a s tim u 
svezi potrebu skromnosti, strpljivosti, uviđavnosti, mirolju- 
bivosti, snošljivosti i opraštanja kod svih pojedinaca, nastoji 
utemeljiti i razložiti iz naravi same stvari, odnosno iz cjelo- 
kupne datosti ljudske egzistencije, iz ljudskog iskustva, 
odredaba i primjera Starog zavjeta i konačno iz Novoga 
zavjeta. Zaključak do kojeg dolazi slijedi posve prirodno: 
začetnici nemira trebaju uvidjeti svoju pogrešku, priznati 
je, povući se i izmiriti; to je dobro za njih i za kršćansku 
zajednicu (51,1-3). To tim više što svađa ničemu ne vodi. 
Ako ne usvoje ovaj zahtjev, zapliću se u grijeh i veliku 
pogibao, a ona u tom ne bi imala nikakve krivice (59,1-2). 

Međutim, ona se nada da će sve dobro završiti i želi da se 
poslanici po kojima šalje svoju poruku ubrzo vrate i obavi- 
jeste je o uspostavljenu miru i slozi (65,1). 

Pri razradi toga pitanja pokazuju se neke osobine koje je 
ovdje važno uočiti: 

Poslanica je, prije svega, pod snažnim utjecajem Staroga 
zavjeta i židovskog legalizma. Poput vješta rabina poznaje 
ona Stari zavjet i služi se njim; u svojim obrazloženjima i 
dokazima jednako se poziva na tekstove Starog zavjeta kao i 
Novoga (42,1-5; 43,1-6; 45,1-8; 51,1-5; 54,1-4). 

Prijelaz od tekstova jednoga do drugoga Zavjeta u posla- 
nici je spontan, prirodan i kao sam po sebi razumljiv u 
obrazlaganju šireg konteksta problema zajednice u Korintu 
(55,2-4; 59,1^1), kao i u rješavanju same srži problema 
(42,1-5). 

U poslanici se dakako, ističe da su apostoli od Krista. Bog 
je poslao Krista, Krist je poslao apostole u svojstvu propov- 
jednika Evanđelja (42,1-2). I jer su apostoli znali da će 
nastati prepiranja oko biskupske službe, sami su u kraje- 
vima i gradovima gdje su propovijedali evanđelje postavljali 
biskupe i đakone i ujedno odredili da nakon njihove smrti 
drugi prokušani muževi preuzmu njihovu službu (44,1-2). 
Međutim, također se kaže: »to nije bilo ništa novo«, jer je to 
bilo određeno već davno (42,5). U potvrdu te tvrdnje navodi 
se starozavjetni tekst: »Postavit ću vaše biskupe u pravedno- 
sti i vaše đakone u vjernosti« (Iz 60,17). Neovisno o tome što 
je to mjesto netočno navedeno (tekst u novom prijevodu 
glasi: »Za poglavara tvoga postavit ću Mir, Pravdu za vla- 
dara«), značajno je za shvaćanje uređenja kršćanske zajed- 
nice. Ne vidi se da stoji bitna razlika između uređenja 
zajednice Starog zavjeta i kršćanske zajednice Novoga zav- 
jeta (40,1-5). 


Kad od općeg izlaganja prelazi na stvarno pitanje i nastoji 
u sklopu općih načela riješiti spor u Korintu, kršć. zajednica 


128 


u Rimu ističe da su starješine kršćanske zajednice u Korintu 
»izvrsni muževi, postavljeni uz pristanak cijele zajednice, 
koji su Kristovu pastirsku službu obavljali u poniznosti, 
besprijekorno, mirno, nekoristoljubivo, i koji su kroz dugo 
vrijeme uživali od svih dobro svjedočanstvo, te da bi ih 
prema našem mišljenju bilo nepravedno ukloniti s njihove 
svete službe« (44,3). Zaključak slijedi: »tko je stvarno bolji, 
mora biti i ponizniji; tko se visoko drži, mora tražiti ono što 
koristi svima zajedno, a ne samo njemu« (58,6). To se sad 
još konkretnije kaže: »Tko je među vama plemenit, tko je 
milosrdan, tko je pun ljubavi? Taj neka kaže: ako je zbog 
mene nastala buna, svađa i razdor, onda se ja povlačim 
kamo god želite, i učinit ću što većina odluči, samo da stado 
Kristovo sa zakonitim starješinama živi u miru. Tko tako 
postupa, postići će veliku slavu u Kristu, i svako će ga 
mjesto primiti, ’jer Gospodinu pripada zemlja i što je na 
njoj’ (Ps 23,1). Tako su postupali i tako će postupati koji bez 
prigovora idu putem Božjim« (54,1-4). 

I na kraju se predstavljaju poslanici kojima je povjerena 
poslanica i misija posredovanja. To su »pouzdani i pametni 
ljudi koji su od mladosti sve do svoje starosti među nama 
provodili besprijekoran život; oni neka budu svjedoci 
između vas i nas. To smo učinili kako biste vidjeli da smo 
upotrijebili i da upotrebljavamo svaku pažnju da biste vi 
uskoro našli put do mira« (63,3-4). 

Dobri darovi, među koje spada i mir, dolaze od Boga. Zato 
zajednica u Rimu svoje izlaganje završava molitvom da bi 
»Bog svakom vjerniku koji priziva njegovo ime podijelio 
vjeru, strah, mir, strpljivost, dugotrpnost, trijeznost, čistoću 
i umjerenost« (64). 


Ignacije Antiohijski 

Ignacije je, po rimskome običaju, nosio dvostruko ime: 
Ignacije - Teofor. U Antiohiji je bio učenik apostola Petra i 

Pavla. Postao je biskupom u Antiohiji vjerojatno poslije 
prvog Petrova nasljednika, Evodiusa. U vrijeme progona 
kršćana za vrijeme vladanja cara Trajana (98-117) bio je 
osuđen na smrt, te odveden u Rim i bačen pred divlje 
zvijeri. Bilo je to vjerojatno 107. ili 110. godine. 

Iz Antiohije vodila je Ignacija u Rim vojnička pratnja. 
Putovanje je bilo u ondašnjim uvjetima dugo i naporno. 
Zaustavili su se i neko vrijeme odmarali u Smirni. Glas o 
osudi Ignacija i njegovom putovanju u Rim brzo se proširio 
među kršćanskim općinama, pa su se u Smirni našli brojni 
predstavnici kršćanskih zajednica da pozdrave časnog 
starca biskupa. Bilo je to poslanstvo kršćanske zajednice iz 
Efeza na čelu s biskupom Onezimom; zatim su bili pred- 
stavnici iz Magnezije, biskup Damas s dva svećenika i 
jednim đakonom; biskup Polibije iz Tralesa, pa onda Poli- 
karp u ulozi domaćina i njegovi najbliži suradnici. 

Boravak u Smirni Ignacije je iskoristio za razgovore i 
pisanje pisama. Pisao je kršćanskim zajednicama u Efezu, 
Magneziji, Tralesu i Rimu. Maloazijskim zajednicama želio 
je zahvaliti na susretljivosti i pažnji te im ujedno preporučiti 
svoju zajednicu u Siriji, a kršćansku zajednicu u Rimu 
zamolio je da ništa ne poduzima kod cara da bi bio oslo- 
bođen. 

Putovanje iz Smirne nastavilo se i novo mjesto odmaranja 
bila je Troada. Na tom putovanju Ignacija je pratio Burus, 
đakon iz Efeza, koji mu je služio kao tajnik. Rad su došli u 
Troadu, Ignacije je bio ugodno razveseljen viješću da je u 
njegovoj zajednici u Antiohiji prestalo progonstvo. Odavde 
je Ignacije napisao još tri pisma: vjernicima u Filadelfiji i 
Smirni te biskupu Polikarpu osobno. Ponovno je molio sve, 
posebice Polikarpa, da ne zaborave njegovih vjernika u 
Antiohiji nego da im nastoje pomoći. 

Na daljnjem putovanju Ignaciju su se u Filipima pridru- 
žili Rufus i Zozim, koji su također bili osuđeni na smrt. Iz 
Filipa putovali su preko Macedonije, Grčke, Ilirije do Drača 
(Dyrrachium). Vjerojatno su nastavili putovanje lađom do 

luke Brindisi, a onda pješice do Rima. Predaja govori o tom 
da su ih kršćanski vjernici dočekali na rijeci Tiberu. 

Sedam Ignacijevih pisama predstavljaju blistavo svjedo- 
čanstvo o njemu; ona govore o kremenitosti njegova zna- 
čaja i plemenitosti njegove duše, o njegovu oduševljenju za 
Krista i strastvenoj želji da svoju odanost Bogu i Kristu 
zapečati mučeničkom smrću. 

Duboko ukorijenjena živi u njemu i neodoljivom se sna- 
gom očituje svijest da je tajna čovjekova smirenja, puno 
ostvarenje života i slobode, u Kristu Isusu. »Za mene je bolje 
kroz smrt doći Isusu Kristu, nego postati kraljem cijele 
zemlje. Tražim onoga koji je za nas umro, čeznem za onim 
koji je za nas uskrsnuo« (Rimljanima 6,1). 

Ponesen tom snagom, Ignacije ne gubi tlo pod nogama; 
nema u njemu zanešenjaštva, ni fanatizma, ima čvrst i 
neuništiv hod, zdravo rasuđivanje i široko, ljubavlju pro- 
žeto, gledanje cjelokupne stvarnosti. 

Živeći u trajnoj prisutnosti Boga pred kim su sve tajne 
otkrivene (Efežanima 15,3) Ignacije želi biti iskren prema 
sebi i drugima. Ne podnosi pretvaranja i dvoličnosti. (Mag- 
nežanima 10,3; Traljanima 10,1; Rimljanima 8,2). 

O sebi ima skromno mišljenje, smatra se nedostojnim 
članom kršćanske zajednice i osjeća da mu je potrebna 
pomoć drugih (Efežanima 3,1; Traljanima 4,1-2; 5,2; 13,1; 
Magnežanima 14; Smirni 4,2). 

Premda je starac, uz to sužanj na smrt osuđen i zlostav- 
ljan, Ignacije se nije u se zatvorio; osobne teškoće nisu u 
njemu ugasile osjećaj za druge. Naprotiv! On iznutra izgara 
od radosti što može druge susresti, s drugima razgovarati i 
pisati im pisma. Posvuda u njegovim spisima izbija radost i 
zahvalnost. On iskreno dijeli radost sa svima u njihovu 
dobru, smišlja kako da im pomogne u teškoćama, žalosti se 
zbog njihove nesreće. 

Valja izdvojiti njegovu pažnju prema svojoj zajednici u 
Antiohiji. Nasilno je od nje udaljen, ali je duhom u njoj 
prisutan. Kamo god ide ili što god radi, njegove se misli 

vraćaju u Antiohiju. Srdačno moli poznate mu kršćanske 
zajednice da posvete pažnju vjernicima u Antiohiji; sav je 
sretan kad je čuo da je prestalo progonstvo (Rimljanima 9,1; 
Smirni 11,1; Polikarpu 7,2). 

Djela čovjekoljublja, posebice pomagaflja ljudima u 
nevolji - udovicama, sirotinji, krajnje ugroženim, utamni- 
čenim, gladnim, žednim - Ignacije toliko cijeni da ih smatra 
znakom raspoznavanja pravovjerja i krivovjerja (Smirni 
6 , 2 ). 

Ljubav sve obuhvaća. Ignacije dobro zna da postoje ljudi 
koji siju razdor, šire kriv nauk i čine zlo. Sam je bezrazložno 
osuđen na smrt i na putu do stratišta doživljava zlostavljanja 
vojnika koji ga prate. Što je on bolji prema njima, oni 
postupaju gore (Rimljanima 5,1). Pa ipak Ignacije vjeruje u 
mogućnost popravka. Jasno mu je da je to teško postići. 
Vjeruje u mogućnost uspjeha dobra primjera, a najviše 
molitve. Isus je liječnik, njemu je sve moguće (Efežanima 
10, 1-3; 7,1-2; Smirni 4,1). Moramo biti strpljivi i blagi, 
podnositi druge, da bi i Rog nas podnosio; ustrajati u strplji- 
vosti kako je Isus ustrajao u patnjama i sve za nas podnio 
(Polikarpu 6,2; 3,1-2). On, Isus Krist, ostaje »naša zajed- 
nička nada« (Efežanima 21,2). 

Ignacijev unutarnji život i njegova nastojanja, njegove 
zamisli i njegovi postupci, cjelokupna vizija svijeta i života 
nadahnuta je Kristom. Živjeti za njega znači upoznavati ga i 
doživljavati, te snagom njegova Duha postajati mu sličan i 
tako se u vjeri i ljubavi približavati punini čovječnosti koju 
možemo postići tek kroz smrt i uskrsnuće - kad konačno 
ostvarimo vječno zajedništvo s njim. 

Zato je Krist bit kršćanstva. On je u središtu života svake 
kršćanske zajednice; u njoj se »u slozi ... i u skladnoj 
ljubavi opijeva Isus Krist«, a vjernici ne slušaju nikoga 
»osim Isusa Krista koji govori Istinu« (Efežanima 4,1; 6,2); 
što god rade, »vjera je vodilja, a ljubav put« (Efežanima 9,1) 
i sve čine »u Isusu Kristu« (Efežanima 8,2) te se s pravom 

može reći »gdje je Isus Krist, ondje je Crkva katolička« 
(Smirni 8,2). 

Isusov život Ignaciju je dobro poznat. Bitne događaje iz 
njegova života on spominje u svojim pismima i upozorava 
vjernike na njihovo životno značenje za svakog pojedinca i 
cijelo čovječanstvo. Isus Krist je tjelesan i duhovan, rođen i 
nerođen, u tijelu rođeni Bog, u smrti pravi život, rođen od 
Marije a također i od Boga, najprije podvrgnut patnjama, a 
kasnije od njih slobodan, Isus Krist naš Gospodin (Efeža- 
nima 7,2). Isus je podrijetlom Židov, potomak Davidov, 
rođen od djevice Marije, kršten od Ivana. Proživio je život 
najdublje povezan s Bogom: vršio je u svemu njegovu volju i 
bio jedno s njim. Za vrijeme vladanja Poncija Pilata i 
Heroda bio je na križ razapet, ali je uskrsnuo od mrtvih; u 
tijelu je trpio i umro i uistinu uskrsnuo, čemu su apostoli 
svjedoci. »Poslije uskrsnuća s njima je jeo i pio kao tjelesan 
čovjek, premda je u Duhu bio sjedinjen s Ocem« (Efeža- 
nima 18,2; 20,2; Magnežanima 8,2; 9,1; Smirni 3,3). Apostoli 
su zato prezreli smrt i pokazali se jači i od nje same (Smirni 
3,2). 

Zato vjernici stoje čvrsto u vjeri »kao tijelom i duhom 
prikovani čavlima na križ Isusa Krista Gospodina našega« 
(Smirni 1,1). Oni su plod njegova Bogom blagoslovljena 
stradanja. Uzdignut je na križ »da za sve vijeke svojim 
uskrsnućem podigne znak za svoje svete i vjerne (ljude), 
bilo među Židovima ili neznabošcima, u jednom tijelu 
Crkve svoje« (Smirni 1,2). 

To vjernike obvezuje i potiče da budu mnogo gorljiviji 
nego što jesu. Oni očekuju Onoga koji je naša nada, nepro- 
lazna ljubav i vječni život (Rimljanima 7,3; Polikarpu 2,3). 
Idući tomu ususret vjernici proživljavaju ono što je proživio 
Isus: njegov put - put je svakog vjernika. Tek time što 
Ignacije podnosi strpljivo stradanja i mržnju progonitelja, i 
što umire za vjernost Kristu, on počinje postajati Isusov 
učenik u pravom smislu riječi (Efežanima 1,2; Rimljanima 
2,2; 5,1). Da bi vjernici sačuvali jedinstvo s Gospodinom, 

nemaju drugog izlaza nego ići upravo tim putem: putem 
izvršavanja zapovijedi, gajenja sloge i mira u zajednici, 
čvrste povezanosti u sakramentima, strpljenja i ljubavi 
prema progoniteljima (Efežanima 10,1-3). To je njihovo 
usvajanje smrti, njihova neopoziva spremnost umrijeti. 
Tako vjernik postaje »dovršen u Kristu« (Efežanima 3,1). 
Tako kršćanin postaje čovjekom (Rimljanima 6,2). 

Nisu samo kršćani Isusovi učenici. To su već davno bili i 
praoci i proroci. Oni su također išli njegovim putem. U duhu 
su bili njegovi učenici. Za njim su čeznuli kao za svojim 
učiteljem, vjerovali su i pouzdavali se u njega. Njihovo 
propovijedanje bila je poruka u smislu Evanđelja, te su zato 
i bili proganjani. Budući da su bili s Isusom združeni, bili su 
dionici Evanđelja i spasenja (Magnežanima 8,2; Filiplja- 
nima 5,2; 9,1). 

Isusov zahvat vremenski je i prostorno ograničen, ali je 
životnom snagom, snagom buđenja i djelovanja, prisutan u 
cijeloj povijesti. S vrhunske točke njegove trajne prisutno- 
sti, njegove sadašnjosti, zrači Gospodin svojim svjetlom i u 
prošlost i u budućnost i osposobljava svoje vjernike za 
nasljedovanje (Smirni 4,2; Rimljanima 3,2-3). 

Isus je za Ignacija »savršen čovjek« (Smirni 4,2). Ali, nije 
samo to. On je također »nepre varljiva usta kroz koja je Otac 
objavio istinu« (Rimljanima 8,2); on je »volja Očeva« (Efeža- 
nima 3,2) i »spoznaja Boga« (Efežanima 17,2); Božji sin »po 
kojem se Bog objavio«, »njegova Riječ koja se iz tišine 
oglasila« (Magnežanima 8,2). Isus Krist »je naš Bog« (Efeža- 
nima 18,2). 

Isus je prema tome za Ignacija Božje samosaopćenje; on 
je Božja stvaralačka Riječ upravo u cjelokupnoj stvarnosti 
svoga ljudskog života. Tri jasno izrečene tajne: »djevičan- 
stvo Marijino, njezin porod i smrt Gospodinova ostvarile su 
se u Božjoj tišini« (Efežanima 19,11). 

Božji plan spasenja imao je u tim događajima svoj poče- 
tak. U događajima Isusova zemaljskog života saopćava se 
ljudima Božje spasenje, Bog objavljuje sama sebe dajući da 

se rodi Isus, čovjek koji je do smrti odan i koji kroz svoju 
smrt i uskrsnuće postaje novi čovjek, put u novi život, 
»vrata-prolaz k Ocu kroz koji su ušli Abraham, Izak, Jakov, 
proroci, apostoli i Crkva« (Filipljanima 9,1). 

U tom je nedokučiva tajna Isusove osobe: on je upravo u 
stvarnosti i ograničenosti svoga ljudskog bića za nas Riječ 
Božja i Bog. 


Značajno je da Ignacije jasno ističe povezanost mučeni- 
štva i nasljedovanja: pravi učenik je onaj koji za Isusa ide 
dragovoljno u smrt; tko ne traži da za nj umre, nije dionik 
njegova života (Rimljanima 4,2; 6,3; Magnežanima 5,2). I jer 
Ignacije nadasve želi biti Isusov učenik i dionik njegova 
života, živo čezne da umre i svojom smrću potvrdi vjernost 
Kristu. 

Ignacije se raduje i zahvaljuje Bogu što ga je smatrao 
dostojnim mučeničke smrti. Zato usrdno moli vjernike u 
Rimu da ne bi svojim posredovanjem bilo što učinili što bi 
moglo dovesti do njegova oslobođenja. »Zaista nikad neću 
imati ovakve prilike da dođem Bogu« (Rimljanima 2,1). 
Namjesto da ga nastoje osloboditi, on ih poziva da pravilno 
shvate njegovo umiranje: ono je žrtva Bogu. Stoga treba da 
se slože u zbor i u znak zahvalnosti pjevaju Bogu i Isusu 
Kristu, a za njega da mole »snagu iznutra i izvana« (Rimlja- 
nima 2,2; 3,2). »Pustite me da budem hrana zvijerima, jer po 
njima mogu k Bogu! Zrno sam Božje - zubi me zvijeri 
samljeli da budem čist kruh Kristov« (Rimljanima 4,1). 

Kad bi se dogodilo da ga zvijeri ne bi htjele razderati, sam 
bi ih na to poticao. »Neka mi ne krati nitko od vidljivih i 
nevidljivih da dođem Isusu Kristu! Došao na me oganj i križ 
i čopor zvijeri! Kidale su kosti, trgali udovi, mrtvilo cijelo 
tijelo, mučile me đavolske muke, samo da dođem Isusu 
Kristu« (Rimljanima 5,3). On se ispričava što ovako piše, ali 
on zna što je za njega bolje (Rimljanima 6,2; 5,3). »Pustite 
me da se domognem čista svjetla. Kad onamo dospijem, bit 

ću čovjek. Dajte mi da budem nasljednik stradanja mojega 
Boga« (Rimljanima 6,2-3). 

Ignacije je svjestan da je to teško djelo. Pomišlja da bi u 
strašnim bolovima mogao možda promijeniti svoje mišlje- 
nje i dopustiti da ga kršćani pokušaju izbaviti. Zato se 
unaprijed želi osigurati. Uporno ponavlja svoju molbu da ga 
vjernici u Rimu podrže u njegovoj želji za mučeništvom te 
da mu ne vjeruju ako bi prisutan drugačije govorio: »Ne 
vjerujte mi ako vas osobno budem za nešto molio! Vjerujte 
radije onom što vam pišem«. (Rimljanima 7,2). »Živ pišem 
vama, a živo čeznem za smrću. Moja ljubav (prema svijetu) 
je razapeta, i u meni nema vatre što za sjetilnim izgara, 
nego je živa voda što u meni govori, a govori mi iznutra: 
ovamo k Ocu! Ne ide mi u tek hrana iskvarenosti a ni slasti 
ovoga života. Kruh Božji hoću ... i napitak Božji hoću . . . tj. 
ljubav neprolaznu i život vječni« (Rimljanima 7,2-3). 

A na kraju Ignacije ponovno razmišlja o svojoj zajednici u 
Antiohiji; u najtežim trenucima razmišlja o onima koji su 
mu najdraži. Smatra se nedostojnim, ali ga veseli pažnja i 
ljubav vjernika te se pouzdaje u Božje milosrđe (Rimlja- 
nima 9). 


Teško se može dobiti cjelovita slika o uređenju prvih 
kršćanskih zajednica. Pavlove poslanice predstavljaju naj- 
važnija vrela za poznavanje njihova života, rada i reda. Ta 
nam vrela daju naslutiti kako je uređenje kršćanskih zajed- 
nica druge vrste, nešto bitno različito od uređenja drugih 
zajednica među ljudima. Kršćanska se zajednica smatra 
Božjom zajednicom. Nju vodi Duh Božji. Pojedini vjernici 
koji obavljaju različite dužnosti u zajednici zapravo su u 
službi Duha Božjeg i svoj posao moraju obavljati onako 
kako je Isus obavljao svoju dužnost - u duhu ljubavi. Sam 
Pavao, koji je zbog izuzetnog poziva imao i izuzetan položaj 
u svim zajednicama, smatrao se kao »sluga Isusa Krista« 
koji prolazi kroz sve teškoće odricanja i poniženja, ali koji 

ipak ima posebnu ovlast i može za dobro kršćanskih zajed- 
nica donositi odluke (1 Kor 4,9-13; 2 Kor 6,4-10; 2 Kor 10,8; 
13,10). Nu Pavao nije bio sam. Pozivao je u službu zajednice 
probrane pojedince i povjeravao im brigu za zajedničke 
dužnosti. Takvi pojedinci nazivaju se u zajednici starješine 
- prezbiteri ili nadglednici - episkopi, biskupi (Dap 14,23; 
21,17.28). Uz njih u pojedinoj zajednici stoje i drugi nosioci 
pojedinih službi, već prema potrebama i mogućnostima 
zajednice. Pavao piše: 

»Milosni su darovi različiti, ali je isti Duh. Različite su i 
službe, ali je isti Gospodin. Različiti su i učinci, ali je isti Bog 
koji čini sve u svima« (1 Kor 12,4-6). »Vi ste tijelo Kristovo, a 
pojedinci udovi. I jedne je Bog postavio u Crkvi, na prvome 
mjestu, za apostole, na drugome mjestu, za proroke, na 
trećem mjestu, za učitelje. Zatim dolazi dar čudesa, zatim 
dar ozdravljenja, dar pružanja pomoći, dar upravljanja, dar 
različitih jezika« (1 Kor 12, 27-28). 

S vremenom kršćanske zajednice rastu, povećavaju se 
brojčano, a ujedno se sve jače ističe uloga pojedinih nosi- 
laca uređenja, o čemu svjedoče Pastoralne poslanice. 
Prvotno su se najviše isticali prezbiteri ili biskupi. U pojedi- 
noj zajednici bilo ih je više pa su zajednički, kolegijalno, 
vršili svoju dužnost. S vremenom biskupska služba dobiva 
na važnosti, posebno isticanjem povezanosti biskupa s apo- 
stolima, dok konačno ne prevlada njihova uloga nad svim 
ostalim pa i nad prezbiterima. Takav razvitak posvjedočen 
je najprije u Siriji i Maloj Aziji. Koliko nam je do sada 
poznato, u tom razvitku Ignacije stoji vremenski na prvom 
mjestu. 

Na prvi pogled očito je da se u pojedinoj kršćanskoj 
zajednici na čelu nalazi samo jedan biskup koji svima 
upravlja i za sve odgovara. Međutim, dublji uvid u Ignaci- 
jeve poslanice pokazuje da ta činjenica nije tako jedno- 
stavna. 

Najprije je značajno da se na temelju Ignacijeva pisanja 
ne može zaključiti da je u to doba u kršćanskoj zajednici u 

Rimu bilo onakvo uređenje kakvo je bilo u Siriji ili uopće u 
Maloj Aziji. Premda Ignacije piše kršćanskoj zajednici u 
Rimu istodobno kad i drugim, u tom pismu nema uopće 
spominjanja i isticanja jednog biskupa. U kršćanskoj zajed- 
nici u Rimu bilo je drugačije uređenje; vjerojatno je više 
prezbitera ravnalo zajednicom i vršilo službu koju Ignacije 
pripisuje biskupu. 

Također je važno uočiti da se neki Ignacijevi zahtjevi u 
odnosu na prava i položaj biskupa u zajednici nisu nikad 
ostvarili. Takav je npr. zahtjev da se euharistija slavi samo 
sa biskupom. 2 

Za razumijevanje Ignacijeva mišljenja i njegovih zaht- 
jeva da se bitne službe u zajednici skoncentriraju u rukama 
samog biskupa nužno je promotriti malo širi kontekst poje- 
dinih Ignacijevih tvrdnji. 

Ignacije ističe da je u kršćanskoj zajednici samo jedan 
biskup, ali on istodobno uz biskupa spominje i zbor prezbi- 
tera. Tekst koji se najčešće upotrebljava glasi: 

Nakon što je opomenuo vjernike da se čuvaju shizmatika 
i da ih ne slijede, ističe im potrebu jedinstva: »Zato pazite da 
sudjelujete samo u jednoj euharistiji (tj. opominje ih da ne 
idu na euharistijske sastanke shizmatika - vi. op.); jer 
postoji samo jedno tijelo našega Gospodina Isusa Krista i 
samo jedan kalež za sjedinjenje s njegovom krvlju, samo 
jedan oltar kao i jedan biskup zajedno sa zborom prezbitera 
i đakona« (Filipljanima 4). Ta se misao stalno ponavlja: 
biskup i prezbiteri, nekad se uz njih vežu i đakoni. 

Ljudi koji rade na svoju ruku i ne pitaju biskupa »izgleda 
da nemaju čistu savjest« (Magnežanima 4,1), a zatim slijedi 
tekst: »Tko bez biskupa, zbora prezbitera i đakona nešto 
poduzima, nije čist u savjesti« (Magnežanima 6,2). 

U kršćanskoj zajednici biskup predsjeda namjesto Boga. 
»Bog je biskup svih« (Magnežanima 3,1), »namjesto Boga 
predsjeda biskup, a na mjesto kolegija apostola prezbiteri« 
(Magnežanima 6,1). Iz toga za Ignacija slijedi: »Očito 
moramo biskupa gledati kao samoga Gospodina« (Efeža- 

nima 6,1), poštivati ga »kao sliku Oca, a prezbitere kao 
Božje vijeće i kolegij apostola« (Traljanima 3,1). »Slijedite 
biskupa kao Isus Krist Oca, a zbor prezbitera kao apostole« 
(Smirni 8,2). 

Pojačano isticanje uloge biskupa stoji u čvrstoj svezi s 
konkretnom osobom. Ignacije, naime, poznaje pojedine 
biskupe čijim se zajednicama obraća u svojim pismima. 

Dobiva se dojam da je autoritet biskupa najjače istaknut u 
pismu kršćanskoj zajednici u Smirni. Ondje je biskup Poli- 
karp - Ignaciju dobro poznat. I ne samo to! Ignacije veoma 
cijeni Polikarpa čije unutrašnje raspoloženje prema Bogu 
stoji »kao na nepomičnoj stijeni« učvršćeno. Zato je ispu- 
njen zahvalnošću što je bio dostojan vidjeti njegovo »nevino 
lice« (Polikarpu 1,1). 

U Efezu je biskup Onezim, Ignaciju također dobro poznat. 
Susreli su se u Smirni kod Polikarpa. Ignacije ga opisuje: 
»Neopisiv je u svojoj ljubavi«. Zato mu ne preostaje ništa 
drugo nego da Onezimovim vjernicima u Efezu poželi da 
budu njemu slični. »Jer blagoslovljen onaj čija vas je naklo- 
nost smatrala dostojnim da imadnete takva biskupa« (Efe- 
žanima 1,3). 

Biskupa Damasa iz Magnezije susreo je također u Smirni 
kod Polikarpa. On je za Ignacija »Boga dostojan biskup« 
(Magnežanima 2,1). To je mlad čovjek. Ali, vjernici mu 
iskazuju »svaku čast«; ni »prezbiteri ne zloupotrebljavaju 
njegovu upadnu mladost, nego kao razumni u Bogu prilago- 
đuju se njemu« (Magnežanima 2,1). 

U Tralesu je biskup Polibije. Kao biskupi Onezim i Damas 
došao je i on u Smirnu da pozdravi Ignacija. O njemu 
Ignacije daje svjedočanstvo: »cijelo njegovo vladanje je 
snažna propovijed, a njegova blagost je snaga« (Traljanima 
3,2). 

Napokon o biskupu iz Filadelfije Ignacije piše: »Saznao 
sam o tom biskupu da nije postigao službu u zajednici sam 
od sebe, niti preko ljudi, niti iz častohleplja, nego u ljubavi 
Boga Oca i Gospodina Isusa Krista. Divim se njegovoj blago- 

sti kojom on može više postići šuteći nego oni koji brzopleto 
govore. On je naime u svemu usklađen s Božjim zapovije- 
dima kao citara sa žicama. Stoga od srca hvalim njegovo 
raspoloženje koje sam upoznao u svoj blagosti živoga Boga« 
(Filipljanima 1,1-2). 

Gledajući tako mišljenja o ljudima što su stajali na čelu 
kršćanskih zajednica kojima je pisao svoja pisma, bilo je 
razumljivo da je Ignacije njihovu ulogu u zajednici snažno 
istaknuo i uz njih vezao ne samo kršćansku zajednicu 
općenito nego svakoga pojedinca i sve funkcije u zajednici. 

Treba, dakako, uvažiti da je u tim zajednicima postojala 
trajna opasnost razdora. Bila je to opasnost vraćanja na 
staru praksu židovstva (Magnežanima 9,1; 10,3; Filiplja- 
nima 6,1); zatim opasnost od doketa koji su nijekali cjelovi- 
tost Isusova ljudskog bića i stvarnost njegove smrti na križu 
(Magnežanima 8,1; Smirni 2,5; Traljanima 10). Tu su tako- 
đer bile i neke struje i pojedinci koji su prinosili žrtvu bez 
biskupa, prezbitera i đakona (Filipljanima 7,2; 8,2; Magne- 
žanima 4; 7,1). 

Tim je uloga onako prekaljenih muževa - biskupa posta- 
jala još značajnijom. Ignacije je u njima gledao prvora- 
zredne graditelje jedinstva, sloge i mira u kršćanskim 
zajednicama. Konačno, i sam je bio takav, pa je razumljivo 
da su se njegova vlastita iskustva spontano pretapala u 
njegove pisane riječi. 

Da ovdje nije riječ o birokratskom formalizmu bilo kojeg 
tipa, uz gore navedeno, treba istaknuti i to da Ignacije 
postavlja volju Božju kao vrhovno mjerilo za sve, a za 
biskupe posebno. Tako Ignacije piše Polikarpu: »Ništa neka 
se ne događa bez tvoje volje, a ti ne čini ništa bez Boga« 
(4,1). »Na prvom mjestu mi moramo za volju Božju sve 
podnijeti« (3,1). Što to za Ignacija znači, najbolje se vidi iz 
njegova osobnog stava. Tomu treba nadodati samo jedno: u 
cjelokupnom kršćanskom životu vjera i ljubav su početak i 
svršetak. »Početak je vjera, svršetak ljubav. Ovo dvoje spo- 
jeno u jedinstvo jest Bog! Sve ostalo što spada na čestit život 

slijede iz njih« (Efežanima 14,1). To postići nije jedno- 
stavno. Treba »učiti kršćanski živjeti« (Magnežanima 10,1). 
Mi smo postali učenici Isusa Krista »jedinoga učitelja« 
(Magnežanima 9,1). 

Pitamo li se odakle je Ignacije preuzeo svoj model uređe- 
nja zajednice i upravljanja u njoj, iznenadit ćemo se kad 
vidimo da se on ne poziva ni na Isusovo evanđelje ni na 
kršćansku predaju ni na pravne norme, nego na svoj 
mistični doživljaj. On »jakim glasom«, »Božjim glasom« viče: 
»Držite se biskupa, zbora prezbitera i đakona« i pri tom 
poziva Krista za svjedoka da to ne govori sam od sebe, da to 
nije s ljudske strane doznao, nego mu je to duh objavio i iz 
njega progovorio: »Nemojte bez biskupa ništa činiti, čuvajte 
svoje tijelo kao hram Božji, ljubite jedinstvo, izbjegavajte 
razdor, nasljedujte Isusa Krista kao on svog Oca« (Filiplja- 
nima 7,2 ) 3 . 

Konačno, Ignacijevo pisanje o navedenim biskupima i 
njihovoj ulozi u kršćanskoj zajednici predstavlja također 
visoko priznanje važnosti osobe, čovjeka pojedinca uopće. 
Ona je zaista velika. Posebice je velika u kršćanstvu, jer svi 
živimo od Jednoga - Isusa Krista. A taj Jedini živi za sve, za 
svakog pojedinca napose i za sve zajedno. 

U tom Kristovom duhu živi i osjeća, radi i piše Ignacije 
Antiohijski. 


Polikarp iz Smirne 

Polikarp iz Smirne prilično je poznat. Životopis koji je 
napisao Pionius zbog proturječja s utvrđenim činjenicama 
nije pouzdan, ali je povjesničar Euzebije sačuvao pismo 
Ireneja Florinu u kojem se nalaze bitni podaci iz Polikar- 
pova života. Irenej i Florin bili su, naime, učenici Polikar- 
povi. Kad je kasnije Florin prešao na gnosticizam, Irenej ga 
je nastojao podsjetiti na zajedničkog učitelja i tako povratiti 
k vjeri. Pisao mu je: »Mogao bih ti još (uvijek) pokazati 

mjesto na kojem je blaženi Polikarp sjedio i poučavao, 
(opisati) njegov dolazak i odlazak, cjelokupno njegovo 
ponašanje i njegov izgled, njegova izlaganja koja je upravio 
narodu te kako je pričao o svom odnosu s Ivanom i drugima 
koji su vidjeli Gospodina, i kako je navodio njihove riječi i 
što je od njih čuo o Gospodinu i njegovim čudesnim djelima 
i njegovu nauku«. 4 

Najvažnije i najvrednije podatke o Polikarpu nalazimo u 
opisu njegova mučeništva. Naime, opće poznate su činje- 
nice da je Polikarp bio učenik Ivana prezbitera, da je bio 
biskupom u Smirni, da je boravio u Rimu, s rimskim bisku- 
pom Anicetom (154/55-166/67) raspravljao o slavljenju 
Uskrsa i uspješno pobijao gnosticizam, ali taj vjerodostojni 
dokumenat o Polikarpovu mučeništvu otkriva njegov unu- 
tarnji profil i pokazuje čvrstoću i profinjenost njegova opre- 
djeljenja za Krista. 

Prema tome izvještaju kršćani su ga mnogo nagovarali da 
se sakrije, na što je on konačno pristao. Nu, kad su ga 
otkrili, nije htio bježati, premda je mogao. Rekao je: »Neka 
se vrši Božja volja«. U izvještaju se dalje kaže: »Svi su se 
čudili njegovoj starosti i miru i (pitali) čemu toliko truda da 
hvataju takvog starca«. On im je dao jesti i piti. Zamolio ih je 
da mu dadnu jedan sat vremena da bi se pomolio. Molio se 
stojeći dva sata, a da nije prestao. Svi su se (vojnici) čudili i 
bilo im je žao tako Bogu odanog starca. Svršio je molitvu 
sjećajući se svih koje je bilo kad u životu sreo, malih i 
velikih, bogatih i siromašnih i na koncu cijele crkve. Posa- 
dili su ga na magarca, a zatim na kola. Putem su ga nagova- 
rah: »Što je zla, ako rekneš: Gospodin (Kyrios) cezar, i ako 
žrtvuješ itd. pa se oslobodiš?« Ispočetka im nije odgovarao. 
Kad mu nisu dah mira, odgovorio je: »Ne volim učiniti, što 
mi savjetujete«. Kad im nije pošlo za rukom, da ga nago- 
vore, udarili su ga tako žestoko, da je pao s kola i ozlijedio 
koljeno. On se na to ipak nije osvrtao. Mirno je stupio u 
stadion. Tada je čuo glas: »Polikarpe, budi odvažan i hra- 
bar!« To su čuli naši, koji su bih ondje. 

Na sva nagovaranja prokonzulova, da se odrekne Krista, 
on je odgovorio: »Osamdeset i šest godina služim njemu 
(Kristu) i on mi nije učinio ništa na žao; kako bih mogao 
odreći se svoga kralja koji me spasio!« 

Prokonzul je ponovno navaljivao da se odrekne Krista. 
Zatim je htio da se Polikarp uplete u raspravu s mnoštvom 
svjetine. Polikarp je mirno odgovorio da je kršćanski nauk 
da se iskazuje vlastima čast, ako ne traže nešto što se Bogu 
protivi. Zato se ne želi obraćati svijetu, nego želi samo s 
njim raspravljati. 

Prokonzul je započeo prijetiti. Spomenuo je divlje zvijeri. 
Polikarp je odgovorio: »Pozovi ih! Za nas nema obraćenja od 
dobra na slabije, ah je lijepo obratiti se od neistine k istini.« 

Prokonzul je dalje nastavljao s prijetnjama: »Ako se zvi- 
jeri ne bojiš, dat ću te spaliti, ukoliko se ne predomisliš«. 
Starac je odgovorio da se ne boji kratkotrajnog ognja, a 
zatim je nastavio: »Zašto oklijevaš? Uradi što hoćeš«. 



Prokonzul je dalje nastavljao s prijetnjama. Polikarp je 
bio »hrabar i veseo i njegovo lice bilo je puno miline; 
(prokonzulove) riječi nisu ga zbunile . . .«. 

Prokonzul je poslao glasnika koji je svjetini objavio, da je 
Polikarp kršćanin i da je u tom ustrajan. Svjetina je vikala: 

»To je učitelj Azije, otac kršćana, rušilac naših bogova, koji 
mnoge uči, da ne žrtvuju i da se ne klanjaju bogovima«. 
Tražili su da ga se baci pred lava. Rad im je rečeno da to ne 
može biti, jer je borba sa zvijerima već završena, zahtijevali 
su da ga se živa spali. 

Polikarp je molio. Bio je sav zanesen u molitvi. Okrenuo 
se svojim vjernim i rekao: »Živog će me spaliti«. 

Brzo je bilo sve spremljeno za lomaču. Polikarp je skinuo 
gornji ogrtač. Očevidac kaže, da su ga »prije mučeništva 
resile sve kreposti«, zatim nastavlja, da su ga htjeli pribiti 
čavlima da ne pobjegne s lomače, a on im je odgovorio: 
»Pustite me tako! Onaj, koji mi je dao da pretrpim smrt u 
vatri, dat će mi također da mirno i čvrsto stojim na lomači, 
iako me ne zadržavaju vaši čavli«. 

Nisu ga prikovali, nego su mu samo ruke svezali na 
leđima. On je tada izmolio prekrasnu molitvu: zahvalio 
Bogu, što ga je učinio dostojnim mučeništva i zamolio ga da 
primi njegovu žrtvu. Rad je završio molitvu i rekao »amen«, 
potpalili su lomaču. 

Buknuo je silan plamen. »On je bio u sredini, ne kao 
neugodna paljevina mesa, nego kao kruh u peći ili zlato i 
srebro u topionici«. Također se osjetio »ugodan miris, kao 
kad se širi tamjan ili kakva druga ugodna pomast«. Rad su 
vidjeli da vatra neće moći njegovo tijelo spaliti (bio je 
protivan vjetar), probili su ga kopljem. Potekao je mlaz krvi 
i ugasio vatru. 

Rršćani su htjeli uzeti njegovo tijelo, ali svjetina to nije 
dala. Nagovorili su prokonzula, da im to ne dopusti. Znali su 
da je bio svet i čašćen radi toga. Uzeli su tijelo i ponovno ga 
stavili u drugu vatru. Izgorio je. Rršćani su došli i pokupili 
kosti, koje su preostale. 5 

Rršćanska zajednica u Filipima upoznala se s Ignacijem 
na njegovu putovanju u Rim. Preko Polikarpa željela je 
prenijeti zajednici u Antiohiji Ignacijevu čestitku u povodu 
prestanka progonstva, pa je ujedno zamolila Polikarpa da 

joj pošalje prijepis Ignacijevih pisama. Šaljući taj prijepis 
Polikarp je vjernicima u Filipima napisao popratno pismo. 6 

U tom pismu on se obraća zajednici koju je utemeljio 
apostol Pavao. Najprije daje svima savjete za istinski krš- 
ćanski život (1-3), a zatim se osvrće na pojedina zvanja: 
majke, udovice, djakone, mladiće, djevice, prezbitere (4-6). 
Posebnu pažnju želi probuditi kod vjernika u odnosu na 
opasnosti što dolaze od zabluda (7-10). Na kraju žali zbog 
slučaja prezbitera Valensa koji je radi srebroljublja postao 
nedostojan svoje službe. Obećaje vjernicima poslati obavi- 
jest o sudbini Ignacija i njegovih suputnika i na kraju im 
šalje preporuke i pozdrave. 

Pismo je jednostavno. Sastavljeno je na temelju navoda 
Svetog pisma Staroga a još više Novoga zavjeta. Rao uzor 
Polikarpu je služila poslanica Rlementa Rimskog zajednici 
u Rorintu. Može se reći da je o njoj posve ovisan. 

Polikarp se veoma raduje zbog istinskoga kršćanskog 
života vjernika u Rorintu (1,1-2). Oni vjeruju u uskrsnuloga 
Rrista; premda ga nisu vidjeli, vjeruju u njega u neizrecivoj 
i divnoj radosti« (1,3; 1 Petr 1,8). Među njima je on nekoć 
»osobno boravio i ondašnje ljude točno i nesumnjivo pouča- 
vao u Riječi istine« (3,2). Također vjernici znaju da su 
spašeni ne po svojim djelima već po milosti Božjom voljom 
u Isusu Rristu (1,3), Rrist je njihova nada i temelj pravedno- 
sti (8,1). On je primjer koji moraju u svemu slijediti (10,1; 
8 , 2 ). 

Rrist je ne samo spasitelj nego on je i sudac. Pred njim će 
svatko polagati račun o sebi. Zato vjernici moraju biti »gor- 
ljiviji« i oduševljeniji za dobro (6,2-3). 

Ni vjernici nisu izuzeti od opasnosti da padnu u grijeh. 
Posebna opasnost je gramzljivost. Ona je početak svakoga 
zla. U tom se moramo dati poučiti. Niti je tko što donio na 
svijet niti će odnijeti s ovoga svijeta (4,1). 

Tko živi u vjeri, pouzdanju i ljubavi, ispunio je zakon 
pravednosti; »tko posjeduje ljubav, daleko je udaljen od 
svakoga grijeha« (3,3). Ljubav treba biti djelotvorna i 

široka; »nikoga ne treba prezirati« (10,1)- Ako neki sagri- 
ješe, »ne treba ih smatrati neprijateljima, nego ih treba kao 
bolesne i zalutale članove pozivati nazad . . . Ako tako 
budete postupali, služit ćete sami sebi na izgradnju« (11,4; 2 
Sol 3,15). 

Kao i ljubav tako i kršćanska molitva treba biti sveobuh- 
vatna: »Molite se za sve svete. Molite također za kraljeve i 
vlastodršce i vladare i za one koji vas progone i mrze i za 
neprijatelje križa da bi vaš plod bio vidljiv svima i da biste vi 
bili savršeni kod njega« (12,3). 


Papija iz Hierapolisa 

Papija je bio biskup u Hierapolisu, u Frigiji. Bio je prijatelj 
Polikarpa iz Smirne, a vjerojatno učenik Ivana prezbitera. 
Oko 130. napisao je djelo u pet knjiga pod naslovom: 
»Tumačenja Gospodinovih izreka«. To je zbirka podataka o 
riječima i djelima Gospodina i njegovih učenika. Sakupljao 
ih je od učenika Isusovih apostola, čija se predaja prenosila 
od usta do usta. Među svjedocima od kojih je sakupljao ovu 
predaju Papija spominje Aristiona, prezbitera Ivana i kćerke 
apostola (ili, možda đakona?) Filipa. Šteta je što to djelo nije 
sačuvano u cijelosti. Sačuvani odlomci su vrlo zanimljivi, ali 
pružaju tek djelomičan uvid u duhovni svijet Papi je i nje- 
gova kruga. 

Povjesničar Euzebije služio se podacima koje je donio 
Papija, ali o njemu osobno nema lijepo mišljenje. Dosta 
grubo kaže za njega da je bio »zaista vrlo male pameti« zbog 
toga što ga smatra hilijastom. Čini se doista, da je Papija bio 
premalo kritičan; više je sakupljao gradivo raznih legendi i 
kasnožidovskih apokaliptičkih struja nego pouzdanu pre- 
daju. Također je bio sklon hilijazmu, shvaćanju da će 
poslije uskrsnuća pravednika, a prije općeg suda, Krist 
zajedno s pravednicima vladati tisuću godina i uživati sva 
materijalna dobra. 

Kako god bilo problematično Papijino učenje, iz sačuva- 
nih odlomaka dade se naslutiti da je bio jednostavna i 
profinjena duša; možda naivan i pod jačim utjecajem idej- 
nih struja u azijskom kršćanstvu, ali istinski odan Kristovu 
duhu Božjeg djetinjstva. On, na primjer, govori o uživanju 
materijalnih dobara u tisućgodišnjem Isusovu kraljevstvu, 
ali to nije grubi hedonizam. »Kad bilo koji od svetih htjedne 
uzeti grozd, svaki će grozd reći: ’Ja sam bolji, uzmi mene i 
hvali Gospodina preko mene’«. To je duboka istina kazana u 
naivnoj formi; sve što postoji, sva dobra ovoga svijeta, dana 
su da bi čovjeku bila putokaz prema Bogu. 7 

Temeljnu orijentaciju u svom spisateljskom radu Papija 
ovako određuje: »Ja ne uživam u obilju riječi - kao što je 
slučaj kod mnogih - nego u obilju koje govori istinu. Nada- 
lje, ja ne uživam u bilo čijim naredbama, nego u naredbama 
Gospodina koje izlaze iz same istine«. 8 

Jednako je značajna i druga njegova primjedba: »Meni se 
čini da nisu baš knjige ono od čega ja imam korist, nego 
živa i trajna riječ«. 9 Osobni susret, prijateljski razgovor ne 
da se knjigom nadoknaditi. 10 

Poučljiva je i varijanta Judine sudbine koju Papija usvaja i 
opširnije prenosi: Juda nije, kao što se misli, završio život 
samoubojstvom, nego je nakon izdaje živio i dalje. Bio je 
živi primjer bezboštva u ovom svijetu. Njegov izvanjski 
izgled bio je strašan: tijelo mu je bilo toliko nateklo da nije 
mogao proći onuda kuda su teretna kola lako prolazila. 
Natekli su mu očni kapci toliko da nije mogao vidjeti svjetla. 
Umro je u mukama i patnjama. To mjesto ostalo je pusto i 
nenaseljeno do danas. Pored njega ne može se od smrada ni 
sada proći. 11 

Početkom drugog stoljeća židovsko-kršćanski misijski 
pokret stvorio je nekoliko međusobno različitih tipova: 
mezopotamijski tip koji se poziva na Jakova i Ivana; Petrova 
skupina koja obuhvaća Feniciju, Pont, Ahaju i Rim. Najveću 
životnu snagu pokazivalo je kršćanstvo toga razdoblja u 
Maloj Aziji, a bolje nam je poznat upravo onaj kraj u kojem 

je djelovao Papija, tj. Frigija. Uz istinske kršćanske vrijed- 
nosti taj tip kršćanstva pokazuje sklonost prema apokalip- 
tićnoj židovskoj tradiciji, što potvrđuje i činjenica da je 
Frigija bila ishodište montanizma. 12 


Pisac »Barnabine« poslanice 

Klement Aleksandrijski, Origen i neki drugi stari kršćan- 
ski pisci pripisuju taj književni rad Barnabi. Danas se opće- 
nito smatra da njegov autor nije Barnaba, pratilac apostola 
Pavla, nego vjerojatno jedan kasniji obraćenik, učitelj iz 
Aleksandrije. Neki učenjaci misle da je spis nastao nepo- 
sredno poslije razorenja Jeruzalema, jer se pretpostavlja da 
su uspomene na to kod čitatelja svježe. Drugi pomiču vri- 
jeme njegova nastanka u prvu polovicu drugoga stoljeća. 

Nas ovdje prvenstveno zanima duhovni profil pisca kao 
čovjeka i vjernika. Pisac je pod snažnim dojmom Kristove 
pojave i njegova ponovnog dolaska - objave božjeg suda. 

Radost prožima pisca zbog svega što je Bog u Kristu 
učinio za ljude i dovodi ga do iskrene zahvalnosti i zauzeto- 
sti za druge (1,2-3; 5,3; 7,1; 9,9; 21,9). Krist stoji u središtu 
cjelokupne povijesti i tvori srž poruke Staroga zavjeta, te se 
zato pisac trudi da tu misao razvije i potvrdi činjenicama. 
Služeći se alegorijskom metodom on navodi pojedinosti iz 
povijesti Abrahama, Mojsija, Davida i Proroka i pokazuje 
kako se kroz njih najavljuje Isus Krist i njegovo djelovanje. 

Židovi su sve to suviše doslovno shvaćali i zato nisu 
ostvarili bogoštovlje koje bi bilo Boga dostojno, premda ih je 
Bog preko pojedinih proroka opominjao i poučavao. 

Tako su Židovi, zavedeni zlim duhom (9,4), krivo shvatili 
Božju poruku o obrezanju. Bog je od njih očekivao duhovno 
obrezanje, a oni su se zadovoljili s fizičkim, tjelesnim obre- 
zanjem i vidjeli u njemu znak i potvrdu svog saveza s 
Bogom. To je bilo pogrešno. Fizičko obrezanje imaju i neki 
drugi narodi, kao Sirijci i Arapi. Bog je htio nešto više čime 

bi se potvrdio njegov savez s Izraelom - obrezanje srca 
(usp. Jr 4,4), ali Izrael nije ispunio Božje iščekivanje: 

»Da, bezuman je moj narod, 

ne poznaje me, 

djeca su oni nerazumna, 

ništa ne shvaćaju, 

mudri su tek za zlodjela 

al’ činiti dobro ne umiju« (Jr 4,22). 

Izraelovo pouzdanje u obrezanje bilo je pogrešno. Bog ga 
nije mogao potvrditi: »Evo, bliže se dani - riječ je Jahvina - 
kaznit ću sve koji su obrezani na tijelu: Egipat, Judeju, 
sinove Amonove i Moab, i sve one što briju zaliske i prebi- 
vaju u pustinji. Jer svi su ti narodi neobrezani, i sav dom 
Izraelov neobrezana je srca« (Jr 9,24). 

Svetkovanje subote također se iskvarilo i Bog je prosvje- 
dovao: 


»Prestanite mi nosit ništavne prinose, 
kad mi omrznu. 

Mlađaka, subote i zazive - 
ne podnosim zborovanje 
i opačine« (Iz 1,13). 

Razlog i za to zastranjenje Izraela pisac vidi u njihovu 
neshvaćanju uloge svetkovanja subote i značenja slavljenja 
čistim srcem (15,1-9). 

Izraelci su shvaćali da je materijalni hram kuća Božja. 
Stavljali su svoje pouzdanje u zgradu, namjesto da se pouz- 
daju u Boga koji ih je stvorio. U hramu su slavili Boga onako 
kako to čine pogani - nedostojno (16,1-2). Bog je zaprijetio 
da će taj hram biti razoren i novi sagrađen, što se i dogodilo. 
Nasuprot tom neshvaćanju Židova, pisac poziva svoje čita- 
telje da se raduju što im je Bog dao mudrost i razumijevanje 
svojih tajna. Darom Božjim mi možemo shvatiti, ističe 


149 


pisac, da je govor o Božjem djelu stvaranja kroz šest dana i 
slavljenju počinka sedmoga dana nagovještaj onoga što će 
se dogoditi u Isusu: ostvarenje istinskog čašćenja Boga. 


S Isusom Bog stvara novi početak svega. Oprašta ljudima i 
oslobađa ih od grijeha; stvara im čisto srce i tako ih ospo- 
sabljava da ga dostojno časte. U znak novog početka kršćani 
namjesto subote slave nedjelju, dan Isusova uskrsnuća i 
uzašašća. Kršćansko slavljenje Boga ne odvija se u materi- 
jalnoj zgradi. Namjesto porušenoga židovskog hrama Bog 
diže novi, duhovni hram. To je hram srca - sam čovjek. »Jer 
smo primili oproštenje grijeha i pouzdali se u Gospodina, 
nanovo smo rođeni, iznova stvoreni; zato u nama uistinu 
stanuje Bog u prostoriji našega srca« (16,8). Zbog mnogo- 
vrsne povezanosti s Bogom čovjek uživa neprocjenjivo 
dostojanstvo. Tko želi postići spasenje, ne upire svoj pogled 
samo u čovjeka nego u onoga koji u njemu stanuje. Čovjek 
je »duhovni hram sazidan za Gospodina« (16,10). 

Bog je dokinuo žrtve Staroga zavjeta i u duhu proročkog 
nagovještaja: »Žrtva je Bogu duh raskajan« (Ps 50,19) pro- 
budio u nama smisao za djela čovjekoljublja (2,8; 3,3). 

Gospodinov ponovni dolazak i s time povezani sud jest 
neizostavan. Pogibelj zastranjenja i otpada nije prošla nego 
prijeti zadnjom propašću. Bog će suditi svijetu ne gledajući 
tko je tko. Vjernici se ne smiju povlačiti u sebe i stajati 
osamljeno, već se moraju okupljati na jednom mjestu i 
zajednički nastojati oko općeg dobra (4,107), posebice oko 
ispunjavanja Gospodnjih zapovijedi. Tim se stvara moguć- 
nost da idemo putem svjetla. To je put koji vodi do proslave 
u Božjem kraljevstvu, a obilježen je svestranim nastojanjem 
oko kreposna raspoloženja: skromnosti, blagosti, iskrenosti, 
otpornosti zlu, miroljubivosti, odanosti i ljubavi prema Bogu 
te dobrih djela prema bližnjemu, kojeg treba ljubiti »više 
nego svoju dušu« (19,5). 

Ljudi tomu protivna raspoloženja i suprotna djelovanja 
idu putem tame što vodi u vječnu smrt i kaznu. 

Da bi vjernici sa svojim djelima izmakli toj propasti, pisac 
ih usrdno moli da ne propuste činiti dobro. Premda poznaju 
Gospodinove zapovijedi, zaklinje ih: »Budite sami sebi dobri 
zakonodavci, ostanite sami sebi dobri savjetnici, iskorije- 
nite iz sebe svako pretvaranje!« (21,4). Svaki, naime, čovjek 
zna što u konkretnim okolnostima treba činiti samo ako 
iskreno o tom razmišlja. Pisac ih konačno na to upućuje: 
»Budite poučljivi učenici Gospodnji tim što ćete marljivo 
ispitivati što Bog od vas traži, i činite to da biste (kao takvi = 
poučljivi učenici Gospodnji, pravedni) otkriveni bili na dan 
suda« (21,6). 


Herma 

Herma je autor djela koje nosi naslov »Pastir«, prema 
imenu anđela, glasnika Božje poruke, koji je zaštitnik i 
propovjednik pokore. 

Autor je jednostavan čovjek, iskren i pobožan, siguran u 
vjeri , ali bez temeljite izobrazbe. Nije ni pisac ni teolog, 
nego oduševljeni moralist kojemu je na srcu dobro svih 
ljudi, a napose obraćanje grješnika. 

On sam o sebi donosi slijedeće podatke: bio je podrijet- 
lom rob iz Grčke; kao mladić došao je u Rim i bio kod 
gospodarice Rode koja ga je oslobodila; obogatio se, oženio i 
imao djecu; u vjeri su bili mlaki, pa kad je otišao u progon- 
stvo, djeca su mu se pokolebala; on je izgubio imanje, ali je 
ostao živ; promijenio je život na bolje i postao revnostan 
vjernik; njegov primjer slijedila su kasnije i njegova djeca. 
Ti podaci mogu se shvatiti kao elementi jednog općeg 
životnog modela, prema kojemu je sačinjen i njegov opis. 

Spis je, naime, nastao vjerojatno oko 140. godine i napi- 
san je u duhu židovsko-kršćanskih apokaliptičkih knjiga. 
Ta vrsta književnih radova razvijala se u razdoblju oko 200. 

godine prije Krista do kraja 1. st. poslije Krista. Glavno 
obilježje je nastojanje da se Božje tajne prikažu u slikama i 
primjerima, u simbolima, nejasnim i teškim stilom i jezi- 
kom. Pretežno se u tim djelima govori o svršetku vremena i 
Božjem sudu. Često se u radnju uvode anđeli i nebeska bića 
kao posrednici koji vidiocima, odnosno čitateljima razjaš- 
njavaju tajanstvene stvari. Najčešće je riječ o spisima krize, 
književnim tvorevinama nastalim u vrijeme nevolje i pro- 
gonstava. Djelo su ljudi koji su s oduševljenjem prihvatili 
vjeru i odbacili sve ovozemaljske iluzije. Glavni im je cilj 
probuditi pouzdanje i hrabrost, utješiti i ohrabriti priproste, 
prosječne vjernike. 

Ta bitna obilježja nosi i djelo Hermin Pastir. Pisac je 
ponesen željom da vjernicima prenese Božju poruku i 
osobni poticaj na pokoru. 

Pod tim bitnim sadržajem koji prožima cijeli spis podjela 
na 5 viđenja (kratica v), 12 zapovijedi (z) i 10 usporedbi (u) 
gubi na svojoj važnosti, budući da i zapovijedi i usporedbe 
nose stvarno obilježje propovijedi o pokori u apokaliptičnoj 
formi kao i sama viđenja. 

U središtu Hermina zanimanja i zauzetosti stoji čovjek. 
Bog je »radi čovjeka stvorio svijet i cijelo je djelo stvaranja 
podvrgao čovjeku i dao mu moć da zavlada nad svim što se 
pod nebom nalazi« (z, 12,4,2). I jer je u svijetu i životu sve 
veliko, uzvišeno i nedokučivo, prirodno je da se čovjek 
obraća Bogu (u, 9,14,4), a Bog u svojoj dobroti ima puno 
razumijevanje za čovjeka, objavljuje mu svoje tajne i prio- 
pćava naume, daje zapovijedi i smjernice, što je sve za 
čovjeka dobro i korisno (u, 6,1-3). Ako čovjek slijedi zapovi- 
jedi Božje, onda je zaista sretan (5,3,9). 

Međutim, čovjek nije usmjeren samo prema Bogu i 
prema dobru. On je otvoren i prema zlu, prema grijehu; 
izvrgnut je utjecaju anđela pravednosti i anđela pokvareno- 
sti (z, 6,2,1-10). Ako čovjek slijedi put pravednosti, izbje- 
gava zlo i čini dobro, onda je »sličan maloj djeci koja ne 
poznaju pokvarenosti, što razaraju život ljudi« (z, 2,1,1). 

I kad čovjek pođe putem pokvarenosti, put prema Bogu, u 
kojem je jedino čovjekovo spasenje, ostaje otvoren »jer Bog 
nije kao što su ljudi koji pamte zlo, nego naprotiv on oprašta 
i smiluje se svom stvorenju« (z, 9,1,3; v, 4,2,4). Potrebno je 
samo obratiti se Bogu punim pouzdanjem, a pouzdanje 
dolazi od Gospodina. Treba stoga moliti Boga i u strpljivosti 
ustrajati ojačan jakom vjerom (z, 9,1,4; 9.1.10-11). Gdje vidi 
dobru volju, Bog daje pokoru (u, 8,6,2). 

Herma se osjeća pozvanim poput starih proroka da u 
jednom odlučnom povijesnom trenutku objavi radosnu 
vijest o potrebi pouzdanja u Gospodina i neodloživa obraće- 
nja putem pokore. Njemu je jasno da u kršćanskoj zajednici 
postoje starješine - prezbiteri. Međutim, on djeljuje s pošto- 
vanjem zajednice i ne vidi se da postoji bilo kakva napetost, 
kao što je to kasnije bilo u vrijeme montanizma, između 
njega i vodstva kršćanske zajednice. 

Početna, temeljna tvrdnja o mogućnosti oproštenja 
postavljena je široko: i oni, a takva su bila njegova djeca, 
koji su otpali od vjere mogu se ponovno upisati u knjigu 
života »ako svim srcem čine pokoru«. Jedino ako netko 
odbacuje pokoru ili je iskreno ne proživljava, ne može 
dobiti oproštenje grijeha (v, 1,4,2; u, 8,6,4; 8,7,2; 9, 2, 6, 3). 

Taj početni stav u smislu opće orijentacije doživljava 
određenu korekturu. U drugom, naime, viđenju Herma 
dobiva objavu da se dotadašnja mogućnost pokore ograni- 
čava: mogućnost pokore nije više vremenski neograničena i 
ona je poslije krštenja samo jednokratna, može se samo 
jedanput dobiti. Vremensko određenje pokore uvjetovano je 
kratkoćom ovoga života, blizinom suda Božjega, kao i nesi- 
gurnošću uslijed progonstva koje svaki čas može ponovno 
nastupiti. Jednokratnost pokore ističe se u dva pravca: naj- 
prije autor želi reći da se ne samo krštenjem čovjek oslo- 
bađa grijeha nego da za to postoji još jedna, druga moguć- 
nost, stvarna kao i krštenje - pokora, ali jedanput. Nije 
sigurno je li Herma jednokratnost pokore zastupao zato što 
je bio uvjeren da se, kao i krštenje, i pokora podjeljuje samo 

jedanput (z, 4,1,8; 4,3,6) ili je njezinu neponovljivost izvodio 
samo iz toga što nije vjerovao da čovjek koji je nakon 
krštenja po drugi put duboko pao može ponovno promije- 
niti svoje unutarnje razpoloženje i biti spreman za istinsku 
pokoru (z, 4,1,8; 4,5-7). Jedno je sigurno: za one koji su 
nakon krštenja teško sagriješili i pokorom se već jednom s 
Bogom izmirili pa onda opet ponovno duboko pali Herma 
tvrdi da »samo jedva« mogu postići vječni život (z, 4,3,6). 

Za Hermu je od odlučne važnosti upravo to: postoji 
mogućnost da čovjek pokorom nađe svoj mir u izmirenju s 
Bogom i konačno postigne spasenje premda je poslije kršte- 
nja sagriješio, pa čak i od vjere otpao. To je nešto izuzetno 
veliko i dragocjeno te se u njemu rađa radost i sreća. Ne 
dolazi u obzir više od jedne pokore vjerojatno i zbog toga što 
je sad uvjeren da mu neće trebati - za nj bi bilo nezamislivo 
da bi ponovno pošao putem grijeha. Sve to vrijedi tim više 
što je Herma uvjeren da čovjek koji se jednom obratio i 
njeguje krepostan život može biti u stanju da obdržava 
Božje zapovijedi i ne ponavlja grijehe (u, 6,1,4). Preokret 
koji je u njemu nastao pokorom dubok je i snažan, oslobađa 
čovjeka od tjeskobe, vraća mu unutarnji mir i daje mu da s 
lakoćom čini dobro jer nosi Boga u sebi (z, 10,2,6; 12,4,3-6). 

Kako duboko i dalekosežnu promjenu u čovjeku stvara 
pokora vidi se i iz toga što Herma veoma jasno i odlučno 
ističe čovjekovu situaciju prije, u grijehu, i poslije, nakon 
izbavljenja iz grješnog stanja. Značajna je njegova formula- 
cija »ali sada« (z, 3,1,5) kojom podcrtava nastalu promjenu i 
daje naslutiti novi kvalitativni sadržaj. 

Pokora nije jednostavno okajavanje grijeha. Nešto slože- 
nije i sadržajnije nastaje u čovjeku u djelu pokore; nastaje 
»velika spoznaja, jer grješnik upoznaje da je učinio zlo pred 
Gospodinom i u njegovu srcu javlja se djelo koje je počinio, 
on se obraća, ne čini više zla, nego se s oduševljenjem 
prihvaća dobra . . .« (z, 4,2,2). Raskid s grijehom i korjenito 
odvraćanje od zla samo je jedan elemenat u procesu 
pokore. Traži se još i usmjerenost prema dobru i zauzetost 

za dobra djela, a među njima najprije je »vjera, strah Božji, 
ljubav, sloga, ispravan govor, istina, strpljivost; nešto bolje 
od ovoga ne postoji u ljudskom životu. Tko to čini a ne 
propušta, bit će sretan u svom životu (z, 8,1,9). Iz tih izviru 
djela čovjekoljublja: pomaganja udovica i sirota, pomaga- 
nje unesrećenih, gajenje gostoljubljivosti, iskorijenjivanje 
neprijateljstva, miroljubivost, poniznost, pravednost, pošti- 
vanje staraca, bratska ljubav, tješenje klonulih, strpljivost, 
ne uzvraćanje zla zlim, podizanje u vjeru posrnule i vraća- 
nje mira duše, dovođenje zalutale na pravi put, neprogonje- 
nje dužnika ... i mnoga druga dobra (z, 8,1,10). I jer je život 
kratak na zemlji, a trajna domovima u zajedništvu s Bogom 
u nebesima, Herma posebno osuđuje svaku lakomost i 
prijanjanje uz materijalna dobra te živo preporučuje darež- 
ljivost (v, 3,1-10; z, 2,4). 

Valja na kraju reći da se cjelokupna problematika pokore, 
kao i života čovjeka uopće, kod Herme razvija u kontekstu 
zajednice. Pokora je osobna ali nije privatna stvar poje- 
dinca. Vjernik živi u zajednici, pa zato postoji uzajamno 
djelovanje pojedinca na zajednicu i zajednice na pojedinca. 
Kroz taj životni proces ugrađivanja u zajednicu čovjek ima 
pristup Bogu i vječnom životu u Bogu. Herma to simbolizira 
svojom vizijom kule, u kojoj nemaju mjesta oni vjernici koji 
ostaju u grijehu i ne čine pokore. 

ZAKLJUČNE MISLI 


Prošlo je gotovo dvadeset godina otkako je W. H. van de 
Pol objavio svoju knjigu »Kraj konvencionalnog kršćan- 
stva« 1 . Sva proučavanja kršćanskih mislilaca pokazuju da su 
točna njegova zapažanja i dijagnoze u odnosu na stanje u 
sadašnjem kršćanstvu. 

Naše kršćanstvo doživljava duboku krizu: što je u njemu 
nekoć bilo posve pouzdano, danas je dovedeno u pitanje. 
Kršćanske predodžbe i uvjerenja, način mišljenja i izraža- 
vanja, odnosi unutar kršćanskih zajednica i njihov stav 
prema suvremenom svijetu, izražajni oblici vjere i bogo- 
štovlja, sve je to za suvremene ljude postalo manje-više 
neuvjerljivo i beživotno. Broj se kršćanskih praktikanata 
neprestano smanjuje, a i one koji ostaju vjerni konvenci- 
onalnom kršćanstvu sve više prožima nesigurnost i malo- 
dušnost, osjećaj manje vrijednosti i tjeskobe. 

To nas naizbježivo dovodi pred alternativu: ili će ovo naše 
kršćanstvo propasti ili će iz korijena obnovljeno zablistati 
novim sjajem. 

Da bismo takvu obnovu mogli doživjeti, valja nam posve 
odbaciti polemike s ljudima izvan kršćanstva, odreći se 
svakog oblika neutemeljene apologetike kao i autoritarnih 
zahvata unutar svoje zajednice te se odvažno i predano 
otvoriti utjecaju Kristova duha. 

Božja nazočnost u Isusu iz Nazareta nije prolazni doga- 
đaj, nije neki »povijesni intermezzo« između dvaju perioda, 
nego trajan hod kroz povijest zajedno s nama u susret 
eshatonu. Ona je u svijetu živo vrelo snage kako bismo 

mogli svoju egzistenciju među ljudima, svoju povijesnu 
odgovornost i svakodnevne odluke doživljavati kao susret s 
njegovim Ocem koji je u njemu postao i naš zajednički 
Otac . 2 

U ostvarenju tog cilja studij osobe i djela Isusa iz Naza- 
reta, te ranog kršćanstva u cjelini, ima ključno mjesto i 
nezamjenljivu ulogu. 

14 Otto Bocher, Das Neue Testament und die damonischen Machte, 
Stuttgart 1972, 60-72 

15 Eugen Duplessy, Apologetique II, Pariš 1924, 228 

16 Romano Guardini, Menschliche VVirklichkeit des Herrn, Wiirzburg 
1958, 56 

17 Rarl Adam, Jesus Christus, Augsburg 1938 5 , 147 

18 Philipp Lersch, Der Mensch als soziales VVesen, Miinchen 1965, 12, 
215-236 

19 T. de Chardin, Budućnost čovjeka, Split 1970, 76-80. > 

20 Rao drastičan primjer mogu poslužiti liturgijske knjige sa svojim 
neprimjerenim jezikom koji nas ne samo vraća stoljeće unazad, nego 
Isusovu poruku čini nejasnom, a tu i tamo i smiješnom. 

21 Možda je ovdje potrebno spomenuti jedan takav upadan propust: To je 
porazno nepoznavanje temeljnih kršćanskih vrijednosti - osobe Isusa 
Rrista i njegovih zasada, kao i sve veće zaostajanje službenih predstav- 
nika kršćanstva u općoj i teološkoj izobrazbi. Većina naših svećenika i 
studenata teologije ne prati razvoj suvremenog proučavanja Biblije, pa 
se jaz između teološke znanosti i mišljenja kršćana svakim danom 
produbljuje. Mi mehanički ponavljamo stare kršćanske izričaje, for- 
mule, koje su, izdvojene iz svog teksta i povijesnog konteksta, postale 
bezživotne, a ništa ili gotovo ništa ne poduzimamo da upoznamo biblij- 
sku istinu u njezinoj autentičnosti. 

22 Winfried Blasig, Christ im Jahr 2000, Miinchen 1984; Albert Gorres, 
Kennt die Religion den Menschen, Miinchen 1984 2 ; Walter Grund- 
mann, Die fruhe Christenheit und ihre Schriften, Stuttgart 1983; 
Heinrich Fries, Fundamentaltheologie, Graz 1985; Walter Rasper, Der 
Gott Jesu Christi, Mainz 1983 2 ; Werner Georg Riimmel, Einleitung in 
das Neue Testament, Heidelberg 1983 21 ; Franz-Josef Niemann, Jesus 
als Glaubensgrund in der Fundamentaltheologie der Neuzeit, Inns- 
bruck 1983. 

2. Prve kršćanske zajednice 

1 Oscar Cullmann, Petrus, Miinchen 1967; John Bligh, Kleine Zeitge- 
schichte zum Neuen Testament, Freiburg 1969; Giinther Bornkamm, 
Bibel. Das Neue Testament, Stuttgart 1971; Judeo-Christianisme. Re- 
chersches historiques et theologiques offertes en hommage au Cardinal 
Jean Danielou, Pariš 1972; Giinther Schiwy, VVeg ins Neue Testament 
II, VViirzburg 1966; Rarl Buchheim, Der historische Christus. Gesc- 
hichtewissenshcaftliche Uberlegungen zum Neuen Testament, 
Miinchen 1974; Otto Rnoch, Einer ist euer Meister, Stuttgart 1966; Gerd 
Theissen, Studien zur Soziologie des Urchristentums, Tiibingen 
1983 2 . 

2 Josef Holzner, Pavao, Zagreb 1968 

3 Josef Blank, Paulus und Jesus, Miinchen 1968, 246 

4 Otto Russ, Paulus, Regensburg 1971, 76 

5 C. Fouard, Saint Paul, Pariš 1925, 310 

6 Leo Holzner, Rings um Paulus, Miinchen 1947 

7 Leo Scheffczyk (Hrsg), Erlosung und Emanzipation, Freiburg 1973 

8 Georg Muschalek, Tat Gottes und Selbstverwirklichung des Mensc- 
hen, Freiburg 1974, 48-56 

9 Werner Georg Kummel, Die Theologie des Neuen Testaments, Got- 
tingen 1976; Hans Conzelmann, Geschichte des Urchristentums, Got- 
tingen 1976; Leonhard Goppelt, Theologie des Neuen Testaments, 
Gottingen 1975 

10 G. Bornkamm, N. dj., 154 

11 Rudolf Schnackenburg, Das Johannesevangelium I— III, Freiburg 
1972-75; Edward Schillebeeckx, Christus und die Christen, Freiburg 
1977; Josef Blinzer, Aus der Welt und Umwelt des Neuen Testaments, 
Stuttgart 1969 

12 Lucien Cerfaux, L’Apocalypse de saint Jean lue aux chretiens, Pariš 
1954, 206 

13 Alfred Wikenhauser, Die Offenbarung des Johannes, Regensburg 
1959 2 , 43 

14 Eduard Lohse, Die Einheit des Neuen Testaments, Gottingen 1973; 
Adreinne von Speyr, Apokalypse, Einsiedeln 1976 2 


3. Apostolski oci 

1 Usp. Manlio Simonetti, La letteratura cristiana antica greca e latina, 
Firenze 1969; Berthold Altaner - Alfred Stuiber, Patrologie, Freiburg 
1978; Richard Klein (Hrsg), Das friihe Christentum im romischen 
Staat, Darmstadt 1971; Adalbert Hamman, Die Kirchenvater, Freiburg 
1967; Carl Schneider, Geistgeschichte der christlichen Antike, 
Miinchen 1978; Wilhelm Krause, Die Stellung der fruhchristlichen 
Autoren zur heidnischen Literatur, Wien 1958; Heinrich Kraft, Die 
Kirchenvater, Bremen 1966; Tomislav J. Šagi-Bunić, Povijest kršćan- 
ske literature I, Zagreb 1976 

2 Philipp Vielhauer, Geschichte der urchristlichen Literatur, Berlin 
1975, 529-540; Karl Sušo Frank, Grundzuge der Geschichte der Alten 
Kirche, Darmstadt 1984, 5-9 

3 Hans Kiing, Die Kirche, Freiburg 1967 2 , 485 

4 Martin Dibelius, Geschichte der urchristlichen Literatur, Miinchen 
1975, 115-116 

5 Historia ecclesiastica V, 20, 6 

6 Franc Lukman, Martyres Christi, Celje 1934, 52-62 

7 Možda je riječ o dva pisma; vjerojatno je Polikarp bio napisao najprije 
jedno kratko pismo - popratno pismo Ignacijevim pismima, a poslije 
drugo, znatno opširnije, kojemu je nadodan završetak da odgovara i 
jednom i drugom 

8 Usp. The Fathers of the Church, The Apostolic Fathers, New York 
1948, 375 

9 Usp. N. dj., 376 

10 Usp. N. dj., 377 

11 Usp. N. dj., 387 

12 Usp. N. dj., 380-381 

13 DR. L. J. Rogier, Geschichte der Kirche I, Einsiedeln 1963, 68-69 

Zaključne misli 

1 W. H. van de Pol, Das Ende des konventionellen Christentums, Frei- 
burg 1967 

2 H. van der Linde - H. Fiolet, Neue Perspektiven nach dem Ende des 
konventionellen Christentums, Wien 1968, 488 


OBJAŠNJENJE VAŽNIJIH POJMOVA 

alegorijska metoda - poseban način tumačenja Biblije, koji polazi od 
pretpostavke da svaki jezični izričaj kazuje samo jedan vid stvarnosti a 
nikada svu stvarnost. Pojedini biblijski tekstovi, neovisno o svom 
doslovnom značenju, imaju dublji smisao koji je potrebno izraziti 
slikovitim i znakovitim govorom da bi se razotkrilo njegovo značenje za 
suvremeni život. U kršćanstvu se tom metodom služio apostol Pavao 
(usp. 1 Kor 10,4), a posebice su je njegovali u najstarijoj kršćanskoj 
školi u Aleksandriji. 

antropocentrizam - shvaćanje da je čovjek središte svemira i konačni 
smisao sveukupne stvarnosti. 

antropologija - znanost koja proučava čovjeka biološki, filozofski i teo- 
loški. 

apologetika - jedna grana znanosti u sklopu teologije kojoj je svrha da 
brani kršćansku vjeru, otvara je prema svijetu, odgovara na prigovore 
upućene kršćanskoj vjeri, rješava nastale nesuglasice i probleme. Na 
taj način ona razvija svijest kršćanskog poslanja svim ljudima svih 
naroda i svih vremena i ujedno njeguje odgovornost po kojoj se kršćan- 
ska vjera razlikuje od svih ideologija; ona se naime može širiti jedino 
istinom i ljubavlju, a nikako prisilom, pa je svaki vjernik pozvan da 
razloži temelj svoje nade, tko god ga za to bude pitao (usp. 1 Petr 3,15). 

apokaliptika - književna vrsta tzv. apokalipsa - otkrivanja. Cvjetala je od 
II. st. prije Krista do kraja I. st. nakon Krista. Pisci apokalipsa zaodjevaju 
svoje objave u razna viđenja, snove, svemirska putovanja, susrete s 
nadzemaljskim bićima, kao anđelima i demonima; služe se slikovitim 
govorom i očituju bujnu maštu, oživljavaju prastare mitove, navode 
tajanstvene brojeve, priče o čudovišnim životinjama i svemirskim pore- 
mećajima. Ključna tema je kraj svijeta i tjeskoba koja tada nastaje, opći 
sud i uskrsnuće mrtvih, vječno blaženstvo novog svijeta ili nove zemlje 
te konačna propast i osudba na vječnu patnju odbačenih zlikovaca. 
Sljedbenika toga misaonog pravca bijaše na raznim mjestima među 
Židovima diljem Rimskog carstva. Obično se nazivaju apokaliptične 
skupine ili krugovi. 

apostolski oci - pisci iz najranijega kršćanskog doba. Tako se nazivaju da 
bi se istakla njihova povezanost s apostolima i apostolskom predajom. 
Ti su pisci pisali svoje spise pučkim grčkim jezikom (tzv. koine) i stilski 
vrlo raznovrsno. Njihova je književna ostavština dosta skromna, ali je 
važna za poznavanje oblikovanja lika čovjeka-kršćanina, kao i za razvoj 
kršćanske misli te izgradnje kršćanske zajednice. Temeljne kršćanske 
zasade autori izlažu priprosto ponavljajući biblijske izričaje s jedva 
zamjetljivim elementima biblijsko-teološkog razmišljanja. Uočljivi su 

također i izvankršćanski sastojci. Tako se u prvoj Klementovoj posla- 
nici zapažaju tragovi helenističke etike, a Ignacije se u svojim pismima 
bori protiv židovsko-gnostičkog odbacivanja Isusove tjelesnosti (tzv. 
zablude doketa ili doketizma). Na poseban način spisi apostolskih otaca 
važni su za praćenje stvaranja zbirke (kanona) novozavjetnih knjiga, za 
razvoj klera unutar kršćanskih zajednica i njegova izdvajanja i isticanja 
u odnosu na obične vjernike, zatim za upoznavanje tijeka produbljiva- 
nja kršćanske svijesti o Isusu Kristu i njegovoj ulozi u povijesti, a 
najviše pak za sveukupnu problematiku kršćanskog naviještanja, za 
probleme što nastaju u sučeljavanju kršćanske poruke s cjelokupnom 
zbiljom konkretnoga kršćanskog života u određenom prostoru i vre- 
menu. 

areligiozan - bez religije, bez vjere, za razliku od antireligiozan (što znači: 
protuvjerski) i religiozan (što znači: vjeri odan). 

Areopag - brežuljak boga Aresa, vrhovno sudište u staroj Ateni, a u 
prenesenom značenju: skup uglednih ljudi ili najveći zbor uopće. 

askeza - vježba općenito, vježba u vrlinama; strog način života obilježen 
odricanjem i težnjom za moralnim usavršavanjem. 

astrologija - proučavanje zvijezda. U staro doba bijaše raširen pokušaj da 
se u svezi s promatranjem zvijezda razloži čovjek, njegov život i nje- 
gova sudbina. Takvo nastojanje proizlazilo je iz uvjerenja da zbiva- 
nja na zemlji stoje u svezi s gibanjem zvijezda. 

ataraksija - stanje duševne smirenosti, što je u staro doba bio ideal 
mudraca, a filozof Demokrit smatrao najvećim dobrom koje čovjek 
može postići u svom životu. 

demijurg - Platon ga smatra graditeljem svijeta, a najčešće se tako naziva 
zamišljeni posrednik između božanstva i vidljivog svijeta, dok ga gno- 
stici smatraju zlim tvorcem tvarnog svijeta koji ipak ostaje podređen 
vrhovnom Bogu. 

demon - prema shvaćanju starih Grka demoni bijahu bića obdarena 
izuzetnom snagom poput bogova, koja su ljudima nekad naklona a 
nekad im škode. U židovskoj i ranokršćanskoj predaji demon je utjelov- 
ljenje čovjeku protivnih sila koje se bore protiv Božjih namisli. 

dijaspora - raspršenost. Zbroj članova jedne vjerske zajednice koji žive 
raspršeni po raznim mjestima i predstavljaju manjinu u odnosu na 
ostale žitelje pripadnike drugih vjerskih zajednica i svjetonazora. 

doketi - jedna skupina gnostika koji su kao izraziti sljedbenici dualizma 
mislili da je materijalno tijelo u sebi zlo pa da je, dosljedno tome, Isus 
bio uzvišeno duhovno biće i nije imao stvarno nego samo prividno 
tijelo. 

dualizam - shvaćanje da postoje dva počela kao dva izvora duhovnog i 
tjelesnog, psihičkog i fizičkog, kao i dviju oprečnih sila: dobra i zla, 
svjetla i tame, koje se sukobljavaju i bore za prevlast u svijetu i u 
čovjeku. 

egzistencijalna filozofija - niz filozofskih struja XX. stoljeća kojima u 
središtu zbivanja stoji čovjek, konkretan čovjek, njegova iskustva i 
doživljaji, posebice doživljaji besmisla i tjeskobe. Pristaše te filozofije 
daju prednost čovjekovu opstojanju (egzistenciji) pred njegovom biti 
(esencijom) ili tvrde da je čovjekova egzistencija zapravo sama njegova 
esencija. 

emanacija - izlaženje, izdvajanje, izviranje manje savršenih bića iz najsa- 
vršenijeg, iz božanstva ili iz vrhovnog prabića. 

eon - vijek, dugo razdoblje, vječnost. U gnostičkoj pak literaturi eoni su 

duhovna bića koja proizlaze iz vječnog uma i posrednici su između 
Boga i tvarnog svijeta. 

eshatologija - znanost koja proučaje posljednje stvari; sve što se odnosi na 
sudbinu čovjeka poslije smrti pa je tu uključen i smisao čovjekova 
postojanja uopće. Zbog toga pridjev »eshatološki« može imati tanane 
razlike koje se samo u povezanosti s misaonom cjelinom mogu pobliže 
odrediti. 

eshaton - posljednje vrijeme ili stanje, vječnost shvaćena kao ostvarenje 
smisla sveukupne povijesti i čovjekova postojanja u njoj. 

evanđelje - radosna vijest: Bog u Isusu Kristu daruje ljudima svoje prija- 
teljstvo i tako ih izbavlja iz tmine besmisla, grijeha i smrti. Pod tim se 
nazivom razumijevaju i četiri knjige u zbirci spisa Novog zavjeta koje 
govore o Isusu Kristu i predstavljaju ispovijest vjere u ranom kršćan- 
stvu. 

fatalizam - vjerovanje u sudbinu koja je čovjeku unaprijed određena i on 
je ne može izbjeći. 

hedonizam - shvaćanje da se čovjekova sreća sastoji u užitku. Postoji 
umjereni ili profinjeni hedonizam koji ističe duhovne užitke, kao npr. 
prijateljstvo i gajenje znanosti, i grubi koji se zanosi tjelesnim užicima. 

helenizam - povijesno razdoblje od Aleksandra Makedonskog (356-323) 
do rimskog cara Augusta (63 p. Kr. - 14. n. Kr.). U tom razdoblju stapala 
se grčko-rimska kultura s istočnjačkom pa je nastala mješavina koja se 
naziva helenističkom kulturom ili jednostavno helenizmom. 

hermetizam - religijsko-mistična sekta u doba helenizma. Tako je naz- 
vana po Hermesu Trismegistosu, jednom od bogova iz stare grčke 
mitologije. 

hilijazam - vjerovanje da će Krist prije općeg suda, na kraju povijesti, 
uspostaviti tisućgodišnje kraljevstvo na zemlji (usp. Otk 20,1-6). Pri- 
staše takva vjerovanja nazivaju se hilijastima. 

humanizam - čovječnost. Tako se posebice zove pokret u XIV. i XV. 
stoljeću, nastao pod utjecajem grčko-rimske kulture s nakanom da se 
njeguje novi ideal izobrazbe i novo shvaćanje čovjeka. Inače se huma- 
nizmom smatra sveopće nastojanje da se prizna čovjekovo osobno 
dostojanstvo i omogući puni razvoj njegovih sposobnosti te izgradi 
čovječnije društvo. Kršćanski humanizam vidi u Isusu Kristu ostvaren 
lik savršena čovjeka: u tajanstvenoj povezanosti s Bogom ispunjen 
samopouzdanjem i mirom. Isus se neumorno zalaže za sreću ljudi, za 
njihovo dostojanstvo i slobodu; pri tom on odnos čovjeka prema čov- 
jeku postavlja za mjerilo čovjekova odnosa prema Bogu i tim svakom 
čovjeku jamči nepovredivost i dostojanstvo ugledom samoga Boga: tko 
na bilo koji način ugrožava čovjeka, vrijeđa Boga i snosi nesagledive 
posljedice. U tom zalaganju za čovjeka Isus trpi i strada, ali se ne koleba 
nego ustraje do konca i na kraju doživljava najveću proslavu, koja je 
ujedno i potvrda ispravnosti njegova puta, zajedništvo života s Bogom u 
vječnosti. 

inkarnacija - utjelovljenje. Pojava božanstva u ljudskom tijelu. U kršćan- 
stvu je to vjerovanje da je Isus Krist vrhunac Božje objave ljudima. 

kataklizma - velika nesreća, propast, neočekivan preokret, prijelom. 

kult - štovanje Boga u kojem se unutrašnje čovjekovo raspoloženje vjere, 
pouzdanja i ljubavi prema Bogu očituje na vani vidljivim znacima, kao 
što su vjerski obredi. 

legalizam - pretjerano isticanje pravnih odredaba, zakona i s tim u svezi 

vjersko uvjerenje da samo izvanjsko opsluživanje zakona može čovjeku 
zajamčiti spasenje. / , . v 

mag - u religiji starih Medijaca i Perzijanaca mag je svećenik, a mace se u 
starini tako nazivao učenjak, čarobnjak, vrač, liječnik, mudrac, 
magija - čarobnjaštvo. Zbirni naziv za praznovjerje kojemu je svojstveno 
nastojanje da se određenim radnjama djeluje na više sile, na božanstvo, 
i tako nametne svoju volju te postigne željeni cilj, dok se u religiji 
očituje čovjekova odanost prema Bogu i želja da čovjek ispuni Božju 

volju. I \ 

mistik - pristaša misticizma ili mistike, Jj. pobornik doživljaja unutrašnjeg 
sjedinjenja čovjeka s Bogom, kao i pdbornik pokušaja c|a se taj doživljaj 
znanstveno izloži. i 

monaštvo - oblik života koji se u kršćanstvo razvija /od III. stoljeća; 
pojedinci se iz vjerskih pobuda povi iče u samoću ili ii užu zajednicu i 
provode život u razmatranju i molib i, radu i odricanju, 
monoteizam - vjerovhnje da postoji samo jedno neizmjerno i najveće 
duhovno-osobno biče, Bog, koji je stvaralački izvor^ovjeka i svijeta i u 
kojemu je konačni Smisao njihova postojanja, 
montanizam - kršćanska sekta nastalk oko 160. /god. Nazvana je po 
Montanu, koji ie sebe smatrao glasnikom i utje/ovljenjem Duha Sve- 
toga te je propovijedao strogi pokornički život j najavljivao skori kraj 
svijeta. 

naturalizam - vi/lo široli pojam. Obuhvaća! razn# shvaćanja, ali je svima 
svojstveno poistovjećivanje stvarnosti svprirodom, tj. s neposrednim 
doživljajem svakodnevna života, poistovjećivanje zakona prirode i 
zakona društva, što dovodi do odbacivanja filozofskog umovanja o 
zadnjim uzrocima svegk postojanja, duše i Boga, kao i objavljenje vjere 
i etike koja bi bila neštd^ više od obične životne mudrosti, 
opsjednuće - os ećaj bolesna čovjeka da ga j£\opsjeo demon i nad njim 
preuzeo vlast \ / 

paleontologija - znanost koja proučava izumile piljke i životinje. 

panteizam - mišKenje da je Bog istovjetan sć) svijetom, s prirodom, 
patristika - znanbst koja praučaje nauk starih kršćanskih pisaca, tzv. 

crkvenih otaca.V \ 

pneuma - tako su stoici nazivati životnu snagu u đovjeku. Biblija pod tim 
pojmom shvaća nožju ( djeldtvornu nazočnost Ju svijetu i unutrašnje 
osposobljenje čovjeka z £ izuzetna djela u korisj drugih ljudi, kao što je 
npr. moć ozdravljer 
predestinacija — predoch^đenje. Vjerovanje da je čovjekova sudbina una- 
prijed određena. U kršćanstvu se pod tim nazivom ističe vjerovanje da 
je Bog unaprijed odredio^svim ljudima darovati svoje^prijateljstvo i 
vječni život. Ukoliko se pai^ neki svojom voljom suprotstavljaju toj 
Božjoj namisli, postoji ipak opasnost da ne budu baštfn/ici\Božje sreće u 
vječnosti. 

prezbiter - u ranom kršćanstvu javlja se najprije kao uglidan'član kršćan- 
ske zajednice, zatim kao vršilac određene dužnosti ui službi zajednice, 
pa kao član zajedničke uprave, zbora starješina, -i napokon, kao sve- 
ćenik. I \ 

prokonzul - bivši konzul koji se nalazi na položaju ćarskbg namjesnika u 
jednoj pokrajini Rimskog carstva. \ 

prorok - donosilac Božje poruke ljudima koji se tetoSdobno \jrine da se ona 
ostvaruje sukladno stvarnim potrebama ljudj'Kojima je izmijenjena. U 

Bibliji se nalaze proročki spisi, tzv. četvorice velikih i dvanaestorice 
malih proroka. 

providnost - Božja zauzetost za ovaj svijet. Bog je stvoritelj koji misaono 
prati tijek razvoja svog djela, svijeta i čovjeka, posebice prati tijek 
povijesti čovjeka i s ljubavlju bdije da se u svijetu ostvare njegove 
namisli, a da se pri tom ne povrijedi čovjekovo dostojanstvo i sloboda, 
prozelit - novoobraćenik; ovdje se prvenstveno misli na novoobraćenike u 
starom vijeku koji su prešli na židovsku vjeru. 
qumranski rukopisi - književna ostavština esenske zajednice u mjestu 
Qumran na obali Mrtvoga mora pronađena 1947. god. U njoj su pre- 
težno spisi Starog zavjeta, npr. cjelovit rukopis proroka Izaije. 
relativizam - shvaćanje da spoznaja i vrijednosti nemaju bezuvjetno 
značenje (apsolutnu vrijednost) nego samo uvjetno (relativno), tj. s 
obzirom na odnose i uvjete povijesno-kulturnog stanja, 
sinagoga - židovska zbornica, mjesto kamo su se Židovi sakupljali na 
Božju službu, službu riječi: molitvu, čitanje i tumačenje Biblije. U 
Isusovo vrijeme bijahu sagrađene brojne sinagoge, bilo ih je po svim 
mjestima gdje življahu Židovi. 

sinedrij - veliko vijeće; u Židova, sabor. U Isusovo doba to je bilo najviše 
židovsko upravno tijelo, koje su sačinjavali starješine (zastupnici 
uglednih obitelji), predstavnici svećeničkog staleža (ugledni svećenici), 
bivši veliki svećenici i pismoznanci (rabini), ukupno 71 na broj, a 
predsjedao je djelatni veliki svećenik, 
sinkretizam - spajanje raznovrsnih nazora ili sastavnih dijelova raznih 
misaonih cjelina. 

sinoptička evanđelja - Markovo, Matejevo i Lukino evanđelje nazivaju se 
sinoptičkim evanđeljima jer pokazuju stanovite sličnosti, 
skepticizam - sklonost sumnji, sumnjičavost, nepovjerenje i uzimanje 
sumnje za načelno stajalište kao da je nemoguće doći do sigurne 
spoznaje. 

sotona - đavao, protivnik koji u svojstvu tužitelja nastupa pred Bogom 
protiv čovjeka; protivnik Božji i poglavica od Boga odmetnutih duhova, 
sublimacija - izmjena stanja u smjeru na bolje; pročišćavanje, oplemenji- 
vanje, uzvisivanje. 

teocentrizam - shvaćanje da je Bog središte, izvor i konačni cilj svega što 
postoji. 

teologija - znanost o Bogu. Za kršćansku teologiju značajno je da ona 
svoje sustavno proučavanje Boga i Božjeg odnosa prema svijetu i 
čovjeku razvija na Isusu Kristu i Božjoj objavi koju od njega u vjeri 
prihvaća. 

transcendentnost - područje koje je iznad prostorno-vremenski i isku- 
stveno spoznatljiva svijeta, nadvisuje ga a ipak prema njemu stoji u 
stvaralačkom odnosu i samo se iz t«g odnosa svijet može razumjeti i 
osmisliti. Bezuvjetna zbilja - Bog. / \ 

